
ČITATELJIMA OVE KNJIGE! 


Već iz naslova ove knjižice vidi se, koji joj je sadržaj i 
namjena. Govori o jednom, zadnjih godina toliko prijepornom, 
pitanju našega, katoličkog, crkveno-vjerskog života. O ulozi, ko¬ 
ju u njem igra »Glas Koncila«, a onda i druge edicije, koje 
su mu, i idejno i organizacijski, blizu. 

Svi znamo, do kakvih je sve napetosti u našemu katolič¬ 
kom životu dovelo svrstavanje »za« i »proti« u ovom pitanju. 
Identificiralo se ono sa polarizacijom na katoličku desnicu i 
katoličku ljevicu, na »progresiste« i »tradicionaliste«, »integri- 
ste«, »legaliste«, »konzervativce«. Prepolovilo nam je ono i kler. 
Izašlo je i pred naše najviše crkvene forume: na biskupskim 
konferencijama zadnjih godina figuriralo je ono više puta; vi¬ 
še se je puta na njima raspravljalo o krizi naše katoličke štam¬ 
pe. Dolazilo je i do biskupskih intervencija: do njihovih kolek¬ 
tivnih izjava i poruka urednicima katoličkih listova. Nailazilo je 
to i na odjek u katoličkom inozemstvu. Pisalo se o tomu sporu 
u francuskom (pariškom) progresističkom časopisu: »Informati- 
ons Catholiques Internationales« (»Glas Koncila«, 16. V. 1971., 
br. 10.: »Crkva u Hrvatskoj pozitivno prikazana francuskoj jav¬ 
nosti«; 11. VII. 1971., br. 14.; »»Veritas« uzbuđen jednim prika¬ 
zom Okruglog stola Glasa Koncila«) i u uglednom njemačkom 
časopisu: »Rheinischer Merkur« (28. V. 1971., br. 22./26.; Felix 
Kral: »Sorgen fiir »Glas Koncila«. Bald Konkurrenzblatt«): u 
oba slučaja u korist »Glasa Koncila«. 

Dosadašnju, povremenu, kritiku, kojoj je jedan dio naše 
katoličke javnosti i štampe podvrgavao »Glas Koncila« i njego¬ 
ve posestrimske edicije, ljudi su oko njega dočekivali uvijek 
kao tendencioznu i neobjektivnu: nijekali su, da u njihovim edi- 

cijama uopće izlaze stvari, kojima bi se sa katoličkog stanovišta 
moglo išta ozbiljno prigovoriti. Sve je to, isticali su, u auten¬ 
tičnom, — jedino) autentičnom, — duhu i stilu II. vatikanskog 
koncila. Njihovi kritičari zapravo su kritičari, protivnici i neprija¬ 
telji, koncila i koncilske obnove. Zahtijevali su, da prigovori, 
u koliko ih tko postavlja, budu lconkretizirani i dokumentirani. 

Kako sam i ja bio među onima, koji su kritizirali i prigo¬ 
varali, mislio sam, da me taj njihov zahtjev obavezuje na od¬ 
govor. Dokumentiran odgovor. 

Dao sam ga člankom, koji je otisnut u ovoj knjižici. A 
namijenio sam ga bio đakovačkom »Vjesniku«, svećeničkom li¬ 
stu, u kojemu su ti moji kritički osvrti najviše i izlazili. 

Samo, članak je, — baš zbog svoga dokumentarnog karak¬ 
tera, — ispao odviše dug, da bi mogao izaći u jednom, pa i u 
dva, broja »Vjesnika« i tako polučiti efekat, koji mu je bio 
namijenjen: da dospije, koliko toliko cjelovit, u ruke čitatelji¬ 
ma i široj katoličkoj publici i omogući im, da objektivno kon¬ 
frontiraju stanovišta jedne i druge strane. Zato sam se, — i 
drugi su mi neki tako savjetovali, — odlučio, da ga radije iz¬ 
dam u posebnoj knjižici, kao brošuru. 

Pričekao sam ipak, — opet iza konzultacije sa sumišlje- 
nicima, — da najprije »na miru« prođe naš Marijanski kon¬ 
gres u Zagrebu i Mariji Bistrici, kako mi nitko ne bi mogao 
spočitavati, da sam, ovim svojim istupom, minirao jedinstven 
nastup hrvatskih katolika u ovom, za naš katolicizam i za naš 
narod, historijskom momentu, gdje su, na čas, u nas bile upe¬ 
rene oči čitava katoličkog svijeta. 

No sada je Kongres prošao, pa više ne vidim razloga, da 
dalje odgađam ovaj svoj izlazak pred široku javnost. 

Nijesam u prvotnom tekstu ništa mijenjao. Mislim, da to 
nije ni potrebno. Situacija se od mjeseca svibnja, kad sam »čla¬ 
nak« pisao, nije ni u čemu promijenila. Posljednjih 6 brojeva 
»Glasa Koncila«, koji su iza toga izišli (br. 11. — 16.), ostali 
su idejno posve na dosadašnjoj liniji. Jednako je radikalno 
zastupaju, pa i pointiraju. Podaci, koje sam naveo u »Dodat¬ 
ku«, na kraju ove knjige, dokazuju to pozitivno i dokumentarno. 

Kako će tu liniju ocijeniti čitatelji, to je njihova stvar. 
Ja sam svoje rekao i učinio. 

U Sarajevu, 20. VIII. 1971. 

Pisac. 


U svom 6. ovogodišnjem broju (od 21. III. 1971.) prenio 
je zagrebački »Glas Koncila« iz »KANE« članak Janka Torba¬ 
ra, — kažu, da je to pseudonim, — pod naslovom: »Fenomen 
Glasa Koncila«, napisan »u povodu (njegova) 200. broja«. Oči¬ 
to je pisac članka tim naslovom htio da istakne, s jedne strane 
originalnost i neobičnost njegove pojave, a s druge njegovu 
providencijalnu ulogu u našemu crkveno-vjerskom životu. U 
prvoj stvari ima očito pravo. »Glas Koncila« s te je strane 
pravi fenomen. 

Iz historije lista. Njegov nagli uspon 

Već po svome naglom usponu. I po svojoj, za naše prilike, 
izvanrednoj, visokoj, tiraži od 150.000. Za jedan mali katolički 
narod, kao što smo mi Hrvati, — najviše ako nas ima, katoli¬ 
ka, četiri milijuna, — to je izvanredan uspjeh. To je više, nego 
da takav list u Americi ili u Francuskoj ima milijun pretplat¬ 
nika. Nije veća naklada ni mnogih poznatih svjetskih katoličkih 
listova i časopisa. I same nas je iznenadio taj njegov i naš 
uspjeh. Svi smo bili na to ponosni. Svi smo mu se obradovali. 

Imalo je to, dakako, i svoje nutarnje razloge. Bilo je to 
pred osam godina, kad su se istom bile počele otvarati prve 
mogućnosti slobodi, na prvom mjestu vjerske, štampe, pa je 
katolička javnost, iza godina dugoga posta i šutnje, s entuzi¬ 
jazmom prihvatila prvi katolički list, koji je počeo izlaziti na 
hrvatskom nacionalnom teritoriju. Na taj ventil elementarno je 
provalila dugo zapretavana katolička svijest: žeđ za vjerskom 
poukom, informacijom, afirmacijom, odgajana kod nas čitave 
decenije u našemu predratnom katolicizmu i u našoj predrat¬ 
noj štampi. U tom smislu može se s pravom i na »Glas Kon¬ 
cila« primijeniti ona Isusova iz Evanđelja: »Drugi je, koji sije, 
a drugi je, koji žanje. Ja sam vas poslao, da žanjete, gdje se 
vi ne trudiste: drugi se trudiše, a vi uđoste u njihov posao!« 
(Iv 4, 37. 38). Ta je katolička svijest trijumfirala i u ovom 
trijumfu »Glasa Koncila«. On je nikao iz zemlje natapane kroz 
dvadeset godina vjernošću i herojstvom mnogih: više nezna¬ 
nih nego znanih. I Crkva je, baš ona hijerarhijska, — danas 
toliko kritizirana i napadana, — generozno podmetnula leđa 
pod tu akciju. I kler. I onaj stariji, »konzervativni«, koji da¬ 
nas prima od svojih nasljednika tako puno prigovora i prije¬ 
kora, a tako malo priznanja i komplimenata. Svi smo stali 
uz te naše, prve poratne, katoličke novine. Službena ih je Crk- 

va, — svojim imenom u vlasništvu i uredništvu, — uzela i for¬ 
malno pod svoje, zaštićivala ih čitavim svojim moralnim auk- 
toritetom, pomagala ih i materijalno; — nema o tom sumnje 
ni za koga, tko hoće da bude realan. A kler ih je tretirao kao 
naše opće katoličko glasilo i stavio im se, oduševljeno i nese¬ 
bično, u službu. Po crkvama se je, na crkvenim se je vratima, 
»Glas Koncila« prodavao; župnici su ga, — svaki njegov broj, 
— oglašavali i preporučivali s oltara i sa propovjedaonice, pra¬ 
vili su za njega propagandu po čitavoj župi, tražili mu i nala¬ 
zili kolpoltere među revnijim vjernicima, bili mu povjerenici, 
uzimali, u mnogo slučajeva, osobno na sebe i teret plaćanja 
besplatno dijeljenih ili nerasprodanih primjeraka. Bio je sa 
svake strane u Crkvi i među svećenstvom privilegiran: pretpo 
stavljali su ga svoj drugoj našoj katoličkoj štampi; i onoj, ma¬ 
lobrojnoj, koja se je bila održala, i onoj staroj, negdašnjoj, 
koja je polako i oprezno izlazila iz bunkera. »Glas Koncila« po¬ 
stao je tako, »via facti«, našim općim katoličkim i crkvenim 
organom. I »poluslužbenim«. Većina svećenika i vjernika i da¬ 
nas na nj tako gleda i tako ga tretira. Okolnost, na koju ljudi 
oko lista, mnogo puta, zaboravljaju: nijesu suvereni; imaju, 
kao naš opći katolički organ, obveze i odgovornosti i prcima 
crkvenoj hijerarhiji i prema vjerničkoj publici. I onoj najši¬ 
roj: »konzervativnoj« i »primitivističkoj«. Predstavljaju pred 
javnošću »Duhovni stol«, koji list izdaje. Predstavljaju Crkvu, 
kojoj su, već po imenu, koje nose (»Glas Koncila«, »kato- 
ličke novine«), na neki način autentični tumači: tumači i nje¬ 
zinih ideja i njezinih akcija. Nije uspjeh »Glasa Koncila« samo 
djelo njegovih urednika i njihove pameti, kako neki od njih 
misle, kad govore: »Listovi ne postižu tiražu nekako iz neba 
ili nekim dekretom, nego prema onome, što i kako pišu« (»Gl. 
Konc.«, 22. XI. 1970., br. 23). Nije to ni samo zasluga njegove 
»otvorenosti i spremnosti da informira čitaoce o svemu što se 
događa i u samoj Crkvi, bez obzira ocjenjuju li se te informa¬ 
cije pobudnima ili su teška i gorka istina«, kako piše Janko 
Torbar (»Gl. Konc.«, 21. III. br. 6). Poratni »Gore srca« nije bio 
ni otvoren ni informativan, pa ipak je i on u tili čas bio do¬ 
segao tiražu od 50.000 primjeraka, a bio bi dosegao i tiražu 
od 100.000, da ga nije pokosila nestašica papira. 

No, dakako, nitko objektivan ne će kazati, da je »Fenomen 
Glasa Koncila« uvjetovan samo ovim, više vanjskim, okolnosti¬ 
ma. Zaslužni su za njegov uspjeh i ljudi, koji su ga neposred¬ 


no uzeli u ruke i njemu se, neki od njih i profesionalno, po¬ 
svetili. Njegovi urednici, organizatori, redoviti suradnici. Po¬ 
kazali su mnogo publicističkog i novinarskog talenta, književne 
kulture, poslovnosti, intuicije, duha, ukusa. Pogodili žicu da¬ 
našnjega čovjeka, željna informacije, raznolikosti, novosti, ilu¬ 
stracije,senzacije. Odlučili se, uglavnom, za kratke i kraće član¬ 
ke, — one im duge malotko od široke publike i čita, — za što 
obilniju, vanjsku i nutarnju, kroniku, za kultiviranje »repor¬ 
taže«, za aktualne teme, za što življi kontakt sa čitateljima i 
publikom: osobito onom mlađom. Okrenuli se, zadnjih godina, 
preina emigraciji, ekumenizmu, misijama, popularizirali kato¬ 
lički karitativni rad, zainteresrali se za probleme mladih, uve¬ 
li recenzije knjiga, filmova, televizije, dali publici priliku, da s 
njima pismeno korespondira i da ih konzultira, pokrenuli i sa¬ 
tiričnu rubriku, obogatili list i ilustracijama, i karakterističnim 
izvacima iz naše domaće profane i političke štampe. Pišu, svi, 
uglavnom, inteligentno i kritički. Znadu birati suradnike: svi 
su, koji se u listu javljaju, više ili manje, »pismeni«, razumiju 
svoj »zanat«, a stil im je moderan i lijep. I tehnici su novinar¬ 
stva dorasli: šalju na teren izvjestitelje, imaju u mnogim kra¬ 
jevima dopisnike, odlučili su se za profesionalne i plaćene u- 
rednilce rubrika. Napustili su naš predratni sistem amaterskih 
i volonterskih suradnika. Pa se list očito mnogo, i rado čita. 
Čitaju ga i inovjernici, i protivnici, i katolici, koji vjere ne 
prakticiraju. Interes za crkveno-vjerska pitanja postao je da¬ 
nas po svemu svijetu moda. Da ništa, pikantna su za moder¬ 
noga čovjeka. Otvorila su mu područje novih, paradoksalnih, 
senzacija. Osobito oko škakljivih tema, kakve se danas sve češ¬ 
će javljaju i unutar kršćanstva. 

Pozitivno i negativno 

Nitko ne može reći, da »Glas Koncila« kroz ovo osam go¬ 
dina, što izlazi, nije učinio i mnogo dobra Crkvi i katoličkoj 
stvari. Čuje nas se u javnosti. Povećava se, i unutar Crkve i 
izvan nje, interes za religiozna pitanja. Vjernici se upoznavaju 
sa problematikom savremenoga katoličkoga života. Raste religi¬ 
ozna kultura vjerničkih masa. Posebna mu je, u našim očima, 
prednost i to, što redovito i sustavno donosi ekscerpte iz Pa¬ 
pinih govora i izjava. Mnogo to pridonosi praktičnoj i stvar¬ 
noj vrijednosti lista. Papina neobična inteligencija i erudicija, 
i opća i teološka, njegova duhovna nadmoć, a osobito njegova 

intimna predanost istini Evanđelja, geniju kršćanstva, pa i kon- 1 
cilskoj obnovi Crkve, efektno retušira, korigira, neutralizira, 
mnogoštošta u listu iz pera onih manje inteligentnih, manje 
pi osvijetljenih, manje kritičnih, manje odgovornih. Barem u 
očima bistrijih čitatelja, koji znadu reflektirati. Šteta samo, što 
se uvodnici i ideološki članci u listu više ne inspiriraju na tom 
čistom vrelu. Ne bi tada listu trebalo ni boljih uvodnika ni 
boljih komentara od dalje razrade i populariziranja tih, očito 
nadahnutih, pravih Petrovskih ,misli. Da još njih nema u listu, 
bilo bi, čini nam se, stvarno djelovanje lista, kakav je on u 
zadnje vrijeme, na vjerničke mase upravo destruktivno. I re¬ 
portaže su, ponajviše, interesantne, pa i edifikativne. I odgo¬ 
vori na pitanja iz publike, i ako u pokojemu ima i nepreciz¬ 
nih, i dvoznačnih, formulacija, u stilu »nove teologije«, osobi¬ 
to kad je govor o evoluciji, — nije ona još ni u znanstvenom 
svijetu teza, koja bi imala pravo da ulazi i u naše katekizme; 
napose nije to ona ekstremna i apsolutna, protiv koje se bore 
još i mnogi ljudi od imena i od struke: mnogo je toga još 
naučna fantastika i pjesnikovanje, na Chardinov načini — o 
počecima čovječanstva, o prvom grijehu, o bračnoj nerazrješi- 
vosti, o seksualnom moralu. Susreću se tu i izrazi »klasični mo¬ 
ral« (valjda za razliku od novoga, stvarnoga, »modernoga«) i 
»sadašnje crkveno pravo« kao titul crkvene prakse sa neraz- 
rješivošću braka, ne naglašuje se, kako bi trebalo, supstanci- 
jalnost duše, »limb« se baca u teološku ropotarnicu, — i ne- 
krštena, i nerođena djeca, po učenju »današnjih« teologa, dola¬ 
ze u nebo, — ističe se, da djevičanstvo nije bitno u Marijinoj 
svetosti, i još koješta, što mi ne bismo bez pridržaja i objaš¬ 
njenja potpisali. No preko svega se toga prelazilo kao preko 
sitnica i slučajnih omašaka, pa »Glas Koncila« dugo nije uopće 
imao protiv sebe frontalne opozicije u katoličkim redovima. Nit¬ 
ko nije mislio na to, da mu na njegovu području konkurira, 
i ako ih je bilo, koji sa pojedinostima u listu nijesu bili zado¬ 
voljni: željeli su više jasnoće u idejama, više diskrecije i op¬ 
reza u delikatnim stvarima; činilo im se, da »informativnost« 
lista ide kojiput i predaleko i da ostavlja bez komentara i re¬ 
zerve i stvari, koje je sa evanđeoskog i crkvenog stanovišta tre¬ 
balo osuditi; odbijale su ih, slabo prikrivene, simpatije sa »mor¬ 
skim idejama« raznih samozvanih »reformatora« i »karizmati- 
ka« sa Zapada; bilo bi im draže, da je list bio radikalniji u 
svojim moralnim zahtjevima, a u asketskom pogledu pobožni- 


ji. No i takvi su samo tražili ispravke, davali sugestije, vršili 
dobronamjernu kritiku. Plediralo se s te trane za srednju 
liniju: liniju, koja ne bi nikoga, s razlogom, ofendirala i oko 
koje bismo svi mogli ostati na okupu, pa makar i uz izvjesno 
nuanciranje stavova. 

Postepeno, ali konstantno skretanje na lijevo 

Samo, nažalost, te se nade i priželjkivanja nijesu ispunila. 
»Glas Koncila« je postepeno, ali konstantno, sve više, skretao 
na lijevo. Sve je manje bio suzdržan i oprezan, sve manje neu¬ 
tralan i objektivan u aktualnim dilemama između oba krila u 
katoličkom i crkvenom životu. Informacije su mu postajale sve 
jednostranije: o katoličkoj se je desnici u njemu malo govo¬ 
rilo; njegove simpatije sve su otvorenije prelazile na stranu 
»kontestatora«, »osporavatelja«, »katoličke ljevice«. On je uvijek 
pledirao za »koncilsku obnovu« i za koncilslco kršćanstvo, ali 
je tu obnovu i to koncilstvo sve više tumačio na jedan način, 
koji se nije puno obazirao ni na rimske i papinske direktive, 
ni na koncilske dokumente i njihovu autentičnu interpretaciju 
po organima Svete Stolice: sve je više pledirao za one, koji su 
koncil tumačili na svoju ruku i podmetali mu svoje liberalne, 
modernističke, racionalističke, ideje na račun tradicionalnih 
crkvenih shvaćanja. I sve je otvorenije simpatizirao sa opozici¬ 
jom u Crkvi, sa »osporavateljima«, »lcontestatorima«, sa onima, 
koji su kritizirali i ignorirali hijerarhiju i Rim. U nekoliko na¬ 
vrata izašlo je to posve jasno na javu. Na slučaju »Isolotto« 
na primjer, pa onda u izvještajima sa biskupskog simpozija i 
kontestatorske demonstracije u Churu, pa onda u aferi sa »maj¬ 
skim interview-om« kardinala Suenensa, pa pomalo i sa doma¬ 
ćim »hercegovačkim slučajem« i »Bijelom knjigom« jedne sku¬ 
pine đakovačkih svećenika, pa onda u gostoprimstvu jednoj 
skupini zagrebačkih teoloških profesora za »Okruglim stolovi¬ 
ma«, pa onda u sve češćem najavljivanju i reklamiranju »Ho- 
landskog katekizma« i raznih modernističkih profesora i knji¬ 
ga sa Zapada. 

Zadnja godina. S otvorenim kartama 

No zadnje godine to je već poprimilo dimenzije otvorenog, 
pa i demonstrativnog, opredjeljivanja za katoličko ljevičarstvo. 
Otkako mu im, na lanjskom »Teološko-pastoralnom (svećenič- 

kom) tjednu« (27. — 30. I. 1970.), njihovi sumišljenici. — svaka¬ 
ko uz, vrlo aktivno, ideološko učešće i ljudi oko »Glasa Kon- 
eila« i »Kršćanske Sadašnjosti«, — izglasali, u debati o kato¬ 
ličkom tisku, rezolucije u korist »sve potpunijeg i slobodnijeg 
infoi mit anja«, o potrebnoj tipološkoj analizi naših periodičkih 
puolikacija pod vidom njihova uključivanja ili neukijučivanja 
u tokove pokoncilske Crkve, o »neodloživoj potrebi što hitni¬ 
jeg stvaranja jednoga fundusa barem temeljne teološke i pasto¬ 
ralne literature, da bi na razini misli naša Crkva što prije mog¬ 
la dozreti za težinu svojih sadašnjih zadataka«, o novinama 
»kao instrumentu u službi svoga Božjega naroda«, s ciljem »što 
provjerenije i potpunije informacije, bez zatajivanja i apriornih 
ograda« i »odgovornosti sviju pred Bogom i braćom u vjeri«, 
a na temelju »svestrane informacije najšire javnosti, kako bi 
odluke bile što utemeljenije i provedljivije«, o nuždi »savjesne 
i odgovorne kritike u Crkvi«, gdje »ne može kao isključivo 
mjerilo služiti parola: »Ne uznemiravati malene!«, — »više va¬ 
lja misliti na njihov rast« (»Rezolucija naših svećenika o reli¬ 
gioznom tisku: Za potpunije i slobodnije informiranje«; »Gl. 
Konc.«, 22. II. 1970., br. 4), stale su se u »Glasu Koncila« reda¬ 
ti, jedna iza duge, iz broja u broj, bezobzirne kritike i lekcije 
na račun crkvenog auktoriteta, ironične opaske na njegove od¬ 
luke, otvoreno odobravanje kontestatorima iz redova klera i 
lajikata, i kod nas i u inozemstvu, opširni izvještaji sa kojekak¬ 
vih ilegalnih svećeničkih zborovanja, pohvale modernističkim 
teolozima i publicistima, »deklaracije mladih«, »otvorena pisma« 
biskupima, anonse i recenzije modernističkih knjiga, obrane i 
advokature svećenika, koje je bila disciplinirala crkvena vlast, 
intervencije u njihovu korist. 

Da ne govorimo na pamet i bez dokumentacije, pročitali 
smo još jednom sve brojeve »Glasa Koncila«, otada pa do da¬ 
nas, i pribilježili ili ekscerpirali sve ono, što nam se je s te 
strane činilo značajno, a kojiput, po našemu mišljenju, i sa- 
blažnjivo. Samo toga je toliko, da bi za to bila potrebna či¬ 
tava podebela knjiga. A mi ovdje pišemo članak. Morat ćemo 
se stoga zadovoljiti samo općenitijim konstatacijama i citaci- 
jom odnosnih brojeva i članaka iz »Glasa Koncila«, pa, tko 
hoće, da to u detalje provjerava, neka još jednom pročita in¬ 
kriminirane tekstove i sam sebi eformira sud! 


Ma konferencijama za tisak. Kako se razgovara s biskupima? 

Tri su kroz to vrijeme bile održane konferencije naših bis¬ 
kupa za novinstvo: 10. travnja 1970. u Zagrebu (»Gl. Konc.«, 19. 
IV. 1970., br. 8.), 27. rujna 1970. u Zadru (skupa sa »Razgovorom 
biskupa posrednika sa zadarskim vjernicima potpisnicima »Ot¬ 
vorenoga pisma««), — »Gl. Konc.«, 11. X. br. 20., — i 24. IV. 
1971. u Zagrebu (»Gl Konc.«, 2. V. 1971., br. 9.). A na sve 
tri (na prvoj osobito) govorili su novinari oko »Glasa Koncila« 
i njegovih savezničkih publikacija s biskupima na način vrlo 
neuobičajen, ne samo u katoličkom novinstvu, nego i u onom 
profanom. Novinari inače na takvim konferencijama postavlja¬ 
ju pitanja, ali ostavljaju intervjuiranima, da odgovore, što ho¬ 
će, i to notiraju i primaju do znanja. A na ovim konferencijama 
naši su se katolički novinari s biskupima prepirali, tjerali ih 
u škripac, hvatali ih u riječi, kritizirali njihove postupke, iro¬ 
nizirali ih, dijelili im lekcije: superiorno, auktoritativno: i s 
visoka, nastupali kao reprezentanti vjernika i »Božjega naroda«, 
poučavali ih o smislu koncilskih odluka i o Papinim stanoviš¬ 
tima, aludirali na njihove krive poteze i isticali, kako oni (no¬ 
vinari) moraju biti nepristrani, »pa makar u pojedinim sluča¬ 
jevima autoritet izvukao možda i kraći kraj«, govorili o »vje¬ 
kovnoj baštini gdje se držalo stado neuko i neupućena i gdje 
je viša kasta bila ta, koja je sve znala i o svemu odlučivala«, 
tražili, da se u interesu sazrijevanja javnog mnijenja u objek¬ 
tivnoj informaciji »ide do kraja«: »činjenice neka formiraju jav¬ 
no mnijenje«. I u Crkvi bi se morale, kao i u civilnom društvu, 
»i najdelikatnije stvari raspravljati pred najširom javnošću«. 
Novinari su pozvani da »pomažu i narodu i hijerarhiji«. A u 
izvještaju o razgovoru biskupa posrednika sa zadarskim vjer¬ 
nicima ne samo da se daje riječ i svećenicima, duhovnim in- 
spiratorima »Otvorenog pisma«, negb se još, valjda za pouku 
čitateljima, »in extenso« reproduciraju njihova shvaćanja o »ne¬ 
zaustavljivom historijskom procesu socijalizacije i demokrati¬ 
zacije« i o pitanju svećenika-lajika, koje je danas »diskutabil¬ 
na«: pušta ih se, da govore sa iste tribine kao i biskupi. Ni U 
konačnom osvrtu na ove konferencije »Glas Koncila« ne rete- 
rira. I on doduše priznaje: »čitatelju će se možda veliki dije¬ 
lovi ove konferencije učiniti preslobodnima«, ali odmah doda¬ 
je, da to tako mora biti. »Riječ je« o »zaista novom shvaćanju 
i utvrđivanju autoriteta«. I to je tako jasno i opravdano, da su 

i »naši biskupi odlučili postupati u duhu koji je počeo proži¬ 
mati Crkvu« (»Gl. Konc.«, uvodnik: »Korak naprijed naše bi¬ 
skupske konferencije«, 19. IV. 1970. br. 8.). 

»Okrugli stolovi« »Glasa Koncila« 

Još su s te strane značajniji »Okrugli stolovi«, što ih je 
»Glas Koncila« tokom prošle godine dana održao, odnosnoi re¬ 
aktivirao. četiri su puta održavani. Oni teološki: onaj župnički 
(»Gl. Konc.«, 16. V. 1971., br. 10.) ponešto je drugačijeg karaktera; 
umjereni je i realniji po tonu, a donekle i po tezama. U četi¬ 
ri se broja »Glasa Koncila« nalaze izvještaji s tih teoloških 
»Okruglih stolova« :u broju 21. od 25. X. 1970., u broju 22. od 
8. XI. 1970., u brojju 23. od 22. XI. 1970. i u broju 1. od 10. I. 
1971. I oni su svi u duhu kritike i nezadovoljstva. I u njima 
ima vrlo kurioznih, smionih, problematičnih, ideja. Kako oni 
predstavljaju stvarnu idejnu platformu »Glasa Koncila« i kako 
u njima govore »profesori« i ideolozi pokreta oko »Kršćanske 
Sadašnjosti« i izlažu njegove maksime i principe, morat ćemo 
im posvetiti više prostora: najviše u ovom članku. Evo, šta 
se tu, među ostalim, doslovce čita: » Svećenici se boje slobode 
štampe i njezinih informacja, jer ne će više moći stvari držati 
u rukama «—; sada »prostor za govor postoji za sve«. A doći 
će kasnije (razumije se, u »Glasu Koncila«) na red i još »netak¬ 
nuta područja«: »na primjer sjemeništa, redovništvo, angažman 
Crkve u rješavanju krvavih životnih problema«. »Mi smo zato 
toliko lojalni što smo — idejno siromašni«. To je naš »koloni¬ 
jalizam«. Naša je Crkva dosada bila dvočlano društvo: »hijerar¬ 
hijski vrh, koji je uvijek bio eksponent neke strane sile i bio 
kolonijalan, i Crkva u blatu, niži kler i vjernici«. »Sada naje- 
damput svi u Crkvi postaju subjekti«. I »biskupi su od nepore¬ 
civih autoriteta došli u položaj odgovornih ljudi«. »Mora pada¬ 
ti tajna«. »I donošenje odluka traži prisutnost zajednice«. »Tak¬ 
ve prilike zahtijevaju sasvim nov tip biskupa i svećenika«. Uza¬ 
lud je pokušavati, »da se zaustavi neminovni tok stvari«. »Otu¬ 
da proizlazi, da se autoritet zapravo brani frazama«. »A Crkva 
uopće nije poslana da sebe očuva, nego da spasi svijet, i nema 
drugoga zadatka«. »Postoji opasnost da dođe kod nas do ve¬ 
ćih sukobljavanja, ali »ako odgovorni čimbenici poslanu potica¬ 
telji svega što je u skladu s Koncilom, s Evanđeljem ,’ onda 
šanse ima«. — »Ako ima kontestatora lijevh, onda ima i nepri¬ 
krivenih desnih«, »neprijatelja Koncila«. »Dokle ćemo morati 


čekati, — da se jedamput konačno konstatira, što su zapravo 
osnovne ideje ovoga Koncila, što su neke neporecive, osnovne 
ideje Evanđelja — i da se uopće smijemo na Evanđelje sto 
posto pozivati?« »Ne možemoi krenuti naprijed zato što se su- 
očujemo s jednim mentalitetom, autoritativnim, koji znade sa¬ 
mo odozgo govoriti.« »Naši su svećenici primili u naslijeđe ne¬ 
što što ih nekako degradira u današnjem društvu: jednu takvu 
narav svoga svećeništva, koja ne odgovara današnjim potreba¬ 
ma Crkve, niti je to žalio Isus Krist«, — »da su oni u društvu 
jedna kasta«. »Korijeni su u odgoju naših sjemeništa. Tu je 
zapravo sve bilo zasnovano na principu nekoga minimalizma«. 
»Htjelo se zaustaviti svako gibanje naprijed.« (»Gl. Konc.«, 25. 
X. 1970., br. 21.). »U sjemeništu«, — i »ako se apstrahira od toga, 
da li sjemeništa uopće imaju ili nemaju budućnosti«, — »ne 
smijemo spremati svećenika za generacije, kojih nema više—<. 
»Trident je stavio naglasak na ono vječno u svećeništvu, a Va¬ 
tikan na ono vremenito«. »Sjemenište se vrednuje upravo mje¬ 
rom vremenitosti«. »Stojimo na pozicijama slobode«. »Ima is¬ 
pod toga jedna žilava podloga, — još se čitav drži feudalni, 
sistem«. »Sva je možda tragedija u tomu što ljudi ne razliku¬ 
ju svjestan religiozni stav od svojih kondicioniranih refleksa, 
drugim riječima dresura«. »Kod dresura — sve su stvari jed¬ 
nako bitne, sve apsolutne —«. Ali »najedamput (su) te naše 
dresure zatajile pred novim društvom. Društvo se tako promi¬ 
jenilo, da te dresure ne vrijede«. »Može biti da smo upali u kas¬ 
tu parija. Mlad čovjek »ulazi u vrlo nesigurnu situaciju, što se 
njegove budućnosti tiče. Crkva njemu jako malo( daje s mate¬ 
rijalne strane«. »Nastaje (u vezi sa promjenama i emigriranjem) 
strašan problem mijenjanja našega starog seoskog mentaliteta -«. 
»Kako se osjećaju svećenici na takvim župama kad im gotovo 
svi odu? — Tko može živjeti bez perspektive? I tko mora po¬ 
krenuti u toj novoj Crkvi da se negdje nešto poduzme — neka 
prestruktur izaći ja samoga pojma župe i diverzifikacije svećenič¬ 
kog posla, da ne bude samo župnik starog stila? To je bitnog 
tu ne može biti odlaganja«. »Svećenički problemi nisu prven¬ 
stveno moralni«. »Krivo misle koji obnovu Crkve zamišljaju sa¬ 
mo na moralnom planu. Koncil traži svestranu obnovu u Crk¬ 
vi i to trojaku: moralnu, doktrinalnu, strukturalnu. Otvorena 
je rasprava baš o celibatu, pa na taj otvor upravo viču drugi 
problemi. — Moguće je, da se (upogled celibata) preinači sadaš¬ 
nje crkveno zakonodavstvo. — A svećenički problemi više su 

strukturalni nego moralni, više sociološki nego asketski«. »A kod 
nas se raclo smatraju samo kao moralni, a onda se i njih rje¬ 
šava — retorikom«. Posla je na maloj župi moguće svećeniku 
naći samo, ako će »jariće krstiti«: deplasirano je, što je jedan 
biskup rekao: »Tko hoće, uvijek nađe posla!« »Rješavati sveće¬ 
ničke probleme upućivanjem na molitvu i na nekoliko izvađe¬ 
nih rečenica iz Svetog Pisma —- vrlo je neumjesno« —. »Dok 
se ne počne smatrati da je misijska postaja broj jedan vele¬ 
grad, — dotle je raspodjela klera elementarno starostavna, ne¬ 
djelotvorna i deformativna — Trebat će potražiti oblike zajed- 
ničkpg života« — »Dio naše duhovnosti više je stojički nego 
evanđeoski«. »Svećeništvo se dakle dosada prvenstveno predsta¬ 
vljalo »misno«, a sada ga treba postaviti »misionarski«. Tim je već 
dano usmjerenje za izlaz iz kastinskog svećeništva«. »Drugo, ako 
karizmatika ima, - protiv njih se griješi na elementaran na¬ 

čin. Od njih se traži svetost, kojom bi opravdali svoju karizmu«. 
»Svi naši provincijali, koji su nešto napravili, činili su to izme¬ 
đu 35 i 50. Normalan biskup je ispod 45, 40 godina.« »Danas je 
svećenik zapravo jedini ostao »servus glebae«. To je teritorijalna 
župa, gdje se uopće ne pomišlja da bi se nešto izmijenilo«. »Tu 
je fundamenat i njegove politike i strategije i tragedije«. »Bis¬ 
kup se ne može valjano pobrinuti za svoje svećenike, ako o tim 
problemima nije informirana cijela Crkva i zaposlen sav Božji 
narod, i prezbiterij i laikat.« »Kad je (svećenik): »Ovo je tijelo 
moje«, on je tako poistovjetovan s Kristom, s njim srastao, da 
je on mali Bog. Otuda instinktivno ta borba protiv demistifikacije 
sebe«. »Ako to promatramo na Kristu, on je bio najveći kari- 
zmatik, on je nemilosrdno rušio sve što nije valjalo, sve forme 
i formalizme«. »A od njega su napravili sladunjavoga čovjeka, 
deformirali su ga«. (»Gl. Konc.«, 8. XI. 1970., br. 22.). »Ne treba 
da »Glas Koncila« postane Okrugli stol onih koji bi bili protiv 
Koncila i koncilske obnove kako je ona dekretirana u Rimu i ka¬ 
ko je Papa hoće«. »Kod nas ima listova, koji mogu i tako pisati, 
to su oni manje tiraže-«. »Nama se s nekih strana predba¬ 

cuje monopol štampe«. »Tzv. desnica, ima ona svoj tisak. Intere¬ 
santno je ipak da ta štampa ne nailazi ni na kakav glasniji od 
jek«. »Našli su se (u koncilskim dokumentima) novi akcenti i 
nova prezentacija nauke, koja traži prestrukturaciju mišljenja - - 
Treba ipak upozoriti, da novine ne valja čitati katekizamski ne¬ 
go kritički«. »Ne smijemo zaboraviti, da su teolozi određena 
funkcija u Crkvi. Ne provedbena funkcija, ne vlast. Oni su 
ljudi koji su u Crkvi dužni da misle vjeru, — — i kao takovi 


dijele službu na sve strane, i onima, koji su na vrhu Crkve od¬ 
ređeni za njezino vodstvo, i Božjemu narodu i svećenicima - 

Naš je (teološki) monopol da imamo magareću situaciju — — 
da na svoju odgovornost radimo što bi trebali raditi svi«. »O mo¬ 
nopolu govore ne oni, koji nemaju riječi, nego listovi koii ima¬ 
ju razmjerno malo tiraže«. »Polazi se od jednoga mentaliteta, 

gdje se ne želi riskirati - nego se želi zaštititi, autortetom«. 

»Kod nas ima ljudi, koii se smatraju katoličkim intelektualcima, 
i misle da svakoga koji je nešto rekao treba likvidirati, i pozi¬ 
vaju se vritom na Krista Gospodina ■— to ie ono što zabrinjuje. 
To je Hitler. To je SS, i neka me likvidira, spreman sam na 
to -«. Ako netko postavlja pitanje činjenica, onda se o nje¬ 

mu pita govori li on pravovjerno, jer se činjenica uopće ne vidi«. 
»To je ono što se zove ideoloei-irana svijest gdje se kršćanska 
vjera shvaća kao kao skup nekih praktika — — i skup nekih 
teza, koje također ne trehn razumjeti niti o njima misliti, nego 
ih jednostavno priznavati i recitirati Vjerovanje — —«. »U ve¬ 
likoj (je) opasnosti da nema vjere onai čovjek, u kojega je sve 
što piše negdje u nekom crkvenom dokumentu i sve što se do¬ 
sada vršilo u Crkvi jednake vrijednosti«. »To je krivi mentali¬ 
tet -Čitava Crkva koja je došla do svijesti mora to razbiti, 

jer samo ako se to izmijeni, moguć je pravi radosni rast u vjeri«. 
»Ja vjerujem da je Koncil prava novost u životu Crkve, i to sto¬ 
ga — —. što ie pokušao biti vieran vječnoj i nepromjenljivoj 
Božjoj istini. Vječno, naime, niie sinonim za »staro«, nego za 
uvijek »novo« (»Gl. Konc.«, 22. XI. 1970., br. 24.). »Ti mladi ljudi 
(u bogosloviji) mnogo razmišljaju o sociološkoj i pastoralnoj 
neizvjesnosti u koju ulaze kao svećenici«. — — »Ne vidimo u 
pojedinostima, kako će sjemenište u daljoj budućnosti izgleda¬ 
ti«. » Manjka nam često najosnovniia informiranost«. »Gdje ne¬ 
ma informacije, nema ni straha. Ali nema ni slobode vjere«. 
»Kad govorimo o slobodi djece Božje i o slobodi vfere, to znači 
izaći iz manihejskih strahova. Sve što nostoii jest Bož.ie, ničega 
se ne treba strašiti«. »Ako želimo usku Crkvu, kao zajednicu 
naročito probranih, onda smo husiti. Do slobode vjere dolazi 
se samo punim naviještanjem«. »Supsidijarnost znači da viša 
instancija ne smije preuzeti posao i zadatak, koji može riješiti 
niža instancija. A kod nas u Hrvatskoj kao da se ide baš su¬ 
protno«. »Kod nas je počeo sve više bujati strah za pravovjer¬ 
je«. u modi je biti »mrtvozormk svoga vlastitoga naroda«. 
Dogodila se već jednom »reinkarnacija sadržaja objave« »u je- 

dnu sasvim drukčiju književnu vrstu«. »U biti (je) Božje riječi, 

da se može pretočiti - u svaki mentalitet, i u svaku kulturu. 

To je danas zadaća dogmatičara, pastoralnih radnika, sociologa«- 
»Dobar dio naših ljudi smatra vjeru kao neku totalnu informa¬ 
ciju, neku vrst enciklopedije, u kojoj se sve nalazi — —«. »A 
spomenuta srednjevjekovna enciklopedija odavna se raspala. I 
dalje se raspada. - Vjera nije u tome. Ona je jedan unutar¬ 

nji čin pristajanja«. »Ali naš je problem, što kritike kod nas; 
još ne dosežu stupanj prave kritike. Mi se mjesto kritici izla- 
iemo primitivizmu«. »Da mogu gorjeti lomače, vjerujte da bi 
gorjele!«. »Ni za Judu se ne može sa sigurnošću tvrditi da je 
u paklu, a kamoli za jednoga subrata koji ima tu nesreću da je 
teolog«. »Zar nema takvih koji se ponašaju, kao da drže u ru¬ 
kama ključ vjere, da su sasvim sigurni da imaju taj ključ?« 
»Možda je u našoj zemlji još uvijek prava novost da se o va¬ 
žnim stvarima otvoreno diskutira«. »Mi u Zagrebu jedva imamo 
čovjeka koji je kvalificiran koji je suvremeno spreman za ka- 
tehizaciju«. »Da se u Zagrebu do kraja riješi pitanje katehizacije, 
to traži preoblikovanje čitava gradskog dušobrižništva, traži se 
promjena mentaliteta, promjena načina gledanja«. »Vrijedilo bi 
ne pisati više nikakve članke, nego samo priređivati ovakve raz¬ 
govore«. »Često se nešto napada i dovodi u pitanje, a nitko ne 
istražuje, šta o tome misle čitatelji, kakve to odjeke zaista ima«. 
(»Gl. Konc.«, 10. I. 1971., br. 1.). 

Eto, šta nam sugeriraju i poručuju iza »Okruglih stolova« 
»Glasa Koncila«! U velikoj većini stvari, koje svakako ne će biti 
ni od kakve duhovne koristi širokim masama vjernika, kojima 
je list namijenjen. A za hijerarhiju i biskupe često tu ima i di¬ 
rektnih uvreda. Jedan je od njih, — posve su ga jasno u kon¬ 
tekstu identificirali, — bio i izrugan zbog svojih postova i noćnih 
ispovijedanja, a nekoliko ih je dobilo čast, da im se je, vrlo 
neukusno, sugeriralo i odreknuće. Nije samo bilo rečeno, tko bi 
im imao biti nasljednk. To je ostalo »in petto«. Svakako tkogod 
od »koncilskih«, između 35 i 50. 

Ovogodišnji svećenički »Teološko-pastoralni tečaj« 

I ovogodišnji, siječanjski, »Teološko-pastoralni tečaj« za sve¬ 
ćenike (26. — 29. I. 1971.), — tečaj, koji se je svijesno povukao 
qd biskupa, a po svome toku i zaključcima očito nije odgovarao 
ni željama Rima ni očekivanjima našega Episkopata, pa je, dapa¬ 


če u ozbiljnim katoličkim krugovima u inozemstvu bio dočekan sa 
primjetnim razočaranjem i negodovanjem, — naišao je na žive 
simpatije »Glasa Koncila«. Najavili su ga u njemu karakteristi¬ 
čnim člankom: »Hofće li 1971. biti godina slobodne diskusije u 
Crkvi?« (»Gl. Konc.« od 10. I. 1971., br. 1.), kao tečaj koji će se 
»baviti problemima svećeničkog lika, poslanja i života« — pro¬ 
blemima, koji su bili »na Koncilu prilično izbjegavani«, — pa 
stoga »uzbudljivo budi nade u nezaustavljivi rast Crkve«, koju 
će povesti k »svestranome oslobađanju od strahova«, a »uroditi 
novim procvatom svećeništva u Crkvi«. Popraćuju ga srdačnom 
dobrodošlicom jednom od odabranih predavača na tečaju, p. 
Vladimiru Truhlaru, »poznatom stručnjaku za probleme duho¬ 
vnosti i vrlom poborniku koncilske obnove« (»Gl. Konc.«, 25. XII. 
1970., br. 25.), komentiraju ga, u uvodniku: »Dani pomalo dra¬ 
matični i puni odvažne volje«, kao »dosada najživlji, po značaju 
najzamašniji i najperspektivniji skup naših svećenika u novije 
doba«, kao »otvoren govor o mnogim gorućim pitanjima naše 
Crkve«, kao »nov izraz angažirane vjere naših svećenika i njiho¬ 
ve volje da svim silama porade na obnovi Crkve u duhu smjer¬ 
nica Koncila«, »znak njezina duhovnog zdravlja - i povjere¬ 

nja u Duha u njoj«. Tečaj se uzima kao plebiscitarni izraz volje 
svega našega svećenstva i meritorna direktiva našim biskupima 
za držanje na jesenašnjoj Biskupskoj sinodi u Rimu: »Svećenici 
su rekli svoje,-biskupi će imati pravi i široki uvid u mi¬ 

šljenje svojih svećenika i vjernika, te će u Rimu njihovi pred 
stavnici zaista moći predstavljati cijelu Crkvu, koja živi u ovoj 
zemlji« (»Gl. Konc.«, 7. II. 1971., br. 4.). I brane ga od kritika 
na njegov račun, u đakovačkom »Vjesniku« (»Gl. Konc.« od 21. 
III. 1971., br. 6.). 

A znamo, šta se je sve na tom tečaju govorilo, reklamiralo, 
izglasavalo. »Izlaz iz toga stanja (da »danas kršćanske zajednice 
u doslovnom smislu riječi gotovo i nema, iza kako je Crkva po¬ 
stala državnom Crkvom i ostala bez vlastitih oblika okupljanja 
preuzimajući državne«) jest ponovna uspostava živih kršćanskih 
zajednica«, koje »tek treba stvarati«. »Svećenik je ili sam Isus 
Krist ili cijela zajednica vjernika, koja je njegovo tijelo«. »Kri¬ 
stovo svećeništvo u potpunosti - premašuje i sva druga sve¬ 

ćeništva čineći ih izlišnima«. »Osnovna jednakost svih kršćana 
temelji se na krštenju, potvrdi i Euharistiji a službujuće sve¬ 
ćenstvo jedna je od službi podijeljenih među vjernike.« »Ta se 
demokratičnost mora ostvarivati potpunim obavještivanjem svi- 

ju o svemu, slobodnim mišljenjem i djelovanjem bez predcen- 
zura«. »U pripremanju neke odluke moraju svi sudjelovati. Ju 
se nameće pravo sviju na biranje predstojnika. To je prva stara 
baština Crkve.« »Papa ; poziva svećenike da hodaju u civilu i da 
ne prime nametnutog im biskupa.« Pijo X. nije još bio, u svo¬ 
jim reformama, »otkrio potrebu žive zajednice ni ulogu Duha 
Svetoga u toj zajednici«. Kršćanska zajednica »nije toliko odre¬ 
đena nekim teritorijem, koliko mjestom liturgijskog okuplja¬ 
nja«. Tim zajednicama, koje nijesu formalne župe, treba dati 
legalnost, dosadašnje župe trebat će podijeliti u manje liturgij¬ 
ske skupine s posebnim predsjedateljima. Zajednice moraju su- 
odlučivati u svim pitanjima svoga Života i organizacije«. »Za¬ 
jednica mora imati udjela u izboru svoga prezbitera i ostalih 
službenika«. »Barem jednom godišnje (mora biti) plenarno za¬ 
sjedanje svih svećenika biskupije. Prezbiteri jalno vijeće mora 
sudjelovati u donošenju svih važnih odluka, u raspodjeljivanju. 
službi i razdiobi ekonomskih dobara. Zahtjev je vremena da sve¬ 
ćenici biraju svoga biskupa, kako je to bilo normalno u prvoj 

Crkvi.« »Prezbiteri - morali bi imali svoje predstavnike pri 

biskupskoj konferenciji.« »Opća je želja da na ovogodišnjoj Si 
nodi biskupa u Rimu svećenike naše zemlje zastupaju predsta¬ 
vnici, koje će oni santi izabrati«. »Ni teolog, ni vjeroučitelj, n ; 
voditelj crkvene administracije, ni crkveni pravnik ne moraju 
biti prezbiteri; ne treba im za te poslove svećenički red. Treba 
te službe povjeravati i lajicima«, »Trebat će nam zacijelo mno¬ 
go svećenika, koji će imati i neko drugo građansko zvanje.« »Jz 
tih zajednica izniknut će ljudi koji će biti sposobni da budu 
prezbiteri tih zajednica. Ne će smetati budu li ti ljudi već ože¬ 
njeni -« »One svećenike koji su se nakon svećeničkog rede- 

nja oženili (s dopuštenjem crkvenih vlasti)- treba ipak pri¬ 

hvatiti kao braću i omogućiti im, da se uključe u život zajed¬ 
nice.« »Predlaže se ukidanje sadašnjih crkvenih posjeda, a stva¬ 
ranje središnje biskupijske blagajne.« »Svećenicima, koji nakon 
određenog vremena služenja u svećeništvu napuste tu službu tre¬ 
ba — dati odgovarajuću naknadu«. 

Sve, eto, kako vidimo, stvari iz arsenala najljućih svećeni¬ 
čkih kontestatora sa Zapada i »en bloc« potpis na zahtjeve za¬ 
darskog »Otvorenog pisma«. A »Glas Koncila« se ni od čega to¬ 
ga ne distancira: on se sa svim tim načelno identificira. I daje 
i kasnije, na svojim stupcima, riječ njegovim inspiratorima, or¬ 
ganizatorima, simpatizerima. Osobito našemu radikalnom »žen¬ 


skom teologu«, prof. Mariji Grgić, koja, u izjavi: »šok svećenič¬ 
kog Tjedna« (»Gl. Konc.«, 4. IV. 1971., br. 7.), emfatično istupa 
za prava tih 500 svećenika-tečajaca i, po svojoj staroj navici, 
apostrofira i ironizira biskupe. »Njihov se glas mora autentič¬ 
no prenijeti Svetoj stolici. To je glas svećeničkog »naroda«. 
Oiri nijesu govorili po službenoj dužnosti« kao oni »imenovani«. 

»Mladi katolici« i »Glas Koncila« 

I uz pokret naših t. zv. »mladih katolika« stao je »Glas 
Koncila« u više navrata. Podupro je njihov štrajk protiv župnika 
i u župi sv. Blaža i u župi sv. Petra. A objelodanio je i njihovu 
»Deklaraciju o položaju mladih u Crkvi« (Gl. Konc.« od 25. II. 
1971., br. 4.), gdje oni, samosvijesno i samozvano, nastupaju kao 
»nosioci oživotvorenja pravih vrijednosti, neopterećeni formali- 
stičkim pristupom vjeri, slobodni od okamenjenosti i neljudskih 
odnosa« - »u zajedništvu svih vjerujućih«. Dao m je i po¬ 

hvalu, kako je »svaki napor mladih u zajedničkom traženju« »ko¬ 
rak naprijed u životu Crkve i čovjeka u ovom vremenu i ovim 
prilikama«, i »kako je zadaća katehizacije elemenat kršćanskog 
oslobođenja čovjeka unutar Crkve« (»Brucošijada u dvorani bi. 
Marka Križevčanina u Zagrebu«, »Gl. Konc.«, 8. XI. 1970., br. 
22.). »Mladi su proroci u današnjoj Crkvi.', Objavitelji novoga«. 
Njima »Bog nije idol« (»Mladi u Mariji Bistrici«, »Gl. Konc.«, 
25. X. 1970., br. 21.). Poučava ih, u rubrici »Mladi i njihovi pro¬ 
blemi«, kako »ima teologa, koji misle, da nema nekoga unutar¬ 
njega razloga protiv toga, da bi žena mogla biti svećenik« (»že¬ 
na — niže biće«, »Gl. Konc.«, 8. XI. 1970., br 22.). Pušta ih, da, 
na »Okruglom stolu mladih«, u sjemenišnoj dvorani, bez replike, 
govcre o »sterilnom ministrantskom mentalitetu«, o današnjoj 
katehizaciji kao o »memoriranju, lošoj poeziji i verglanju o ob¬ 
raćenicima«, »prodavanju magle«, o »vlasničkom mentalitetu« i 
»kočničkom mentalitetu« u Crkvi, o »najvećem otuđenju u krš¬ 
ćanstvu«, pa nam spočitavaju, kako »i Crkva ima svojih Dubčeka 
i Solženjicina«, i dokumentiraju nam to »slučajevima« Ilio, Za¬ 
dar, Rijeka. Da nam, doduše, kažu, kako »na kraju svega mogu 

reći, da ne znaju sigurno što hoće«, --»znadu samo da hoće 

naprijed«, ali i spočitnu, kako »se naši kandidati za svećenike 

stavljaju u retorte - i uzgajaju kao umjetni bubrezi i srca -. 

»Budućnost Crkve« i oni (kao i njihovi učtelji) gledaju »u raz¬ 
vijanju malih zajednica, a to znači voditi protiv većine koji Cr 

kvu promatraju iz mentaliteta potrošačkog društva, dakle ne o- 
stati na Crkvi kao na poduzeću, to jest »kupovati mise, pričesti, 
ispovijedi, drugim riječima kupovati Isusa Krista«. »Oni trebaju 
»i takve svećenike, koji će zajedno s njima živjeti u domovima, 
jesti u Studentskom centru, studirati na faksu«. »Trebalo bi (u 
Sv. Katarini) napraviti eksteritorijalnu župu za studente«. »Ne¬ 
zadovoljni su i traže nemoguće«. »Dosta im je toga slatko-sakri- 
stijskog kršćanstva od kojega današnji svijet ništa ne očekuje 
niti može dobiti«. Karitativno djelovati i »kruh mogu dijeliti i 
oni, koji nijesu fakultetski izobraženi, a Crkvi je danas potreban 
intelektualni potencijal vjernika kao kvasac duhovnoga rasta«. 
Sestarski je odgoj od njih napravio »idiote u pitanju vjere« i 
»defektne tipove u društvu«. I »liturgijska je obnova zastala, i 
novo je brzo postalo otrcano, jedni su kalupi zamijenjeni dru¬ 
gima«, »Koncil nije htio nove kalupe nego novi život«. »Krist 
je (njima) preko ljudi blizak« (»Gl. Konc.«, 21. III. 1971., br. 6). 
»Mladi danas ne traže revoluciju nego objavu«, svejedno što »sva¬ 
ko preispitivanje struktura izaziva strah i bijes određenih kru¬ 
gova« (»Gl. Konc.«, 21. II. 1971., br. 4.). Ali oni »žele autentično 
kršćanstvo i nove strukture«. Oslon nalaze u Mounier-u (»Gl. 
Konc.«, 4. IV. 1971., br. 7.). 

Zadarski i riječki »slučaj« 

Posebnu je ulogu, — po našemu mišljenju nikako pozitiv¬ 
nu, — odigrao »Glas Koncila« u t. zv. zadarskom i riječkom 
»slučaju«. U oba ta slučaja bilo je i odviše evidentno, da su sve¬ 
ćenici, o kojima se radi, kontestirali zakonitoj crkvenoj vlasti, 
i to na način, koji je očito bio nelegalan. U Zadru drže sastanak, 
u drugoj biskupiji, iza kako im ga je njihov nadbiskup bio 
formalno zabranio, prodaju i među svećeništvom šire knjigu 
o celibatu (zapravo protiv celibata), za koju su dobili od svoga 
nadbiskupa (i biskupske komisije) nalog, da ne smije doći u 
promet, podbadaju zadarske vjernike na otpor odlukama svoga 
Ordinarija i sugeriraju im »Otvoreno pismo« na njegovu adresu 
(»Gl. Konc.«, 30. VIII. 1970., br. 17.; 27. IX 1970., br. 19); a na 
Rijeci o. T. Zovko apelira na zajednicu svojih mladih vjernika 
i učenika protiv Nadbiskupova pravorijeka (dekreta) i ostaje, 
demonstrativno, na Rijeci, kao prior u samostanu, i ako protiv 
sebe ima i Ordinarijat i skoro sav drugi kler; i ako, možda, još 
nijedan hrvatski svećenik kroz stoljeća, — osim otvorenih apo- 


stata, — nije onako slobodno i preuzetno govorio o Kristu i o 
tajnama vjere kao on. A »Glas Koncila« u oba slučaja uzima 
kontestatore-svećenike u zaštitu i traži, da se o tome javno ras¬ 
pravlja, i to tako, da zadnju riječ ostavlja ne Crkvi i hijerarhiji, 
nego čitalačkoj publici i »Božjemu narodu«. Praktično preuzima 
i ulogu branitelja i advokata kontestatora: providnim aluzijama, 
kako je postupak crkvenih starješina bio nelojalan i neoportun. 
(»Tko je i što je u pitanju na Rijeci? Osuda bez redovnog po¬ 
stupka«, »Gl. Konc.«, 7. III. 1971., br. 5.; »Urednici Glasa Koncila 
kod Nadbiskupa«, »Gl. Konc.«, 7.III. 1971., br. 5.; »Sudovi i pro- 
tusudovi oko jednog dekreta«, »Gl Konc.«, 21. III. 1971., br. 6.; 
»Riječki slučaj premašuje mogućnosti našega izvješćivanja«, »Gl. 
Konc.«, 16. V. 1971., br. 10.). Ni inače nije »Glas Koncila«, pa ni 
indirektno, pokudio ni zadarskih kontestatora, ni onoga rije¬ 
čkoga, i ako su ti Zadrani već godinama bili glavni (ali i vrlo 
neozbiljni) kritičari tradicionalnog hijerarhijskog uređenja Cr¬ 
kve, forsirali (i provodili) radikalne izmjene u odgoju budućih 
svećenika i otvoreno podržavali holandske ideje: među ostalim 
preveli holandski »Novi katekizam« i sve učinili, da on bude, 
i kod nas, tiskan; i bez crkvenog »Imprimatura«, i bez ispravaka, 
koje je apodiktički tražila kardinalska komisija, a o. Zovko bio 
opet glavni propagator radikalne demokratizacije u Crkvi i te 
svoje ideje lansirao i u široku katoličku javnost i štampu, pre- 
kao svoga »Synaxis«-a (»Orijentaciona traženja mladih u Crkvi 
i u svijetu«: »Osporavajući prividno neosporivo ukazivat ćemo 
na perspektive budućnosti, potičući nova gibanja«, »Gl. Konc.«, 
12. VII. 1970., br. 14.; 8. XI. 1970., br, 22.; »Pravi vjernici ne 
trebaju uporišta ni u kakvoj instituciji, ni u kakvoj pripadnosti, 
ni u kakvu čoporu«; »Gl. Konc.«, 7. III. 1971., 5.). Međutim 
»Glasu Koncila« sve to ne smeta, da Zadrane i dalje izvodi na 
svoje stupce i tribine, i da s njima tijesno surađuje, među osta¬ 
lim i u organizaciji ovogodišnjeg »Teološko-pastoralnog tečaja«, 
kojemu su oni bili glavni inspiratori, pa i glavni govornici i ani¬ 
matori: njihove su mu ideje davale biljeg i ton. A Zovkinoj »Za¬ 
jednici mladih« na Rijeci posvećivao je »Glas Koncila« i posebne 
članke, pune razumijevanja, priznanja i apologije (»Mir s nama. 
Misli uz susret mladih na Trsatu«, 25. XII. 1970., br. 25.; »Dina¬ 
mična grupa mladih katolika«, 24. I. 1971., br. 2.; »Ispravak i 
Razjašnjenje Smiljane Rendić«, 3. II. 1971., br. 3.). I »Don Jure« 
je mlade Riječane uzeo u obranu u svojoj persiflaži: »Ono u 
»Malom mistu« nisam ja« ( »Gl. Konc.«, 7. III. 1971., br. 5.). 

Uz »Nizozemski katekizam« i Chardina 

I prijevod »Nizozemskog katekizma« na hrvatski reklamira 
»Glas Kojncila« i pravi za nj propagandu. Oglasio ga je nekoliko 
puta (3. V. 1970., br. 9.; 30. VIII. 1970., br. 17.) i donio o njemu 
opširnu recenziju (sa značajnim podnaslovom: »Od ptice selice 
do Eshatona«) u superlativima, kao o »knjizi potpunog predanja 
i povjerenja Isusu Kristu«, i ako su u njemu interpretacije ne¬ 
kih vjerskih istna »drukčije nego u dosadašnjim katekizmima 
gole formalističke strukture« (»Novi katekizam«, »G1 Kane.«, 
8. X. 1970., br. 22.). A svi znamo, da je Sveta Stolica zabranila 
tiskanje toga »katekizma« bez korektura (u samu tekstu), da se 
je na nj formalno oborio i kardinal šeper, prefekt Kongregacije 
za nauk vjere (»Gl. Konc.«, 12. VII. 1970., br. 14.), da je i nadbi¬ 
skup Franić zatražio, da ga se kod nas ne širi (»Gl. Konc.«, 26. 
VII. 1970., r. 15.). 

I Teilhard de Chardin, sa svojim nebuloznim i kontuznim 
evolucionističko - panteističko - pietističkim idejama, svojedobno 
osuđenima i indiciranima od Svetog Ofičija, zbog njihove očite 
inkompatibilnosti sa crkvenim učenjem o bitnoj razlici između 
duhovnog i materijalnog svijeta i sa kršćanskom koncepcijom 
Kristove misije, grijeha i otkupljenja, velika je i stalna simpa¬ 
tija »Glasa Koncila«. I prijašnjih godina je donosio o njemu 
vijesti, a kroz ovu godinu posvetio mu je dva velika članka. Naj¬ 
prije recenzijom njegove knjige »Budućnost čovjeka« u hrvat¬ 
skom prijevodu (»Teilhard de Chardin na hrvatskom jeziku«, 
6. XII. 1970., br. 24.), punom oduševljenja za auktora i sa kona¬ 
čnom ocjenom: »U biti on je bio odličan kršćanin«; a onda pri¬ 
kazom knjige Rene-a d’ Ouince-a: »Un prophete en proces« (»Su¬ 
đenje proroku«), gdje se Chardin naziva »vjerskim genijem«, »je¬ 
dnim od najvećih kršćanskih mislilaca našega stoljeća«, »u biti 
mistikom, jednim od najvećih i najsvjetlijih, što ih je Crkva 
imala« (»Gl. Konc.«, 16. V. 1971., br. 10.). 

»Razgovori« s onima s druge strane 

Jedna su od velikih ljubavi »Glasa Koncila« i »razgovori« 
(»interview«-i), originalni ili preneseni, sa istaknutim ličnostima 
iz javnoga živoita, pa i s onima, koji ne dijele naša kršćanska 
shvaćanja. Koji su put to ozbiljni razgovori, kojima se danas, 
u eri »dijaloga«, ne bi u načelu maglo ništa ozbiljno prigovori¬ 
ti; — ljude se pušta, da kažu, što oni misle, ali se ničim pozi¬ 

tivno ne odobrava njihovo stanovište, u koliko se protivi onome 
katoličkomu, niti ga oni komu silqtm nameću. A koji su to put 
i objektivno ispravna rezoniranja. Takav je na pr. razgovor sa 
muslimanskim predstavnikom Huseinom Dozom (»Gl. Konc.«, 
22. III. 1970. br. 6.), sa talijanskim pjesnikom Ungaretti-jem (5. 
IV. 1970., br. 7.), sa francuskim biologom i akademikom Ros- 
tandom (J9. IV. 1970., br. 8.), sa riječkim ateistima, profesorima 
Benkovićem i Starčevićem (3. V. 1970., br. 9.), sa seksolozima 
Dr. Al. Kostićem (9. VIII. 1970., br. 16.) i Dr. M. Košičekom 
(13. IX. 1970., br. 18.). Ali ima ih, i koji se nijesu smjeli donijeti 
bez komentara. Na primjer onaj s komunističkim filozofom Gar- 
raudy-jem »o kršćanstvu i marksizmu«, gdje Garraudy govori 
i o »crkvenom staljinizmu«, o »ideološkoj vjeri« kao »opiumu i 
otuđenju«, jer »vjera ne stoji u redu spoznaja nego u redu 
zahtjeva«, pa je stoga »kršćanstvu potrebna nova kulturna revo¬ 
lucija protiv njegovih otuđenja«, — o molitvi kao »bijegu iz 
historije« (10. I. 1971., br. 1.). Posebno nam se čine problematič¬ 
ni oni toliki »razgovori« sa zvijezdama filma i popularne gla¬ 
zbe: V. Mimicom (17. V. 1970., br. 10.), K. Cigojem (21. II. 1971,, 
br. 4.), Z. Spišićem (7. III. 1971., br. 5.), P. Skansi-jem (2. V. 
1971., br. 9.). Ne vidimo, šta će katolička publika profitirati od 
njihovih, često i bizarnih, »filozofskih« refleksija i od njihove 
kritike religije i Crkve, od njihove vjere u »apsolutnu humaniza- 
c 'l u . potpuno očcfvječenje«, kao »cilj povijesti čovječanstva« 
(Spišić) i u ljubav kao u »motto našega morala« i bitni smisao 
religije (Skansi). Bojimo se, da je to više koncesija s naše stra¬ 
ne simpatijama »mladih« i pomodnom mentalitetu svijeta. Oso¬ 
bito, kad ponečemu od toga sekundira i »Glas Koncila«, na pri¬ 
mjer onom primjedbom o »pozemnim izdanjima Katoličkog ka¬ 
tekizma« kao eventualnom uzroku Mimičine nevjere. 

Uvijek uz opoziciju u Crkvi 

No to su još stvari sa površine i sa periferije. Gore je i ža¬ 
losni je, što »Glas Koncila« pravi koncesije i nutarnjoj opoziciji: 
dajući publicitet svakoim disonantnom glasu iz svećeničkih i vjer¬ 
ničkih redova, svakoj aferi, svakom problematičnom »reformnom« 
eksperimentu. I, vrlo neodmjerenom i netaktičnom, javnom apelu 
Papi za rješenje pitanja zagrebačkog nadbiskupa« (22. II. 1970., 
br. 4.), i aferi sa đakovačkojm »Bijelom knjigom« (22. III. 1970., 
br. 6.), i »javnom razgovoru o krštenju djece u Varaždinu« (19.’ 

IV. 1970., br. 8.), i ideji, da je stara kanonizacija svetaca bila 
zapravo »samo pečat na glas naroda« (»Od lomače do oltara«; 
3. V. 1970., br. 9.), i zadarskim predavanjima o problemima su¬ 
vremene Crkve mjesto korizmenih propovijedi (3. V, 1970., br. 
9.), i ekspektorizaciji prof. Marije Grgić na adresu naših bisku¬ 
pa u pitanju katehizacije (»Koji je alarm jači?«; 3. V. 1970., br. 
9.), i »Pismu 28 svećenika nadbiskupu Pogačniku«, »zašto bi¬ 
skupi brane, da se piše o Holandskom katekizmu i zašto ne kon¬ 
zultiraju svećenike o celibatu« (25. VI. 1970., br. 12.), i pismima 
nezadovoljnica iz samostana (12. VII. 1970., br. 14.), i skepsi 
prema lurdskim čudesima (»Lurdska čudesa«: »ima danas i ka¬ 
tolika, koje govor o tome nekako ženira«; 30. VIII. 1970., br. 
17.), i protestu zadarskog svećenika Frane Miošića protiv zabra¬ 
ne i zapljene njegove knjige (prijevoda sa nizozemskog): »Sve¬ 
ćenički celibat«, s uvodom E. Schillebeeckxa (27. IX. 1970., br. 
19.), i »Otvorenom pismu« svećenika bednjanskog dekanata, ko¬ 
jim odbijaju da prisustvuju koroni »zbog staromodnih i neak¬ 
tualnih tema zaostalog načina sticanja teološkog znanja« (1. 
X. 1970., br. 20.), i »Otvorenom pismu (44 vjernika iz Vinkovaca) 
đakovačkom biskupu« (11. X. 1970., br. 20.), i sastanku zadar¬ 
skih svećenika u Murteru, protiv Nadbiskupove zabrane (8. XI. 
1970., br. 22.), i pismu prof. Marije! Grgić, koja se solidarizira 
sa stanotvištem svećenika Miošića glede knjige: »Svećenički ce¬ 
libat« i odriče u toj stvari kompentenciju Doktrinalnoj komisiji 
našega Episkopata (8. XI. 1970., br. 22.), i odluci zagrebačkih 
dominikanaca u župi sv. Krunice u Maksimiru, da ukinu prak¬ 
su blagoslova kuća o Bogojavljenju (24. I. 1971., br. 2.), i član¬ 
ku Rafka Vodeba u celjskoj »Mladiki«: »Gledanje stvarnosti u 
novom svjetlu« (uz Truhlarovu knjigu), gdje se Rim definira kao 
»još uvijek glavno središte sprečavanja i kotnzervatizma«, a na- 
glašuje suodgovornost lajika »za život i rast Crkve«, kako bi 
znali »razlučiti u sebi posebne uvide, prema kojima ih vodi Duh 
Sveti, pa onda to i kažu« (»U Crkvi mora biti mjesta za kriti¬ 
ku«, »Gl. Kane.«, 21. II. 1971., br. 4.), i knjizi Dr. a Vladimira 
Truhlara: »Katolicizam u procesu produbljavanja« (»Na pomolu 
slučaj Truhlar«, 21. II. 1971., br. 4.), i samovoljnim izmjenama 
u »Redu mise« (»O jednakosti muških i ženskih u Crkvi«; 7. 
III. 1971., br. 5.), i plediranju za Crkvu golu od tradicija (»Os¬ 
tat će nam Isus Krist«: »i ako odbacimo krunicu, mlade petke, 
obožavanje svetaca«; »Bože moj, prodrmaj još više našu Crkvu. 
Svući je, da bude kao u dan rođenja, svući je do gola, — do 


Evanđelja«; 7. III. 1971., br. 5.), i neobičnoj, — bolje apsurd¬ 
noj, — tezi ljubljanskog profesora kanonskoga prava Dr.a Stan¬ 
ka Ojnika, kako »glavna nakana crkvenih zakonika nije zaštita 
Božje časti ili crkvenih ustanova, nego zaštita dostojanstva i slo¬ 
bode pojedinog vjernika« (»Glavne točke reforme Crkvenog pra¬ 
va«; 21. III. 1971., br. 6.), i »Otvorenom pismu (9 varaždinskih 
svećenika) riječkim svećenicima«, u kojemu od njih zahtijevaju 
»podrobnije informacije o postupku sa Tihomirom Zovkorn« 
i daju im svoje sugestije (21. III. 1971., br. 6.), i solidariziranju 
Željka Bišćana »sa ocem Zovkorn, da su hodočašća izleti, i to 
»nobl« izleti uglavnom u Italiju« (»Cenzura«, 21. III. 1971., br. 
6.), i smionoj tvrdnji »Pastoralnog tjedna za mlade (franjevce)«: 
»Red (franjevački) je izgubio svoju izvornu dinamiku u Crkvi, 
ne djeluje više obnoviteljski ni predvodnički u narodu Božjem, 
franjevci su se počinovničili« (4. IV. 1971',, br. 7.), i ponovnoj 
apologiji Truhlarove knjige, »pune poticaja i poštene«, u pri¬ 
kazu P. Romana Tominca u »Bogoslovnom Vestniku« (»Još jedan 
sud o Truhlarovoj knjizi«; 2. V. 1971., br. 9.). 

Smione tvrdnje, sugestije, kritike, zabadanja 

Ima u »Glasu Koncila« pokoja refleksija i iz profesorskih, 
svećeničkih, uredničkih, pera, koja ne zvoni baš odgovorno. Kad 
se, na primjer, tvrdi, da je definicija papinskog primata na I. 
vatikanskom saboru »poslije iskorištena za jačanje rimske cen¬ 
tralizacije« (»Gl. Konc!.«, 22. II. 1970., br. 4.); kad se kaže, da 
blagopokojni fra Anto Antić nije »znak vremena« (5. IV. 1970., 
br. 7.); kad se pledira za »razumijevanje« 44 formalnih svećeni¬ 
čkih otpadnika u Francuskoj, koji »nijesu više mogli izdržati«, 
pa je jedini lijek protiv toga, da se »biskupi i papa trgnu i do¬ 
puste i potaknu brži rast Crkve«, koja je »sama više ili manje 
odgovorna za ta (svoja) poniženja« (»Vjernost u tjeskobi«; 12. 
VII. 1970., br. 14.); kad se citira izjava jednoga našega teološ¬ 
kog profesora, iz predavanja na radiju o »mjestu stare i nove 
Crkve«, da »nije ni stara Crkva bila do kraja sklerotizirana« 
(12. VII. 1970., br. 14.); kad se kaže, kako nekoga manje zabri- 
njuju »osporavatelji«, »nego oni koji se bore za koncilsku ob¬ 
novu, da dođu na vlast« (»Bqrba za koncilsku obnovu ili borba 
za vlast«; 26. VII. 1970., br. 15.); kad se izrijekom naglašuje, 
da se mi »svakako sa svoje strane ne zalažemo, da se ikoga (zbog 
pornografije) zakonski goni« ili da se primjenjuje cenzura fil- 

mova (9. VIII. 1970., br. 16.; 14. IX. 1970., br. 18.); kad se izjav¬ 
ljuje, da je današnja katenizacija »izraz struktura, koje su u 
naglom nestajanju«, pa da stoga ne odgovra »prekategorizaciji 
vrednota prethodnih generacija« (9. Vili. 1970., br. 16.); kad se 
ističe, da obnova diplomatskih odnosa između Svete Stolice 
i Jugoslavije »stavlja Katoličku Crkvu (u Hrvatskoj) na jasan po¬ 
vijesni ispit hoće li biti sposobna izaći iz svoje konstantinslce 
periode i pokušati prijeći u eru istinskog i potpunog evanđeo¬ 
skog služenja, koje je sebi na Koncilu proklamirala kao jedan 
od glavnih zadataka«; a ona »u tom području povijesno kasni« 
(30. VIII. 1970., br. 17.); kad se našim biskupima sugerira, da om 
moraju stati na čelo koncilske obnove i preuzeti »sve napore, 
sve rizike i sve nade takva angažmana«, a ne lakšu i samo naoko 
sigurniju poziciju zataškivanja i umirivanja, ili još beznadniju 
mogu kočenja«, jer bi se »tim vrenje pretvorilo u kaos, a na¬ 
de bi bile za mnogo godina pokopane« (»što ćemo s »katoličkim 
osporavanjima«?«; 27. IX. 1970., br. 19.); kad se prigovara »Gla¬ 
sniku Srca Isusova«, što je ustvrdio, da »odluke i prijedloge o 
celibatu neće donositi mase« (25. X. 1970., br. 21.); kad se Pa¬ 
pino pismo biskupima o nadzoru nad teolozima interpretira 
u smislu: »Ovaj Papin dokumenat može se korisno odraziti je¬ 
dino kao poticaj na smišljeniju i snažniju koncilsku orijenta¬ 
ciju« (24. I. 1971., br. 2.); kad se insistira, da »Crkva ne počiva 
prvqtno na pravu nego na nadnaravnoj prisutnosti i djelotvor¬ 
nosti Krista po njegovu duhu«, pa da »zato biskup ne može 
umirivati svoju savjest pravom, nego njegova savjest mora na¬ 
laziti svoje usmjerenje u unutarnjoj poslušnosti Duhu«, pa ga 
dispqnirati i »na mijenjanje pravnih normi, kad one više ni¬ 
su pomoć nego zapreka za rascvat snaga Duha koje su u Crkvi« 
(27. III. 1971., br. 6.), kad se u člancima o Kristovu uskrsnuću 
uz teološku tezu, da je Isusovo uskrsnuće u prvom redu histo¬ 
rijska činjenica i temelj vjere, spominje i qna druga: da ono 
»nije nikakav događaj«, (nego) »samo čvrsta vjera prve kršćan¬ 
ske zajednice da Isus nije mogao ostati u smrti, nego da je on 
živ i proslavljen kod Oca«, pa se ističe, kako se pisac članka 
»ne obara bilo na jedne bilq na druge« (»Prazni grob«, »G1 
Konc.«, 4. IV. 1971., br. ?.). 

Ima i inače u »Glasu Koncila«, sitnijih, zabadanja i ironi¬ 
ja i na račun biskupa, i na račun drugih crkvenih institucija, 
a iz opozicione poze. Takve su, na pr., bilješke o poništenju 
provincijalnih izbora u Družbi »Služavki Maloga Isusa« (»Gi 


Konc.«, 28. VI. 1970., br. 14.) i o sabotiraniu »Effathe« i niezina 
urednika od strane Vijeća vrhovnih glavarica naših ženskih rc 
dovničkih kongregacija (22. XI. 1970.. br. 23). Pa i ona »Don Ju- 
rina« razmišljanja o »Mamurnom jutru« (22. II. 1970., br.. 4.) 
i one aluzije na »ledenu epohu« u našoi Crkvi, »u odnosu lb i 
skupa) prema svojim svećenicima« (»Biskupske) je ime za dje- 
lo, a ne za čast«, 26. VII. 1970., br, 15.). A niie od toga daleko 
ni bilješka (citat iz članka iednoga biskupa): »ćilimi pod bisku¬ 
pov automobil« (18. IV. 1971., br. 8.). 


Favorizirana djela i favorizirani auktori 

Karakteristično ie za liniju »Glasa Koncila« i to, da, goto¬ 
vo isključivo, reklamira i preporučuje kn lige izrazito lievičar- 
skih katolčkih auktora. koje, — razumile se, — ponanaše izda- 
ju, prevode ili pišu dvojnici »Glasa Koncila« oko »Kršćanske 
Sadašnjosti«, čitav je to izbor ljevičarske »klasike«, lundus 
»savremene« teološke književnosti, za koju se toliko oduševlja¬ 
vam naši teolozi oko »Okruglog stola«. Preporučili su nam 
Greinaćherove »Crkvene stiukture pred sutrašnjicom« (22. II. 
1970., br. 4.). »Novo shvaćanje sakramenta nokore«. »tekst ka¬ 
nadskog teološkog udruženja« G0. VIII. 1970.. br 171 Ratzin- 
eerov »Uvod u kršćanstvo« (25. XII. 1970.. br. 25.). »Bilanca 
Koncila« od Rene Lanrentin-a. »Angažirana viera« od Emmanu- 
ela Mounier-a, »Eksplozija Crkve« od Francois-a Houtait-a (24. 
1. 1970., br. 2.), »Slučajevi studenata viernika u Crkvi u Hrvat¬ 
skoj« od Janka Torbara (4. IV. 1970., br. 7.), »Uvod u sociologiju 
religije« od Josepha Laloux-a, s predgovorom F. Houtarta (2. 
F. 1971., br. 9.). A svi ti auktcvri, barem oni strani, — osim 
Ratzingera, koji se u zadnje vrijeme sve više distancira od ek¬ 
stremnih modernista i vraća k tradicionalnim teološkim kon¬ 
ceptima, ■ poznati su kao ljudi sa skrainie katoličke lievice 
i zastupaju ideje, na koje i. papinski Rim i francuski Episkopat 
gledaju sa skrajnjim nepovjerenjem. Mounier je na pr. napisao 
i rečenicu: »Za kršćansku će povijest ’• Jarkoj nersnaktivi, u ne¬ 
koliko desetaka stoljeća taj kršćanski sviiet (dn dmenc) nmrdn 
predstavljati bezobličnu protohisforiju kršćanske ere, -nsljednii 
odraz judaizma«, »sviiet koii počinje s Konsta^tinom i umire 
pred našim očima« (»Geografska karta uspjeha ili noraza?«; »C-l. 
Konc.«, 21. III. 1971., br. 6.). A Houtarta citira doslovce (i krup¬ 
nim slovima) i sam »Glas Koncila«, u broju od 6. XII. 1970 

(br. 24.), pod naslovom: »Crkva i mijenjanje svijeta«. On tu piše: 
»Mi ne živimo samo u razdoblju promjena već u civilizaciji ko¬ 
joj je bitna oznaka mijenjanje. I zato u Crkvi, i u svim crkve¬ 
nim zajednicama, ,moramo težiti za tim da se mijenjanje insti¬ 
tucionalizira; inače će Crkva postati svjedokinja ili čuvat ica 
jedne prošle civilizacije; trajna je napast da bude institucija ko¬ 
joj je funkcija upućivati samo na ono što je transcedentno, što 
se ne mijenja«. 

Naprotiv o knjigama i auktorima, koji stoje uz tradicio¬ 
nalno kršćanstvo i zastupaju rimsku liniju, »Glasnik Koncila«, 
uporno i tvrdoglavo, šuti, uza svu svoju »infprmativnost«. Ni 
od najvećih od njih nije izašla na našemu jeziku nijedna knji¬ 
ga u edicijama »Kršćanske Sadašnjosti«. Pa ni od onih, koji su 
u pretkoncilskoj Crkvi bili općenito smatrani teološki otvore¬ 
nima i širokogrudnima. Ni od Danielou-a. Ni od Urha von Balt- 
hassara, kojega i sam Papa toliko puta citira u svojim govorima. 
Ni od Werenfried-a van Straatena, genijalnog zaštitnika i dobro¬ 
tvora katolicizma i kršćanstva u istočnoj Evropi. A knjiga slav¬ 
nog katoličkog njemačkog filozofa-lajika, Dietricha von Hil- 
debrand-a: »Das trojanische Pferd in der Stadt Gottes« (»Tro¬ 
janski konj u gradu Božjem«) nije uopće u »Glasu Koncila« bi¬ 
la ni spomenuta, — pa ni indirektno, ni polemički, i ako 
Hilđebrand u njoj »ex professo«, dokumentarno i strogo znan¬ 
stveno, piše o problemu tenzija između modernista i tradicio¬ 
nalne kršćanske misli u današnjoj Crkvi. I Congar se i Lubac 
vrlo malo spominju, otkako su se, kao ozbiljni teološki mislioci, 
suprotstavili Kuengu, Schillebeeckxu i »novim teolozima« oko 
holandskog (nijmegenskog) »Concilium«-a. Da i ne govorimo 
o velikom epohalnom katoličkom misliocu i filozofu Maii- 
tainu. Kuengovih nam knjiga, doduše, do danas još nijesu štam¬ 
pali, — previše bi izazvalo mjerodavne, — ali citiraju ga če¬ 
sto i uvijek ga tituliraju kao »poznatog« i »velikog« teologa. 
Omogućili su nam i u zadnje vrijeme, da opširno čujemo nje¬ 
govu nepoštednu kritiku na račun Crkve: i u pitanju bračne 
nerazrješivosti (»Polemika teologa Congara i KUnga«, 14. XI. 
1970., br. 18.), i u pitanju Papina primata i nepogrešivosti (» Kri¬ 
tika najnovije Kungove knjige«, 7. III. 1970., br. 5.). I citiraju 
ga, iz vlastite pobude i krupnim slovima, u obranu »Tvrdoga sti¬ 
la« (»Tvrdi stil«, 27. IX. 1970., br. 19.). 


Događaji u katoličkom Inozemstvu. 

Opet uz opoziciju i kontestatore 

Vidjeh smo, eto, po kojim kriterijima »Glas Koncila« pro- 
suđuje prilike i događaje u našoj domaćoj Crkvi. A po tim is¬ 
tim kriterijima, sebi u tome potpuno dosljedan, tretira on on- 
da i prosuđuje i događaje, — i ličnosti, — na široj pozornici 
Lrkve. u informacijama iz svjetskog katoličkog života; iz crkve¬ 
nog inozemstva. Na sve, što afirmira i brani pozitivne, historij¬ 
ske, tradicionalne, vrijednosti u Crkvi, gleda on sa skepsom, 
nepovjerenjem, omalovažavanjem, pa i hostilno; na sve, što u 
Crkvi nastupa opoziciono, kontestatorski, »obnoviteljski« i »re- 
formno«, gleda on sa živom simpatijom: sve to na široko regi¬ 
strira, o svemu tomu podrobno obavješćuje i našu svećeničku 
i vjerničku publiku, u stilu »pune« i »nepristrane«, »objektivne«, 
miormacije. Kojiput i otvoreno, i s neskrivenim veseljem, ple¬ 
dira za takve stavove i istupe, a uvijek to čini barem između 
redaka: svijesno se i dosljedno uzdržavajući od svake kritike i 
pi igovora. Sve je, što kritizira dosadašnju organizaciju i strukture 
Crkve, sve, što smanjuje njezin auktoritei i sužuje njezine ovla¬ 
sti, sve, što svećenicima i vjernicima daje punu slobodu mišlje¬ 
nja i akcije i uvećava njihova prava, a umanjuje njihove ob¬ 
veze i dužnosti, sve, što udara na »centralizaciju« Crkve i na pre¬ 
rogative Rima i »kurije«, sve, što emancipira lajike od poslu¬ 
šnosti Crkvi, a traži za njih dioništvo i suodlučivanje u crkvenom 
životu, sve, što savjest pojedinaca emancipira od crkvenih za- 
sada i normi, sve, što karizmatičko suprotstavlja hijerarhijskome 
i lajicko svećeništvo ministerijalnom, sve, što odbacuje ili, ba¬ 
rem, potejenjuje sustavnu askezu i organiziranu pobožnost, sve, 
sto traži liberalizaciju i veću širinu moralnih normi u kršćan¬ 
stvu, sve što od kršćanstva zahtijeva približavanje »svijetu« 
i savremenoj »civilizaciji« i »kulturi«, u njegovoj je milosti. A 
u nemilosti su svi oni, koje je »progresistička« štampa svrstala 
na »desnicu«: ožigosala kao »tradicionaliste«, »integriste«, »kon- 
zervativce«, »kočničare koincilske reforme«. I najsmionije tvrd¬ 
nje, eksperimenti, zahtjevi, uživaju njegove simpatije, samo ako 
olaze sa ljevice i od »novih«. Kanonsko pravo i disciplinarni 
propisi u životu klera i crkvenih ličnosti trn su mu u oku. I sva¬ 
ko izdvajanje duhovnih ličnosti iz stila svagdanjeg i običnog ži¬ 
vota drugih. Ne voli starog načina molitve i duhovnog života, 
koji svećenika odvodi od drugarstva i akcije. »Nemir« su i »kre- 

tanje« ideal i u Crkvi. Pikanterije i skandali iz crkvenog života 
dđkumenat su njegove informativnosti. 

Da to ilustriramo sa nekoliko tipičnih primjera! 

Prema žalosnim i sablažniivim događajima u holandskoi 
Crkvi zauzima »Glas Koncila očito koniventan stav. I kroz ovu 
zadnju godinu dana. Sve novosti iz Nizozemske pažljivo bilježi 
iz broja u broj. Izvješćuje nas o razumiievaniu trojice austrij¬ 
skih biskupa za holandske reforme (8. III. 1970., br. 5.). Donosi 
opširan prikaz tamošnjeg stanja pod naslovom: »U Nizozemskoj 
život ne ide preko Crkve« i tumači nam, kako je »Drugi vatikan¬ 
ski koncil za njih (u Holandiji) ishodišna točka iz koje dosljed¬ 
no izvode sve svoje planove«, i kako se holandska »Crkva u svom 
razvitku ne će više zaustaviti«; »u njoj je stalno nemir«; »nasta¬ 
je novo poimanje Crkve, novo poimanje vjerskog žjvota i uop¬ 
će duhovnosti« (3. V. 1970., br. 9.). Ni u čemu ne prigovara or¬ 
ganizaciji i ulozi »Pastoralnog koncila« Nizozemske, »čiji bi čla¬ 
novi bili pridruženi biskupima u stvarnom unravljanju crkvenom 
provincijom«, a crkvenim financijama upravljali »samostalno 
i neovisno od crkvene hijerarhije« (13. IX. 1970., br. 19.). Potpu¬ 
no jednostrano prikazuje aferu sa imenovanjem novoga biskupa 
Simonisa u Rotterdamu, otvoreno zauzima stav protiv njega 
i protiv Rima, i ako se je kasnije ustanovilo, da su vjernici di¬ 
jeceze u velikoj većini stali uz novoga biskupa (24. T. 1971., br. 
2.). notira kolektivnu ostavku Upravnog odbora Pastoralnog 
vijeća u Rotterdamu (21. II. 1971.. br. 4.j. No zato mu je kardi¬ 
nal Alfrink »nizozemski Simon Cirenac«, ma da među ostalim 
polaže nadu i u oženjene svećenike. Stoga ne treba, — komen¬ 
tira to »Glas Koncila«, — »u obrani bilo čega nebitnoga vikati: 
Nikada!« (7. II. 1971., br. 3.). Po »Glasu Koncila« i sam »Os- 
servatore Romano« ustaje na obranu nizozemskog katolicizma. 
On prenotei iz njega jedan članak, u kojemu se »Osservatore« 
ograđuje od tvrdnje, da crkvene vlasti smatraju nizozemski 
katolicizam »heretičnim«, ali mu daje naslov, koji svojom sti¬ 
lizacijom čitatelju sugerira, da Rim držanje nizozemskih kato¬ 
lika smatra uopće korektnim i besprijekornim (»Vatikanski list 
brani nizozemski katolicizam«; 22. XI. 1970., br. 23.). I »Isolotto« 
je još uvijek na tapetu. Don Mazzi je još u središtu interesa. 
Svi se detalji o njemu bilježe. I kako sada živi kao električar 
(5. IV. 1970., br. 7.; 26. VII. 1970., br. 15.; 13. IX. 1970., br. 
18.). A onda se reduju, jedan za drugim, drugi »slučajevi« i 
»afere«. I »Novi Isolotto« u Conversanu kod Barija s tugaljivim 


lamentacijama »Glasa Koncila« protiv manipuliranja katoličkog 
tiska« (17. V. 1970., br. 10.). I afera sa priorom cistercitske opatije 
u Bosquen-u u Francuskoj, gdje je prior bio otvorio samostan 
»svjetovnjacima oba spola dq 35 godina i uključio ih u život 
svoje monaške zajednice«, a usto se zalagao za ustanovu »subot- 
nje godine«: svake sedme godine mogao bi se svaki svećenik 
ako bi htio, oženiti« (21. VI. 1970., br. 12.). I slučaj iz Santiaga 
li Dominikanskoj Republici, gdje su se, navodno, svećenici njih 
21, zaprijetili, da će »zatvoriti crkve i prestati dijeliti sakramente«, 
ako vlada ne poništi kaznu dvojici svećenika, koji su, opet na¬ 
rodno, poticali seljake na cikupaciju veleposjedničke zemlje (26. 
VII. 1970., br. 15.). I »Još jedan izopćeni svećenik« u Portugalu 
(30. VIII. 1970., br. 17.). I manifestacija omladine za američkog 
svećenika, koji je kandidirao za Kongres i bio u nj izabran, s 
plakatom: »Oče naš, koji si u Kongresu« (22. XI. 1970., br. 23.). 

1 pismo 7 zatvorenih brazilskih dominikanaca iz tamnice, u ko¬ 
jemu su izjavili, da je »jedini izlaz iz današnje nepravedne soci¬ 
jalne situacije revolucija« (6. XII. 1970., br. 24.). I istup dvanaest 
mladih redovnica iz kongregacije »Boccone del povero« u Pa- 
lerniu u znak protesta protiv »nesavremenog odgoja djevojaka« 
(10. I. 1971., br. 1.). I slučaj u Burgosu u Španjolskoj, gdje su 
svećenici bili optuženi za nabavu eksploziva za atentate (10. I. 
l971 v br. 1.). I, svakako neukusna, kontestacija mladih katolika 
s božićnim drvcem, na koje su objesili socijalno-političke nat¬ 
pise i proteste (mjesto drugih nakita), a crkvu oblijepili sličnim 
plakatima (10. I. 1971., br. 1.). I incident sa američkim »svećeni¬ 
cima i redovnicama pod optužnicom za urotu«, a zbog spremanja 
na atentate i otmice i škropljenja krvlju pozivnica u vojsku (24. 
1. 1971,, br. 2.), i sa »redovnicama u zatvoru«, optuženima tako¬ 
đer za spremanje na otmice (7. II. 1971., br. 3.). I slučaj sa za¬ 
tvaranjem svećenika, koji su, u znak protesta protiv socijalnih 
nepravdi, nasilno zaposjeli urede jednog velikog trgovačkog po¬ 
duzeća u New-Yorku (21. II. 1971., br. 4.). Sve to valjda kao 
nova, savremena, vrst »spasonosnih primjera« za nasljedovanje 
i drugima. 


Populariziranje »slavnih« pobunjenika 

»Slavnijim« slučajevima i »slavnijim« kontestatorima po¬ 
svećuje »Glas Koncila« i čitave dugačke članke: vodi ih u evi- 
enciji kroz čitav niz brojeva. Pobunjenom, — i zbog toga iz 

Družbe isključenom, — salezijancu Gerarđu Lutte-u (19. IV. 1970., 
br. 8.; 7. II. 1971., br. 3.; 7. III. 1971., br. 5.; 21. III. 1971., br. 
6.; 4. IV. 1971., br. 7.). Njegovu redovničkom kolegi Don Fabiju 
Bassi-ju, koji je, u znak solidarnosti sa Lutteom, istupio iz sa- 
lezijanske Družbe, pozivajući se, za njihovo zajedničko stanovi¬ 
šte, na sv. Ivana Don Bosca, koji, ostvarujući »inicijative u ono 

doba smatrane revolucionarnima,-nije oklijevao opetovano 

se suprotstaviti crkvenim i civilnim vlastima, s onom slobodom, 
odlučnošću i jakošću koje su svojstvene prorocima« (2. V. 1971., 
br. 9.). P. Gauthier-u, koji da je istupio iz »institucionalne Cr¬ 
kve«, — kasnije je sam Gauthier to dementirao, ali »Glasu Kon¬ 
cila« očito se žurilo, da tu poslasticu što prije servira našim 
vjernicima, i uz riziko, da se kasnije povlači, baš kao i u Simo- 
nisovu slučaju, — jer mu je »moralna nemoguće dalje u njoj 
djelovati« (7. III. 1971., br. 5.; 21. III. 1971., br. 6.). A sve, što 
se u vezi s tim govorilo po kontestatorskoj i liberalnoj štampi, 
— i o »potrebi klasnog opredjeljenja« katolika, i o »teškoj ne¬ 
vjerodostojnosti institucionalne Crkve u svijetu siromaha«, i o 
»Crkvama, koje se nalaze u taboru tlačitelja naroda«, i o crkve¬ 
nim institucijama kao glavnim nosiocima spekulacije sa sta¬ 
novima u Rimu, i o gaženju prava savjesti, — uzima »Glas Kon¬ 
cila« bez rezerve »ad notam«, dapače uz prizvuk otvorene sim¬ 
patije za te borce za pravdu i za slobodu. Gauthierov istup iz 
Crkve njemu »ne znači napuštanje vjere, nego, naprotiv, upra¬ 
vo svjedočanstvo vjernosti autentičnim vrednotama vjere i Evan¬ 
đelja. On je njemu »jedna od najvećih katoličkih ličnosti«, 
kao i »veliki teolog Charles Daviš« (koji je također istupio iz 
Crkve, oženio se i strastveno je napada). 

Uz svakoga, tko je došao u sukob s Rimom, on paušalno 
staje. I uz ravenskog nadbiskupa Baldassari-ja, koji je, protiv 
svih kanonskih normi, iznio u javnost, da mu je najavljena po¬ 
vjerljiva apostolska vizitacija iz Rima, uz primjedbu, da je do¬ 
sadašnja forma takvih vizitacija bila »inkvizitorska« (8. III. 
1970., br. 5.). I uz katehetu A. Zerbinati-ja, koji je uskratio od¬ 
govor svome nadbiskupu, genovskom kardinalu Siri-ju... — »po 
matu s veoma konzervativnih načela i metoda«, — na povjerlji¬ 
ve upite o stanju na gimnaziji, ali zato obavijestio o tome pro¬ 
fesorski zbor, koji je opet stvar dao u javnost i, uz pomoć đa¬ 
ka, odbio da primi novoga katehetu. Od svoje strane »Glas Kon¬ 
cila«, očito aludirajući na naše prilike, popraćuje to komenta¬ 
rom: »Takve se stvari događaju u »klerikalnoj Italiji«, o njima 


se javno piše, javnost te zemlje pravi skandal od takvih stvari. 
Protuzakonite »karakteristike« nisu tabu, pa ni kad ih traži ku¬ 
rija moćnoga kardinala Sirija« (»Tajni upitni list genovskog 
kardinala«; 25. X. 1970., br. 21.). I uz svećenike (njih 40) i lajike 
(njih 200), koji su u Milanu javno protestirali »protiv birokrat¬ 
skog i represivnog vršenja vlasti« svoga nadbiskupa-kardinala 
Colomba (13. IX. 1970., br. 18.). 


Kritike na adresu Crkve i Svete Stolice 

Bez ikakve suzdržijivosti bilježi »Glas Koncila« i sve kri¬ 
tike, što se bilo gdje, širom svijeta, upravljaju na adresu Crkve, 
Svete Stolice, biskupa. I zahtjeve Marija Galli-ja, urednika švi¬ 
carskog modernističkog »Orientierung«-a, za revidiranje teolo¬ 
škog izražavanja, za nizozemski katekizam, za »biranje crkvenih 
poglavara po Božjem narodu«, a pod parolom: »Ecclesia semper 
reformanda» (22. II. 1970., br. 4.; 22. III. 1970., br. 6.). I bečke 
»razgovore o puštanju k sakramentima građanski vjenčanih« 
(8. III. 1970., br. 5.). I kritike Papina stanovišta u stvari brač¬ 
nog zakonodavstva u Italiji (21. III. 1970., br. 6.). I prigovore 
francuskih progresističkih listova »inkvizitorskim« stavovima 
kardinala Danieloiu-a prema komunizmu (25. VI. 1970., br. 12.). 
I refleksije bečkog svećenika profesora Mauera o ateizmu i Cr¬ 
kvi, prema kojima ateizam nema budućnosti već zato, što imi¬ 
tira pogreške Crkve (težnju za apsolutnom vlašću i nepogrje- 
šivošću, naglašivanje auktoriteta, inkviziciju); 12. VII. 1970., br. 
14. I nezadovoljstvo sa odlukama francuske Biskupske konfe¬ 
rencija protiv kontestatprstva i modernizma u Crkvi: svima im 
je »zajednički nazivnik« kočenje koncilske crkvene obnove (26. 

VII. 1970., br. 15.). I traženje ljevičarskog pokreta »Echanges 
et Dialogue« i časopisa »Vie nouvelle«, da francuski Episkopat 
uspostavi dijalog sa svim skupinama u Crkvi i prizna u principu 
slobodu mišljenja u stvarima vjere i pravo biranja biskupa i 
svećenika (9. VIII. 1970., br. 16.). I kritiku brazilskog biskupa 
Heldera Camare i njegova »jalovog« propovijedanja »nasilja mi- 
rotvornosti« mjesto jedino efektivnih nasilnih metoda borbe (9. 

VIII. 1970., br. 16.). I izvještaj o »Skupštini Svjetske luteranske 
federacije«, na kojoj je, i sa protestantske strane, naglašena mi¬ 
sao, da »obnova (Crkve) nije možda reforma onoga, što postoji, 
nego više korjenita preorijentacija sadašnjosti, da bi se poja¬ 
vili novi tipovi kršćanskog života, bez ikakve zajedničke točke 

s poviješću prošlih vremena« (9. VIII. 1970., br. 16.). I mišlje¬ 
nje učesnika Kongresa franjevačke mladeži Evrope u Samobo¬ 
ru za više bratstva, a manje hijerarhijske Crkve, za karizme, za 
Nizozemsku, a protiv kurijalne mašinerije i starinskih struktu¬ 
ra (30. VIII. 1970., br. 17.). I skeptične poglede na konkretnu 
crkvenu diplomaciju od danas: dok se kod nas od diplomat¬ 
skih odnosa Crkve sa državom očekuje, da će našoj Crkvi ola¬ 
kšati prijelaz u »eru istinskog i potpunog evanđeoskog služenja« 
(30. VIII. 1970., bć. 17.), a od predstavnika Svete Stolice u Beo¬ 
gradu, da će »pospješiti koncilski rast Crkve u pravom smjeru 
svestrane i smione obnove i otkloniti oklijevanja, strahovanja 
i kočenje koncilskih elemenata«, pa tako »riješiti problem ne¬ 
kih sukobljavanja« (13. IX. 1970., br. 18.), dotle se bolonjski 
»II Regno« (a s njim valjda i »Glas Koncila«) boji puta Msgr. a 
Casaroli-ja u Moskvu, jer da bi on mogao dovesti do »lijevog 
cezaropapizma«, gdje se »za sigurnost mitre žrtvuje Evanđelje 
u sprezi dviju vlasti koje manipuliraju čovjekom« (7. III. 1971., 
br. 5.), a »Glas Koncila« strahuje, da je šutnja o problemu bje¬ 
loruskih i ukrajinskih unijata »možda dio cijene za poboljša¬ 
nje odnosa između Vatikana i SSSR« (21. III. 1971., br. 6.). I 
nepovoljan sud talijanskog progresističkog »II Regno« a. načinu 
imenovanja biskupa, gdje biskup »bude kao spušten padobra¬ 
nom« (11. X. 1970., br. 20.). I izvještaj o amsterdamskom »Me¬ 
đunarodnom kongresu crkvenog osporavanja« (28. IX. do 4. X. 
1970.), u režiji famozne nizozemske svećeničke grupe »Septua- 
gint«, koji je imao biti nastavak njihove akcije iz Chura i iz 
Rima (u doba biskupske sinode), a na koji je došao i Mons. 
Ernst, biskup Brede, »smatran jednim od najnaprednijih bisku¬ 
pa Nizozemske«, da bi se sastao s naprednim španjolskim sve¬ 
ćenicima, i kojemu je, preko »Monde«-a, poslao poslanicu po¬ 
znati korifej francuskih osporavatelja Mare Oraison, zaklinju¬ 
ći ih, da ne istupaju iz Crkve, nego da nastoje zajedno: s drugim 
naprednim elementima u Crkvi »slomiti zatvor jednog kršćan¬ 
skog svijeta vezanoga u svojim strukturama i mislenim navi¬ 
kama« (25. X. 1970., br. 21.). I »pobudnu« samopohvalu pari¬ 
škog »Udruženja oženjenih svećenika«, koji tvrde, da im. je že¬ 
nidba pomogla produbiti vjeru više nego svećeničko r eden je« 
(8. XI. 1970., br. 22.). I napadaj pariškoga »La Croix« na novoga 
prefekta Propagande, kardinala Rossi-ja (22. XI. 1970., br. 23.). 
I optuživanje kardinalskog zbora, da je izgubio negdašnje zna¬ 
čenje i funkciju, pa se danas sveo samo na simboličku ulogu 


(»Povijest kardinalskog zbora«; 6. XII.. 1970., br. 24.). I komen¬ 
tar dokinuću smrtne kazne u Vatikanskoj državi, po kojemu 
je smrtna kazna »legalno ubojstvo čovjeka«, a Crkva je istom 
sada dokida i daje tim još jedan primjer »teških nesavršenosti 
u životu Crkve« (7. II. 1971., br. 3.). I članak iz pariškog »Es- 
prit«-a, »uglednog lista jedne struje francuske katoličke ljevice«, 
»članak strogo kritičan i duboko zabrinut«, pod naslovom: »Mo¬ 
že li Crkva preživjeti«, koji nam proriče »nestanak kršćanstva 
kroz veoma malo naraštaja«, ako Crkva nastavi »sa svojom uko¬ 
čenošću u politici i na moralnom i seksualnom području« (21. II. 
1971., br. 4.). I sablažnjavanje talijanskog novinara Giancarla Zizo- 
le nad novim dokumentom Kongregacije za nauk vjere: »Postupak 
za ispitivanje« pravovjerja (21. II. 1971., br. 4.). I polemiku sa 
»Osservatore Romano« o opravdanosti konkordata, sa tezom: 
»Mnoge konkotrdatske povlastice »moralno (su) nepodnosive ka¬ 
toličkoj savjesti«, među njima i »konkordatski brakovi s prizna¬ 
tom građanskom valjanošću« (»Jesu li konkordati Crkve i dr¬ 
žave preživjeli?«; 21. II. 1971., br. 4.). I zagovaranje posvemašnje 
reforme izbora Pape, povodom nove Papine uredbe o odstupu 
starih kardinala (7. III. 1971., br. 5.). I zamjerke novim (ilegal¬ 
no objavljenim) normama o »svođenju svećenika u lajićki sta¬ 
lež«, s citatom Giancarla Zizole iz »II giorna«: »Svećenik koji 
odlazi nije više tretiran kao parija, ali za njega nema mjesta u 
»kasti«« (21. III. 1971., br. 6.). I nepovoljne »Komentare na na¬ 
crt Osnovnog zakona Crkve«, u kojima se lconstatuje, da je 
»objava tih tekstova izazvala zabrinutost i u krugovima katoli¬ 
ka, koji su povjerovali u koncilsku reformu, i u krugovima 
intelektualaca nevjernika, koji su sa simpatijama gledali na 
mogućnost te reforme«. Usvaja se teza, da je »Nacrt vrlo re¬ 
striktivan, i vratit će Crkvu natrag za nekoliko stoljeća«. Izja¬ 
ve njegovih kritičara »Glas Koncila« citira bez ikakvih ograda 
i pridržaja. »Nacrt toga zakejna ne znači ni razvitak ni ispravak 
koncilske linije, nego pravi »na lijevo krug««. »Taj zakon znači 
odbijanje Koncila«. »Transcendentalna stvarnost Crkve — — tu 
se ponovo smrzava u legalizmu«, a »odgovorna autonomija epi¬ 
skopata i pojedinih zajednica odbija se: žrtvuje se bez oprosta 
svaki pluralitet karizama i prosvjetljenja«, piše Luigi Firpo, 
»profesor na turinskom državnom sveučilištu, agnostik, stru¬ 
čnjak za povijest Crkve«. Njemu je osobito zazoran »nečuveni 
verticizam«, to jest takva zakonska konfiguracija Pape da je 
to već »izvan i najsmionijih đoktrinarnih precedensa«: tu se »to- 

talno zanemaruju težnje i formule II. vatikanskog koncila, da 
bi se evocirala vremena Bonifacija VIII. i zadnje doba ponti- 
fikata Pija IX.«. A »Glas Koncila« tumači to, u zagradi, riječima: 
»tj. doba skrajnjega papinskog apsolutizma, jedno na prijelomnu 
XIII./XIV. stoljeća i drugo u doba I. Vatikanskog koncila«. 
»Glas Koncila« donosi s tim u vezi i vijest o protunacrtu »Os 
novnog zakona Crkve«, što ga je sastavila »radna grupa njema¬ 
čkih crkvenih pravnika, u kojoj se nalaze katolici i evangelici«. 
Na koncu prikaza stoji: »Možemo očekivati razočaranje i pro¬ 
teste onih koji su se već angažirali u apostolatu laika i koji oče¬ 
kuju da će se u Crkvi razviti sve duhovne stvaralačke snage. 
Rad na rimskom nacrtu dosada se odvijao u tišini i pokriven 
velom tajne. Protiv tqga bile su iznošene različite kritike. Takav 
temeljni zakon morao bi biti raspravljan i izrađivan od cijele 
Crkve. Ipak su te kritike ostale bez utjecaja i sve dosada se 
držala stroga tajna, koja nema razloga ni opravdanja«(21. III. 
1971., br. 6.; 16. V. 1971., br. 10.; 9. VIII. 1970., br. 16.). I rezer¬ 
ve prema »Raspravnom nacrtu o svećeništvu«, što( je iz Rima 
poslan biskupima, a komu se »već u katoličkom svijetu u tisku 
prigovara, kako taj spis ne donosi ništa novo, da čak naglaša¬ 
va neke poglede koji su prilično zastarjeli«, i ako je inače »vr¬ 
lo značajno što su ovim dokumentom srušeni svi tabui«: »kroz 
sva njegova poglavlja govori se o krizi svećeništva kao o ne¬ 
čemu stvarnom«; »govori se (u njemu) i o možebitnom ređenju 
oženjenih ljudi za svećenike, ali se naglašava, da bi to mogla 
biti samo iznimka u slučajevima prave i prijeke nužde« (18. IV. 
1971., br. 8.). I ideju Jeana Claudea Barreau-a o današnjem 
»Raskršćanjenom kršćanstvu«. U »Glasu Koncila« je članak o 
tom tiskan krupnim slovima, a u njemu Barreau piše među 
ostalim: »Ja zamišljam Crkvu poniznijom i hrabrijom. Ponizni- 
jom, jer ona nema sudova za sve i sva; hrabrijom, jer se mora 
osloboditi svojih malih strahova, da bi pronašla užitak u pre- 
vratnoj riječi koju ujedno i nosi i raskrinkava« (16. V. 1971., 
br. 10.). — Mnogi, etov našu Crkvu uče, ali njoj ne daju, da 
ikoga uči. 

Uz »progresističke« i »kontestatorske« priredbe i manifestacije 

Najviše ipak interesa »Glas Koncila« kao da pokazuje za 
javne manifestacije, — pogotovu one kolektivne, — progresisti¬ 
čke opozicije u današnjoj Crkvi: bilo one teološke, bilo one 
više pastoralne, sa terena. Tako za »nove izjave kardinala Su- 


enensa, koje su uzbudile javnost«, koja ih smatra kritikom 
Rima, dok ih Holandezi smatraju »potporom svome stavu« (31. 
V. 1970., br. 11.). I za »Međunarodni seminar«, u Linzu, na temu: 
»Otvorena Crkva«, na kojemu je predavao i naš Dr. šagi, pa je 
njegovo predavanje: »Bog i svijet, Crkva i svijet« bilo »s odušev¬ 
ljenjem primljeno, kako kod »radikalnih« francuskih studenata, 
tako i kod studenata iz istočne Evrope« (9. VIII. 1970., br. 16.). 
I za Teolosko-moralistički kongres u Padovi (31. III. do 3. IV. 
1970.), na kojemu su vodeći progresistički teolozi Haring, Ale- 
gria, Alszeghy i Moioli istupali sa svojim tezama o »reinterpre¬ 
taciji« »slobode savjesti«, papinskog auktoriteta, ispovijedi, b ra¬ 
sa, djevičanstva i celibata, a Haring razvijao svoje stare teze, 
da je »savjest izvorni namjesnik Kristov«, da je »papinsko ući- 
leljstvo nezamislivo bez »sintonije« (suglasja) s Crkvom«, te da 
•>odgovomost za napredovanje poruke spasenja pripada Božjemu 
narodu u njegovoj potpunosti«, a da »unutar te globalne odgo 
vornosti Učiteljstvo ima specifičnu funkciju slušanja i dija¬ 
loga, radi razaznavanja proroštva«, te da »donošenje normi koje 
ie imati pravnu vrijednost nije redovita funkcija Učiteljstva na 
polju morala« (5. IV. 1970., br. 7.; 3. V. 1970., br. 9.). I za prvi 
»Međunarodni kongres teologa« u Bruxellesu (12. IX. 1970. i na¬ 
rednih dana), u režiji nijmegenskog »Concilium«-a, na temu: 
»Budućnost Crkve«. Od naših su mu teologa prisustvovali, s 
pravom glasa, Dr. V. Grmič i Dr. T. Šagi, a »Glas Koncila« me¬ 
đu ostalim opširno s njega citira Schillebeeckxove i Suenen- 
sove izjave. Kueng je kritizirao Papinu izjavu o teolozima i pa¬ 
pinskoj nepogrješivosti suprostavljao »nezabludivost Crkve kao 
takve«, »koja će uvijek biti održana u istini unatoč svojim zablu¬ 
dama«, a Suenens je govorio o poteškoćama primata, o izvorima 
objave, o glavnim i manje važnim vjerskim istinama, a novina¬ 
rima izjavio, kako treba ukloniti vezu između auktoriteta i apso¬ 
lutizma, primata i papolatrije, jedinstva i jednolikosti Crkve, i 
pledirao za to, da središnja teološka komisija pripravlja papin¬ 
ske dokumente. Sumirane su i glavne teme Kongresa (revizija 
izbora Pape, biskupa i duhovnih pastira, teološki pluralizam, raz¬ 
vod braka, fakultativni celibat, ozbiljno razmatranje mjesta žene 
u crkvenoj službi, teologija budućnosti samo kroz zajednice, ko 
je su uključene u život sadašnjega svijeta), uz značajnu primjed¬ 
bu, da rasprave ipak nijesu naišle na odobravanje novinara: 
za njih je to još uvijek bila teologija s katedra, a samo zajed¬ 
nica vjernika moći će uobličiti novu, jedinu i trajnu, ispovijest 

vjere i nove strukture (27. IX. 1970., br. 19.). I za inicijativu ka¬ 
tolika iz Grenoble-a, koji plediraju za korjenitu izmjenu lika 
župe: za uklanjanje nebitnih izvanjskih sakralnih znakova, za for¬ 
miranje malih vjerničkih zajednica od 15-ak vjernika, bez po¬ 
sebnih prostorija, za građenje »mjesta za sabranost«, a ne cr¬ 
kava, za službu Božju u javnim dvoranama, i to samo subotom 
i nedjeljom (13. IX. 1970., br. 18.). I za prijedloge »bamberškOg 
kruga«, »koji okuplja naprednije katoličke intelektualce«, na 
njemačkom »Katholikentagu« ,u Trieru: protiv vlasti jednoga 
čovjeka u Crkvi, a za stvaranje svjetske sinode, za pravo suodlu- 
čivanja vjernika, za ponovno razmatranje problema nerazrješi- 
vosti braka (27. IX. 1970., br. 19.). I za zahtjeve »Federacije 
američkih svećeničkih vijeća«, koja se je sa 212 protiv 23 glasa 
izjavila za reformu zakona o celibatu i ustvrdila, da je kroz za¬ 
dnjih 7 godina 25.000 svećenika napustilo svećeničku službu, 
»redovito zbog krutog i zastarjelog načina vlasti od strane cr¬ 
kvene hijerarhije, mnogo više nego zbog celibata« (18. IV. 1971., 
br. 8.). I za anketu među njemačkim katolicima, u kojoj se je, 
navodno, 65 posto njih izjasnilo u prilog razvoda braka i protiv 
obligatnog celibata (24. I. 1971., br. 2.). I za XIII. tjedan fran¬ 
cuskih katoličkih intelektualaca (uz učešće protestanata, nerele- 
gioznih filozofa i marksista) o temi: »Vjera bez religije«, »pro¬ 
blema, — šio neke struje moderne misli, u katolicizmu također, 
danas smatraju, cla je samo vjera n^razoriva kao historijska 
kategorija, i drže da će religija u kojoj uvijek ima i elemenata 
ljudske sebičnosti, katkada i praznovjernih i magijskih, postu¬ 
pno odumrijeti i definitivno nestati u potpunoj humanizaciji 
čovjeka, u kojoj će ostali čista vjera«. »Distinkcija je to, doda¬ 
je »Glas Koncila«, u modernoj misli Zapada već normalna, a u 
nas skandalozna, između vjere kao totalne egzistencijalne odre¬ 
dnice i »vjerovanja« kao dogmatskog sadržaja vjere, pa je ure¬ 
dnik pariškog »Express«-a, a prije novinar katoličkog dnevnika 
»La Crox«, Jacques Duquesne, govorio o »desakralizaciji«, to jest 
»o izumiranju religije, shvaćene u smislu gore iznesenom kao o 
posljedici razvitka znanosti i tehnike« (»Vjera bez religije?«, 18- 
IV. 1971., br. 8.). 

Oko »svećeničkog sabora« u Ženevi 

Ipak, ni za jednu od tih manifestacija nije »Glas Koncila« 
pokazao toliko interesa, i ni o jednoj nije izvijestio opširnije 
(na čitavih 6, sitno tiskanih, stupaca), nego o » Prvom kongresu 

europskog svećenstva« u Ženevi. Sastalo se na njemu 100 de¬ 
legata »nacionalnih prezbiterijalnih vijeća«, »autoriziranih od ža¬ 
lo >nite crkvene vlasti« (?), 7 biskupa i nekoliko »osporavatelj- 
d ih« SOG-svećenika iz Njemačke (sa svojim posebnim Uredom 
?a informacije). Inicijatori su mu bili »skupina svećenika iz Bel¬ 
gije, Njemačke, Nizozemske i Španjolske«, a za dokumentaciju 
Dri raspravama služili su rezultati ankete, koju je, među evro- 
sk’m klerom, provela, obradila i izradila belgijska »progresi- 
stička« (i anticelibatarska) ustanova: »Pro mundi vita«, »koja 
se bavi problemima Crkve u sadašnjoj preobrazbi društva«. 
Kongres se je, to se zna, u velikoj većini okrenuo protiv crkve¬ 
nih struktura (župe), juridizma, obligatnog celibata, »koji kopi¬ 
ra jednu staru psihologiju i izaziva neautentičnost«, neažurne 
teološke izobrazbe klera, što je sve izazvalo brojno napuštanje 
svećeništva (25.000) i pražnjenje sjemeništa i samostana. Zani¬ 
mljivo je, da se »odgovori upitanih svećenika (svakako »progre- 
sističkih«) veoma malo pozivaju na dokumente II. vatikanskog 
koncila«, a »• potpuno su nijemi glede Papina naučavanja«, pa se 
vidi, »da se rječnik Papina magisterija pokazuje nepodesnim za 
stvarni i široki odjek u modernoj kleričkoj psihi«. »Rješenje 
današnjih problema neće se naći samo/u ponovni n doktrinarni:n 
potvrdama, a ni u pozivanju na veledušnost svećenika. Radi se 
o tom da se reformiraju crkvene strukture, koje mn:gi današnji 
ljudi smatraju zastorom, što skriva Krista«. »Radi se o reor¬ 
ganizaciji jedne birokracije, koja nije evanđeoska«. »Na temelju 
ispitivanja u 10 zemalja (Austriji, Italiji, Zapadnoj Njemačkoj, 
Švicarskoj, Belgiji, Nizozemskoj, Danskoj, Norveškoj, Velikoj Bri¬ 
taniji, Irskoj), većina je. (»nacionalnih pastoralnih vijeća«) za pot¬ 
puno ukinuće zakona celibata, koji treba ostaviti slobodnom »iz¬ 
boru«. »Sveza svećeništva i celibata-nije vjerska dogma ne¬ 

go pastoralna stvar«, pa, »ako je obvezatni celibat jedan od uz¬ 
roka sadašnjem opadanju svećeničkih zvnja, trebalo bi iz pa¬ 
storalnih razloga mijenjati kanonsku normu, je je »evangeli 
zacija važnija od čuvanja jednog sustava«. Navodno se je za fa 
kultativni celibat među svećenicima opredijelilo: u Nizozemskoj 
80 posto, u Španjolskoj 47.2, u Italiji 50, u Sjedinjenim Drža 
vama 56 posto. Mnogi su se izjasnili i za brak već zaređenih 
svećenika i za »reintegraciju« u aktivnu svećeničku službu sve 
ćenika, koji su se već oženili. Pao je i prijedlog, da Biskupska 
sinoda na svome ovogodišnjem zasjedanju u jesen stavi na dl 
skusiju »dekret Rimske kurije, kojom se oženjeni svećenici i da- 

lje potpuno isključuju iz kleričke službe«. Predložen je bio (ali 
nije bio prihvaćen) i protestni list Papi protiv njegove homilije 
na ovogodišnji Veliki četvrtak, u kojemu je govorio o oženje 
nim svećenicima kao o Judama, sa zahtjevom, da tim svedeni 
cima »Crkva i hijerarhija konkretno i javno izraze veću pra¬ 
vednost i solidarnost«, no zato je prihvaćen prijedlog, da »trebaj 
izbjegavati svaku diskriminacionu mjeru prema oženjenim sve¬ 
ćenicima«. Tražilo se i »pravo inicijative« za svećenike, »svođenje 
obveza na najmanju mjeru«, »široki pluralizam«. U politič k i m 
stvarima plediralo se, doduše, za rezerviran stav, ali, »kad jd 
u pitanju obrana i promicanje osnovnih prava ljudske osobe, 
u društvu, osobito kad je riječ o njegovim nesretnijim članovi¬ 
ma, svećenik mora kritizirati društvo u ime Evanđelja, pa i 
kompromitirati se«. Naglašeno je i, da valja staviti u pitanje 
— — »oštru podvojenost svećeničke službe i duhovnog života, 
koja danas postoji: kao da se radi o dvjema različitim stvarno¬ 
stima«. »Glas Koncila« popraćuje to od svoje strane primjed¬ 
bom: »drugim riječima tu dokumenat kritizira izvjesni menta¬ 
litet koji je u svećeničkoj službi vidio neki »posao« što priječi 
kleriku solipsističku duhovnu sabranost; taj se mentalitet ne¬ 
rijetko očitovao u propovijedima na duhovnim vježbama za 
klerike«. Za tezu, da celibat ne treba promatrati s juridičkog 
aspekta i da »veza između svećeništva i celibata nije dogmatič- 
ke naravi i danas je mladi svećenici više ne shvaćaju«, glasala 
su 73 delegata, makar da je »celibat sam u sebi neosporna evan¬ 
đeoska vrednota«, a sa 56 glasova izglasan je amandman, »da 
se već zaređeni đakoni mogu oženiti i nastaviti đakonsku slu¬ 
žbu«. Prihvaćen je i dodatak: »Pitanje svećeničke službe žena 
moralo bi ostati otvoreno i sazreti«. O vršenju vlasti u Crkvi 
kongresni dokumenat kaže: »Biskup ne može govoriti u ime bi¬ 
skupije, ako se nije savjetovao s pastoralnim i prezbiterijalnim 
vijećem«. Za Papu se kaže, da ima pravo imenovati biskupe, ali 
da za imenovanje treba da čuje mišljenje klera i puka mjesne 
Crkve, dok je apostolski nunicij »diplomat akreditiran kod vla¬ 
de, pa nije kompetentan u stvari tih imenovanja«. Istup jednog 
nizozemskog delegata (Joosta Reuten-a), koji je prigovorio, što 
se na Kongresu toliko raspravlja o crkvenim strukturama i o 
kleričkom statusu, dok je latinsko-američkim svećenicima prvi 
problem borba za pravdu, popratio je, u zagradama, »Glas Kon¬ 
cila« svojim protumišljenjem i podržao aktualnost celibatskog 
pitanja primjedbom: »Uostalom Joost Reuten kao da ne zna 

da je jedan od velikih problema evangelizacije u Latinskoj Ame¬ 
rici upravo problem kanonskog celibata. Znatan broj tamošnjih 
svećenika nalazi se u moralno veoma mučnu položaju upravo 
zato što ima juautentično svećeničko zvanje bez zvanja za celibat. 
To su tzv. »curas casamenteros«, »okućeni svećenici«; biskupi 
toleriraju takav njihov položaj jer drugih svećenika mjesto njih 
naprosto nemaju, ali ta situacija skrajnje je mučna i ne rje¬ 
šava se ni šutnjom ni frazama«. Zaključna je konstatacija 
članka, — otisnuta krupnim slovima: — »Duh toga prvog kon¬ 
gresa evropskog klera možda je najpreciznije sažet u ovom tek¬ 
stu iz prihvaćenih dokumenata: »Misija svećenika kao Kristova 
sluge u jednom sekulariziranom, pluralističkom, demokratizira¬ 
nom svijetu zahtijeva uključenje klera u ■: ljudsko društvo, i to 
ne kao jednoga skupa pojedinaca ili privilegirane klase. Svećeni¬ 
ci, dajući dokaz čovječnosti, pastoralne zauzetosti u raznim obli¬ 
cima i siromaštva, po Kristovu primjeru, pomagat će da se oči¬ 
tuje jedan lik Crkve nevezane za političke, gospodarstvene i fi¬ 
nancijske snage, nego solidarne sa siromašnima i potlačenima, u 
perspektivi ostvarivanja Kraljevstva i Pravde Božje na svijetu«. 
A »generalna linija toga konkursa« bila je: »ne izazivati, ne kon- 
testirati, ne praviti geste, ali ozbiljno i mirno tražiti promjenu 
kursa u nekim stvarima«. Zanimljiva je, a svakako i značajna, 
i konstatacija, da su se »delegati francuskoga klera, koji je pri¬ 
je Koncila bio najnapredniji kler Evrope (pa se, ne bez osnova, 
reklo da su Koncil i pripravili i oblikovali francuski teolozi), 
na ženevskom kongresu pokazali prilično konzervativnima, prem¬ 
da manje od engleskih i irskih delegata, dok su se delegati špa¬ 
njolskog klera (?), koji je do nedavna slovio kao veoma tradi¬ 
cionalistički, svrstali na kongresu na lijevo«, uz Nizozemce, a 
njemački, austrijski i talijanski delegati u centar« (2. V. 
1971., br. 9.). 

A nije, čini nam se, »Glas Koncila« badava posvetio ovom 
ženevskom kongresu ovako puno prostora i pažnje. Treba samo 
njegove zaključke prispodobiti sa rezolucijama (i još više sa 
tendencijama) našega ovogodišnjeg »Teološko-pastoralnog teča¬ 
ja«, da se odmah vidi živa podudarnost temeljnih shvaćanja. 
Isti je to mentalitet, isti i rječnik. Radi se o braći po oružju. 
A onda to je »legalni karakter« ženevskog kongresa. Prisustvo¬ 
vali su mu delegati svećenika »autorizovani od zakonite crkvene 
vlasti«. Samo mi bismo se usudili o tome, do daljega, podvo¬ 
jiti. Naučni smo na mistifikacije i montaže s te strane. Jesu 

li to bili svi članovi prezbiterijalnih vijeća u dotičnim nacija¬ 
ma? Ili su možda bili pozivani samo istqmišljenici? I jesu li 
ti ljudi od plenuma svojih vijeća i od klera svoje nacije imali 
konkretne instrukcije, ili su se opredjeljivali na Kongresu po 
svojoj volji i po|d sugestijama režisera i suflera? I jesu li an¬ 
kete, na koje se je Kongres oslanjao, službene ankete, u režiji 
Crkve, ili one, što ih, — znamo, kako, — provode pojedini, ne¬ 
zvani, svećenici i svećeničke skupine? I je li do ženevskog 
kongresa došlo s privolom Rima i nacionalnih Episkopata? U 
Americi na primjer osporavaju mnogo od toga analognom kon¬ 
gresu »Federacije američkih svećeničkih vijeća«. 

Celibat, bračna nerazrješivost, sjemeništa 

I u danas praktično najvrućim, ali i najžalosnijim, proble¬ 
mima crkvenog života, u pitanju celibata, u pitanju nerazrje- 
šivosti braka, u pitanju sjemeništa, »Glas Koncila« našao se je 
uz one, koji, u tim pitanjima, predlažu ili zagovaraju radikalne 
promjene i pogibeljne zaokrete. Nigdje nijedan glas, kolikogod 
bio, — barem među biskupima, — osamljen, za oženjeni kler 
ili za ublaživanje (u stvari ukidanje) bračne nerazrješivosti nije 
ostao nezabilježen. Sve je došlo na red. I preporuka konferen¬ 
cije sručnjaka za pastoralnu teologiju u Innsbrucku (16. I. 
1970.), »da se ubuduće predlažu za svećeničko ređenje i oženje¬ 
ni ljudi« (22. II. 1970., br. 4.), i problematični komentar Papina 
pisma kardinalu Villotu (22. II. 1970., br. 4.), i izjava gradačkog 
biskupa Webera (22. II. 1970., br. 4.), i bečki »Razgovori o pu¬ 
štanju k sakramentima građanski vjenčanih« (8. III. 1970., br. 
5.), i mišljenje kardinala Suenensa o eventualnom »uvođenju 
zrelih oženjenih ljudi u svećeništvo za područja s velikim manj¬ 
kom svećenika« i o»ponovnom uvođenju u službu svećenika, ko¬ 
ji su je napustili«, pod neodređenim naslovom: »Biskupi misle 
na ređenje oženjenih« (8. III. 1970., br. 5.), i vijest, da su afrički 
biskupi Čada, Centralno-afričke Republike i Kongo-Brazzavi- 
lle-a zatražili, »da im Sveta Stolica podijeli ovlast da mogu re¬ 
diti i oženjene ljude zbog stalnog i sve većeg manjka svećeni¬ 
ka« (9. VIII. 1970., br. 16.), i informacija: »Patrijarh Maximos 
V. o razvodu i celibatu« (27. IX. 1970., br. 19.), i izvještaj: »U 
Italiji pobijedio razvod braka« (25. X. 1970., br. 21.; 25. XII. 

1970., br. 25.), i vijest, kako »Biskupi (provincije Quebec u Kana¬ 
di) traže proširenje razloga za razvod braka« (8. XI. 1970., br. 


22.), i qna, kako je »Biskup Rogers s Tonga nabacio mogućnost 
oženjenih svećenika« za zabačene krajeve australijsk© dijaspore 
»Crkva Australije i Oceanije ima svoje probleme«; 25. XII. 

1970., br. 25.). A o sjemeništima se u »Glasu Koncila« ni ne piše 
drukčije nego kao o instituciji, koja je, u današnjoj formi, de- 
modirana: »klasični oblici sjemeništa sa svqjim mentalitetom 
stada i strogom i jednoličnom disciplinom ne odgovaraju sada¬ 
šnjem vremenu« (»Nagla kriza svećeničkih zvanja u Španjol¬ 
skoj«; 18. IV. 1971., br. 8.) i stoje pred eksplozijom (28. VI. 

1970., br. 13.), pa se svi eksperimenti s njima, i kod nas, uza 
svu njihovu delikatnost, pa i očite neuspjehe, na čitavoj liniji 
podržavaju (26. VII. 1970., br. 15.; 9. VIII. 1970., br. 16.; 6. XII. 

1970., br. 24.; 7. II. 1971., br. 3.; 16. V. 1971., br. 10.). 

Dvije mjere. Nemilo po integristima 

Eto, vidjeli smo, kako je »Glas Koncila« širok prema sva¬ 
kom kontestatqrstvu u Crkvi. I prema kontestatorima. Onim da¬ 
našnjima. Ali širok je on i prema onima iz prijašnjih vremena. 
Koliko je do njega, on, na primjer, potpuno moralno rehabiliti¬ 
ra i izopćenike iz vremena »hajke na »modernizam««, — riječ 
»modernizam« stavlja on uvijek pod navodnike, — pod Pijem 
X. Imenito Don Romula Murri-ja (7. II. 1971., br. 2.) i Don 
Ernesta Buonaiuti-ja, koji je i na času smrti odbio, da se izmiri 
s Crkvom i da potpiše izjavu, kako prihvaća i osuđuje sve, što 
Crkva prihvaća i osuđuje. Ponudili su mu to, kaže »Glas Kon¬ 
cila«, »inkvizitorski nezgodno« (21. II. 1971., br. 4.), baš kao 
što je o njemu i Pijo XL rekao »strahovite riječi«: »Možda će 
mu Bog biti milosrdniji, nego štq mi možemo biti« (21. III. 

1971., br. 6.). Ali su zato svi oni, koje kotolički ljevičari svrsta 
vaju među »tradicionaliste« i »integriste«, pred »Glasom Kon¬ 
cila« »vogelfrei«. Njihovo hqdočašće, »pohod na Rim«, prispo- 
dablja on s onim »fašističkim« (17. V. 1970., br. 10.), ironizira 
ih, i kad mole, u Rimu, »za jedinstvo biskupa s Papom, za po¬ 
sluh vjernika Papi, za uspjeh Papina apela za mir« (12. VII. 

1970., br. 14.), govori posprdno o njihovim »komandosima« i nji¬ 
hovoj »tetki« (27. IX. 1970., br. 19.). Potpuno se slaže sa opatom 
Franzoni-jem, da oni nijesu »tradicionalisti«: oni su naprosto 
»odsutni iz stvarnosti našega vremena« (18. IV. 1971., br. 8.), 
govori o njihovu »agresivnom« i »brutalnom« načinu, ne vje¬ 
ruje im, ni kad se pojavljuju u ruhu »pseudo-umjerenih pokre- 

ta« (7. II. 1971., br. 3.). Ne bira izraza, ne pazi na takt, ni kad 
se radi o kardinalima, živima ili mrtvima, ni kad se radi o či¬ 
tavim »katolicizmima«, koji se jdš nijesu »posavremenili«. Kar 
dinala Siri-ja, na primjer, tretira direktno hostilno, — morali 
smo tek iz »Glasa Koncila« doznati, da je i njegova nećakinja- 
■gimnazijalka bila među omladincima i omladinkama, koje su 
bile osumnječene za uživanje drqga; — za pok. kardinala Brow- 
ne-a piše u nekrologu, kako je pripadao »slavnoj manjini« na 
Koncilu i bio jedan od inspiratora integrističke organizacija 
»Fortes in fide«, kojoj je glavna zadaća »kočiti obnovu Crkve 
zacrtanu Koncilom« (18. IV. 1971., br. 8.); a Crkvi u Poljskoj 
i njezinu prvom čovjeku, pravom konfesoru i heroju vjere, kar¬ 
dinalu Wyszynskom, neštedice dijeli prijekore i cenzure kao kriv¬ 
cima »arhajičnosti i više socijalno-pučkoga nego intelektualnog 
značenja poljskog katolicizma«, koji se je sav utopio u »tradi¬ 
cionalnom pobožnom folkloru«, i nemogućnosti, da i poljska Cr¬ 
kva stupi »u tijek moderne katoličke misli«, izađe »iz bunkera 
arhajičkog klerikalizma«, »svjesno i hrabro depolitizirajući Cr¬ 
kvu« (24. I. 1971., br. 2.). »Herojska poljska Crkva naprosto se 
ne miče iz geta, stoji još uvijek u klimi bunkera, i to ne samo 
prema državi, nego i prema gibanjima Crkve u ostalom svijetu«. 
Svejedno, što su u njoj, i prema informacijama »Glasa Koncila«, 
»sjemeništa puna, novicijati puni, kriza svećeničkih i redovni¬ 
čkih zvanja nema «-; svejedno što u njoj ima« 14 tisuća 

župa, tisuću katehetskih centara, trideset i sedam tisuća sve¬ 
ćenika, — gotovo dva puta više nego prije rata, — četrdesetak 
crkvenih listova — —«. »Stoga se danas u Poljskoj već čuju 
glasovi da je glavna zapreka modernizaciji Crkve, pa u tom okvi¬ 
ru i normalizaciji crkvenodi žavnih odnosa, možda upravo kardi¬ 
nal provostolnik«. Povlače i paralelu između njega i Gomulke: 
»neki ga već i zovu crnim Gomulkom«, jer je »tvrdoglav, auto¬ 
ritativan i zastario' kao i Gomulka«. »Glas Koncila« pušta novina¬ 
re, i to strance (Giorgio Fattori iz Turina), pa i one iz pokreta 
»mirotvornih svećenika« u Poljskoj, da mu, na stranicama »Gla¬ 
sa Koncila«, sude, što »pokušava zaustaviti proces obnove Cr¬ 
kve i tako izolirati katolike Poljske od općeg procesa obnove 
unutar svjetske Crkve« (27. IX. 1970., br. 19.). Od svoje strane 
»Glas Koncila« sve to potpisuje zaključnom gnomom: »Postoji 
bojazan da će upravo zbog te herojske i zastarjele krutosti, 
crkvena obnova u Poljskoj biti još bolnija i napornija« (»Moć 
i slabost Crkve u Poljskoj. — Da čvrstina jedne udarane Crkve 


ne postane u novim prilikama krutost okamenjenasti? Gomulka 
i Wysynski slični protivnici«; 21. II. 1971., br. 4.). A slične boja¬ 
zni pate »Glas Koncila« i za druge Crkve s onu stranu negdašnje 
željezne zavjese. I za Crkvu u Mađarskoj, i za Crkvu u čehoslo- 
vačkoj. I one su u prepleksnoj situaciji: »duge odsječenosti 
Crkve od savremenih struja crkvene misli«. A bilo je tako, do¬ 
daje »Glas Koncila«, »do nedavna i u nas«. Nema crkvene obno¬ 
ve zacrtane Koncilqm, izlaska Crkve iz bunkera i geta, prestan¬ 
ka ozračja herojskog groblja u sjeni zastava križarskoga rata, 
đeklerikalizacije i depolitizacije Crkve, preobrazbe »mentaliteta, 
kojemu je neuka pobožnost krepost a suvremena katolička in- 
formiranost napast« (»Obnova razgovora Vatikan — CSSR«; 21. 
III. 1971., br. 6.; »Hoće li se pokrenuti pitanje položaja Crkve 
u Mađarskoj?«; 2. V. 1971., br. 9.). »Glasu Koncila« je, eto, vidi¬ 
mo, centralni kriterij pri ocjenjivanju situacije u Crkvi uvijek 
samo jedan: koliko je u njoj prevladan svaki oblik »konstan- 
tinizma«, »kojim je Crkva dobila slobodu vjeroispovijedanja i jav¬ 
nog djelovanja, i ujedno se zaputila putem sprege s državnom 
vlašću, što je onda trajalo 11 stoljeća« (21. II. 1971., br. 4.; 7. 
III. 1971., br. 5.), odnosno, koliko su u njoj prevladani »totalita- 
ristički, ideologizirani, iracionalni, kompleksuozni, kondicionira- 
ni oblici religioznosti«, a u korist »oblika religioznosti oslobođe¬ 
nih u odgovornosti racionalne svijesti«. »Duhovnost vjernika 
u svijetu ne može biti kopija stare monaške duhovnosti, kako 
neki i u Crkvi još i danas misle« (»Osvrt na jedan osvrt«; 10. 
I. 1971., br. 1.). Tko toga ne usvaja, svrstava se odmah među 
ljude »traumatičnih trijumf aliziranja«, »nekrofilije«, »sanfediz- 
ma« i među nosioce »terora u Crkvi groblja na kojemu gore 
lomače, i na kojemu je Crkva svedena na kraljevsku sjenu što 
plače nad svojim vlastitim grobom« (»Gl. Konc.«, 7. II. 1971., 
br. 3.). 

Naš osvrt i mišljenje 

Bit će, držimo, dosta, — i previše, — dokumentacije. Sva¬ 
komu, tko zna misliti i tko ponešto poznaje situaciju u dana¬ 
šnjem katoličkom svijetu, sve su te izjave i činjenice, — mi, ra¬ 
zumije se, ne insistiramo ni na jednoj od njih pojedinačno, ni 
tekstovno, ni upogled smisla; ostajemo samo uz dojam, što ga 
prave kao cjelina, — dobro su već od drugdje poznate i obične. 
Sve je to vjerna, — koji put i ropska, — kopija onoga, što s e 
piše i radi na katoličkom Zapadu: u krugovima i skupinama. 

koje se deklariraju kao katolički »reformisti«, kao »katolička 
ljevica«. Naglasili smo to, uostalom, još u prvom dijelu ovoga 
članka. I da se toliko izrijekom ne citiraju »II Giorno«, »Q’ 
Express«, »Informations Catholiques Internationales«, i da se 
toliko ne spominju teološki »auktoriteti« kao Kueng, Schil- 
lebeeckx, Galli, Zizola, Alfrink i Suenens, znali bismo, odakle 
potječu te informacije, te ideje, te sugestije. To je onaj, danas 
već internacionalno organizirani, »napredni«, » progresistički«, po¬ 
kret, koji je još u dane II. vatikanskog koncila sebe proglasio 
jedinim autentičnim tumačem koncilske »reforme«; — u stvari 
onoga, što je on htio da na Koncilu protisne, preko svojih ljudi, 
teologa i perita, ali što Koncil nije prihvatio. A htio je total¬ 
nu reviziju evanđeoskog učenja i dosadašnjeg organizacionog u- 
strojstva Crkve. Prilagođivanje crkvene nauke modernim »znan¬ 
stvenim« shvaćanjima, subjektivno doživljavanje vjere, bez do- 
gmatičkih okvira i stega, potiskivanje u pozadinu hijerarhije 
i papinstva u crkvenom životu, — crkvenog juridizma, kako 
oni vole kazati, — relaksaciju tradicionalnog kršćanskog morala, 
»desakralizaciju« i »demitologizaciju« svećeništva, »demokratiza¬ 
ciju« Crkve, s prevagom lajičkog i » karizmatičarskog« elementa 
u njoj na račun onoga sakralnog, sakramentalnog, nadnaravnog 
i mističnog. Sve stvari, kojima se instiktivno i silovito opire 
kršćanski i vjernički osjećaj, odgajan na Evanđelju i na aposto¬ 
lskoj predaji. Osjećaj, koji evanđeosku poruku uzima literarno 
i smatra, usvaja, za nepromjenjivu normu vjerovanja i života, 
u autentičnoj interpretaciji crkvenog hijerarhijskog Magisterija 
kroz sva dosadašnja kršćanska stoljeća: na crkvenim saborima 
i u doktrinalnim papinskim dokumentima. A praktično se taj 
novi, »novatorski«, modernistički i racionalističko-naturalistički, 
mentalitet najviše manifestira s jedne strane u opozicionarstvu 
Rimu i hijerarhiji, a s druge strane u rušenju svih ograda krš¬ 
ćanskog morala, crkvene discipline i tradicionalnih oblika pobo- 
žnosti, molitve, askeze. Svemu se tome nvješćuje boj; u svemu 
se tome traže radikalne izmjene. »Dvoklasno društvo u sebi je 
nekršćansko« (24. III. 1970., br. 6.). Koncesije se najviše traže 
ondje, gdje je moderni čovjek najslabiji: u materiji seksualnog 
morala i samozataje sjetila. Bračna nerazrješivost i bračni mo¬ 
ral padaju kao prva žrtva. I celibat. I ispovijed. I duhovni ži¬ 
vot: osobito u kleru, u sjemeništima, po samostanima. Sve stva¬ 
ri, kojima onda, — i to je vrlo simptomatično, — oduševljeno 
aklamira liberalna, praiucrkvena, ateistička i bulvarska štampa. 


A, eto, tim nas putem hoće da povede »Glas Koncila«. Ob¬ 
ratili smo se. Oni, koji su nas, pred šest, sedam godina, sa 
Zapada pohađali i tom se prilikom skandalizirali, kako kod 
nas u Crkvi nema tenzija ni sporova sa hijerarhijom, — notirali 
smo to i mi, u svoje vrijeme, i od toga se ogradili, — danas 
mogu s nama biti zadovoljni. I jesu zadovoljni. Samo nam 
zato drugi otuda poručuju, da su dosada u nama gledali uzor 
i nadu, ali i da su se u nama, iza našega zadnjeg, ovogodišnjeg, 
Teološko-pastoralnog tečaja, totalno razočarali: otišli smo da¬ 
lje nego i oni sa Zapada; odigrali ulogu njihovih epigona i sno¬ 
bova. 

Reakcije. Prigovori. Upozorenja mjerodavnih 

Razumije se, da je ova pojava novoga modernizma u Crkvi 
odmah izazvala i reakciju kršćanske i katoličke savjesti i 
svijesti: i u Rimu, i u krugovima svjetskog Episkopata, i u 
velikom, — i svakako ne najlošijem, — dijelu svećenstva, 
i među pobožnim i praktičnim vjernicima. Izazvala u svim ka¬ 
toličkim zemljama, — i u onim zapadnima; — izazvala i kod 
nas. Napose baš protiv štampe, koja nosi i propagira takve ide¬ 
je. Kod nas, konkretno, protiv »Glasa Koncila« i njegove po- 
bratimske skupine oko »Kršćanske Sadašnjosti«, štogod je »Glas 
Koncila« išao više u lijevo, to su prigovori bili češći, ozbiljni¬ 
ji, rezolutniji, ogorčeniji. Oni spontani, na terenu, kojima smo 
svaki dan svjedoci i koji su mnqgo puta, — kao sve, što dolazi 
cd masa, — i vrlo drastični u izrazu; i oni javni, kroz pisma 
i proteste Uredništvu. Baš, dok smo ovo pisali, stigao nam je 
list od jednoga starcjga svećenika, — bio je nekada aktivan u 
katoličkoj štampi i uvijek vrlo kritičan i široke duše, — u ko¬ 
jemu nam piše, kako je, kad su mu neki dan poslali neku od 
nebrojenih upitnica, što ih danas lansiraju, — više nezvani ne¬ 
go zvani, — htio zapisati u rubriku »Glas Koncila«: »Ovaj bi 
tjednik morao promijeniti svoje ime u »Prurientes auribus«. 
Samo novotarije, novotarije, novotarije!« A stižu takvi pri¬ 
govori i direktno za stolove »Glasa Koncila«. Bilo ih je i u »Pi¬ 
smima Uredništvu«, što ih je »Glas Koncila« pokatkada objavio 
ili citirao. Bilo ih je i vrlo stvarnih, trijeznih, odmjerenih, objek¬ 
tivnih, očito dobronamjernih. A sada h je »Glas Koncila«, sve 
takve, objelodanjivao, bile bi ih, držimo, stotine, možda i hilja¬ 
de. Ovako ih je ogromna većina svršavala u košu. Znamo, i po¬ 
zitivno, za slučajeve, gdje ih se nije objelodanjivalo, ni kad 

su dolazili od ljudi od položaja, priznate inteligencije i velika 
moralnog auktoriteta. Prigovarali u i oni mjerodavni. I naši 
biskupi. Teško, da se i na koga drugoga mogu odnositi oni nji¬ 
hovi prijekori našoj katoličkoj štampi, što su se počeli pojav¬ 
ljivati baš ove zadnje godine. Na primjer u »Pismu svećenicima 
i redovničkim zajednicama« sa Biskupske konferencije od 7.—9. 
IV. 1970. Ona značajna aluzija na »pretjerano isticanje negati¬ 
vnih pojava u Crkvi, kqje sredstva javnog saobraćanja često 
senzacionalistički iznose, a da ne naglase pozitivnih stavo¬ 
va -«. Pa ono: »Ima čudnih stavova prema Papi i biskupima, 

kao da njihova riječ nema važnosti i kao da bi oni morali samo 
odobravati sve što bilo tko uči — —. »Katkada se krivo tumači 
sloboda djece Božje-.« »Stoga se stavljaju u pitanje celi¬ 

bat, čistoća, zavjeti, nauka o nerazrješivosti i svetosti ženidbe, 
te disciplina Crkve. Ima tvrdnji i postupaka koji slabe pobo- 
žnost prema Euharistiji i pomalo udaljuju Bogorodicu iz srca 
Božjega naroda« (»Gl. Konc.«, 4. V. 1970., br. 8.). Ili u »saop¬ 
ćenju za tisak Poslovnog odbora BKJ« od 10. III. 1971., gdje se 
naglašuje, da nas sve »mora — — voditi duh Evanđelja, duh 
žive crkvene poruke i duh crkvenog učiteljstva, a prije svega 
nauka Drugog Vatikanskog koncila«. »Ne smijemo dopustiti da 
se omalovažuje i prezire naša (biskupska) služba, ili da se od 
Crkve silom traži ono što nije u Kristovu duhu. Žalimo što ne¬ 
ki svećenici prelaze granice svoje kompetencije i zahtijevaju 
od nas rješenja i odluke koje nisu u skladu s duhom Koncila 
i za koje je isključivo kompetentna Sveta Stolica. Posebno ža¬ 
limo da neki svećenici prisvajaju sebi nepovredivi autoritet u 
naučavan ju vjere — mimo i protiv crkvenih učitelj stava — ne¬ 
odgovorno dirajući u same temelje vjerskih istina « (»Gl. Konc.«, 
21. III. 1971., br. 6.). Ili u nastupnom govoru nadbiskupa Ku- 
harića, u kojemu on izričito naglašuje: »Nismo ovlašteni kroji¬ 
ti Evanđelje po duhu i ukusu svijeta« (»Gl. Konc.«, 26. VII 
1970., br. 15.). Ako tko preko javnosti, — a očito se to u tim ' 

dokumentima pretpostavlja, — griješi protiv tih načela, čini 

to li u »Glasu Koncila« ili u edicijama »Kršćanske Sadašnjosti«: 
sva se druga naša štampa (barem na hrvatskom jezičnom po¬ 
dručju) drži u tom pogledu korektno i, u najmanju ruku, opre¬ 

zno i rezervirano. A naš hrvatski kardinal Šeper, — svakako, 
kao prefekt Kongregacije za nauk vjere, za to najkompetent¬ 
niji, — i izrijekom je, posve otvoreno, aludirao na »Glas Kon¬ 
cila« i na »Kršćansku Sadašnjost«, kad je u svom govoru u 

rimskoj hrvatskoj crkvi sv. Jeronima, pred našim hodočasni¬ 
cima, u dane kanonizacije sv. Nikole Tavelića, prigovorio onim 
našim ljudima, koji se »ovih zadnjih godina i previše okreću 
za drugima«, i požalio na one, koji izdaju i propagiraju »Nizo¬ 
zemski katekizam« i interview-e kardinala Suenensa (»Gl. Konc.«, 
12. VII. 1970., br. 14.); i to brzo iza kako su i francuski bisku¬ 
pi izdali svoju oštru deklaraciju protiv grupa, koje »unose me¬ 
tode nasilja i revolucionarne djalektike u Crkvu«, deformiraju 
misterije kršćanstva, osporavaju auktoritet hijerarhije, lišavaju 
Crkvu njezina »trancendentalnog značaja«, desoliđariziraju se 
s institucionalnom Crkvom, miješaju ministerijalno svećeništvo 
s unicerzalnim svećeništvom krštenih (»Gl. Konc.«, 12. VII. 
1970., br. 14.). 

Na kojemu stanovištu stoji Papa? 

Papa, to se zna, obično ne govori o konkretnim slučajevi¬ 
ma: ni u svijetu, ni kod nas. Ali u principu on je, češće ođ svi¬ 
ju drugih, — i jasnije od sviju drugih, — i otklanjao i osuđi¬ 
vao sve te modernističke devijacije u Crkvi. Nema skoro nje¬ 
gove homilije ni javnog govora, da on ne ožigoše nešto od tih 
zastranjenja, kojima sekundira »progresistička« katolička štam¬ 
pa, u svijetu i kod nas. Donio je mnogo takvih njegovih izja¬ 
va i »Glas Koncila«, raznim prilikama. Papa ne da, da gomila¬ 
mo zahtjeve do nemogućnosti, nego traži »zdravi realizam, koji 
će biti zadovoljan i sa malim i neće prezirati male, postupnc- 
i ustrajne napore prema dobru« (»Gl. Konc.«, 22. II. 1970., br. 
4.). On naglašuje, kako se tumači Sv. Pisma »moraju dati voditi 
od Crkve« (26. VII. 1970., br. 15.). Zalaže se za nedjeljni odmor 
i molitvu (30. VIII. 1970., br. 17.). žigoše nudizam i sve forme 
socijalnog nećudoređa, erotizma, panseksualizma, pa i stanovitu 
»liniju najmanjeg otpora među nekim službenicima kulta« (30. 
VIII. 1970., br. 17.). Nastupa protiv »nebulozne teologije«, »po¬ 
ludjelih kršćanskih ideja koje odnose najsigurnija vjerovanja« 
i »doletrinainog relativizma« i od sviju »očekuje zaštitu cjelo¬ 
vitosti vjerske nauke« (27. IX. 1970., br. 19.). Okreće se protiv 
osporavanja u »spontanim grupama«, koje »rafiniranim spi- 
ritualizmom« napada Crkvu kao instituciju (11. X. 1970., br. 
20.). Govori (australijskim biskupima) protiv pluralizma (u Cr¬ 
kvi), kad on pretendira da legitimira samovoljna tumačenja ka¬ 
toličke dogme ili da »uzdigne na kriterij istine pučki mentali¬ 
tet«, odnosno da »u teološkom proučavanju jzanemari autentič¬ 
nu tradiciju i odgovorno učiteljstvo Crkve« (25. XII. 1970., br. 

25.). Osuđuje katoličke kontestatore, koji podjaruju »jednu psi¬ 
hologiju koja rastače sigurnost vjere i razara organski sklop 
crkvene ljubavi«, pa sam sebe pita, »kakvo bi bilo pokoncilsko do¬ 
ba za Crkvu i za društvo da su te snage — »naših mladih lajika«, 
— mjesto da se troše i suše i paraliziraju željenu obnovu, os¬ 
tale vjerne i djelotvorne«, a plače nad svećeničkim apostazija- 
ma (10. I. 1971., br. 1.). Izriče dojam da je »današnji svijet kao 
napadnut bolešću nereda« (24. I. 1971., br. 2.). Otklanja naivni 
elcumenistički optimizam, jer da su »razlike nažalost dokada 
duboke i neuklonive« (7. II. 1971., br. 3.). Brani misiju papin¬ 
stva: Petrove katedre, u kojoj otajstveni Božji nacrt »usredo¬ 
točuje jedinstvo i istinu vjere, načelo spasenja i mira za čovje¬ 
čanstvo« (»Povlašteni udes«; 7. III. 1971., br. 5.). Govori »pro¬ 
tiv prevratnik fraza o krizi svećeništva«. i protiv desakralizacije, 
a za celibat (7. III. 1971., br. 5.). Otklanja »svjetovnu verziju 
kršćanstva«, kult »imanentnih vrednota čovjeka«, »kršćanski 
ateizam«, koji je »kontradikcija u terminima«, a »humanizam, 
koji isključuje Boga, pokazat će se prije ili kasnije nehuma¬ 
nim« (4. IV. 1971., br. 7.). Kudi »brojna krivotvorenja dijaloga«, 
među 'njima i »izmišljanje Crkve na svoj način suprotno cije¬ 
loj biblijskoj i patrističkoj tradiciji: oštre i katkada nelojalne 
kritike, negativan stil osporavanja, gluhu oporbu unutar Crk¬ 
ve ili bučno nasilje što svoje metode crpe izvan kršćanskoga 
duha, opijeno prividom neposredne učinkovitosti«: »ne može 
se suditi o svemu, što je povjereno kompetenciji i karizmi dru¬ 
gih« (4. IV. 1971., br. 7.). Prigovara katolicima, koji robuju mo¬ 
di i tuđim idejama, pa konstatira, da je to »pojava raširena me¬ 
đu mladeži, koja se želi pokazati jakom i neovisnom, — postaje 
osporavateljskom, pa i revolucionarnom .—, postaje broj, zado¬ 
voljava se surogatima, utvarama, lažnim junaštvom« (18. IV- 
1971., br. 8.). Odlučno ustaje protiv pornografije, »morala« do¬ 
pustivosti, naturalistićlcog seksualnog odgoja, bez stidljivosti, 
rezerve, obzira na istočni grijeh (18. IV. 1971., br. 8.). Gleda 
u svećenicima, koji napuštaju svećeništvo, »nesretnike«, »de- 
sertere«, »moralne mediokritete« (18. IV. 1971., br. 8.). Urgira 
da se u liturgijskoj praksi ne smiju trpjeti stvari, koje pred¬ 
stavljaju »napuklinu sakralnoga i podjelu u zajednici vjernika« 
(2. V. 1971., br. 9.). Zagledava se, u svojoj ovogodišnjoj uskrs¬ 
noj propovijedi, u mračne vizije: »strahotna naoružavani a, čes¬ 
te revolucije, endemična osporavanja, sve veću moralnu deka- 
dencu, — slijepi i oholi zaborav neuništive religije«. »Ne stru¬ 


je li«, kaže, »i samom Crkvom, tu i tamo, doktrinalne i disci¬ 
plinarne smutljive struje, koje bi se uzalud htjele pripisati au¬ 
tentičnom dahu Duha životvorca?« (2. V. 1971., br. 9.). 

Tvrdokorno dalje. »Bez kompromisa« 

Međutim »Glas Koncila« nije referirao ni pred zabrinuto¬ 
šću vjernika, ni pred biskupskim upozorenjima, ni pred »signa¬ 
lima« sa Petrove osmatračnice. On tvrdokorno ide dalje svojom 
linijom. Sve radikalnije, sve beskompromisnije. Pa i u situaci¬ 
ji, kada, i po njemu, »posljednjih mjeseci i kod nas stvari po¬ 
činju dobivati dramatičan karakter« i kad mu »ljudi uzgojeni 
u onoj staroj štampi« sve jače oponiraju. On neće ni da čuje 
ni za uzmicanje ni za usporavanje. Njegovi ideolozi kažu: »Pred 
»Glasom Koncila« je budućnost: on mora sve bolje i iskrenije 
ići putem, kojim je kretao dosada, ispravljajući sve što nije bilo 
na liniji oslobađajuće istine i trudeći se oko rasta na liniji kon- 
cilskoj, bez kompromisa« (»Fenomen Glasa Koncila«, 21. III. 
1971., br. 6.). 

A kakve nam stvarne perspektive otvara ta njegova »kon- 
cilska« linija, najbolje se vidi iz zadnjega njegova broja, koji 
smo dobili u ruke završujući ovaj članak: broja 10. od 16. svib¬ 
nja o. g. Na »Okruglom stolu« zagrebačkih župnika, — bilo ih 
je šest od njih trideset i dva; ili se drugi nijesu odazvali, .ili 
su se oko »Stola« okupili uglavnom istomišljenici »Glasa Kon¬ 
cila«, — zastupa župnik-dominikanac Plenković tipičnu progre- 
sističku tezu o novom tipu pastoralnih zajednica (malih) i ne¬ 
profesionalnih svećenika, pa kaže: »Svakoj (takvoj) zajednici tre¬ 
ba svećenik. Zato nam treba mnogo svećenika, i to svećenika tzv. 
neprofesionalaca, koji će živjeti od neke druge službe. Samo 
tim putem moći ćemo stvoriti velik broj zajednica. U tu pove¬ 
zanost zajednice treba biti uklopljen i svećenik. Zato mnogi (?) 
traže da takvih svećenika bude i oženjenih obiteljskih ljudi«. 
0 tom treba i pisati. »Inače ćemo zakasniti, preteći će nas teška 
kriza našega crkvenog života«. U recenziji knjige (putopisa) rek¬ 
tora zagrebačkog sjemeništa Dr.a Goluba Zlatko Markus kaže 
za naša današnja sjemeništa, kako se doduše još »ponegdje mo¬ 
že i održavati takve staklenike, ali smisao i kršćansko opravda¬ 
nje tih sjemenišnih prebivališta dovelo je danas u sumnju pri¬ 
je svega autentično kršćansko osjećanje nove generacje«. Na. 
njega »u isto vrijeme fantastično ali inspirativno djeluju potezi 
nizozemske Crkve, kakvu je vidio i naš Dr. Golub« (u kojoj ne- 

ma više ni sjemeništa, a praktična ni kandidata za svećenike). 
Redovnik u športskim hlačama i košulji vodi (mjesto toga) cen¬ 
tar (valjda za odgoj budućih svećenika), koji u svojim tečaje¬ 
vima ima i »kurz modernih proroka: Marks, Lenjin, Franjo 
Asiški«. U pastoralnoj reportaži iz Splita: »Ča je pusta Londra« 
lijepo se ispričava i težački rad, i gradnja kuća, nedjeljom, oso¬ 
bito kad se pritom pomaže drugima: »to je dobro djelo, a do¬ 
bra se djela mogu nedjeljom činiti, upravo moraju«. Citira sc. 
i kateheta, kako govori skupini mladih o ljubavi riječima: »Sva¬ 
ki čas rađanja ljubavi je Epifanija, Bogo javljen je«, a na dru¬ 
gom opet mjestu o susretu s Bogom; o tome, »kako Bog stvara 
čovjeka, a onda čovjek na neki način stvara Boga«. Spominju 
se u jednoj crkvi »oko oltara električne gitare, bubnjevi, zvuč¬ 
nici« i čitaonica, pušionica, sendviči u prostorijama »iza crk¬ 
ve«, — zato nam je ovih dana i rekao, ironično, jedan lječnik-tu- 
rista iz Njemačke, kako je istom morao doputovati u Jugosla¬ 
viju, da prisustvuje »beat« misi, — a u drugoj »mikrofon na 
dugačkoj žici, koja slobodno ide od ruke do ruke«, pa »tko 
hoće « izvikuje vlastite, nenajavljene, zazive za molitvu vjernih«. 
Sve su to »Glasu Koncila« »suvremena rješenja, — vlastita, 
temperamentna, slobodna, pravovjerna, bez zagriženosti, a s odu¬ 
ševljenjem«. Tu je i članak uz knjigu o Teilhardu de Chardin-u, 
pod naslovom: »Suđenje proroku«; njegova oduševljena apolo¬ 
gija, uporedo s ogorčenom kritikom službene Crkve i jezive 
»hajke na modernizam«. A tu je i informacija iz »Akse« o »pis¬ 
mu iz Hrvatske« u pariškom »Informations Catholiques Inter- 
nationales« od 1. V. o. g., pod naslovom: »Novo lice Cikve u 
Hrvatskoj«, a na teme oko »Okrugloga Stola« i s osvrtom na 
»zapreke razvoju«. »Crkva u Hrvatskoj«, stoji tu, »pojavljuje se 
u pozitivnom svjetlu i vjerojatno će postati vrlo zanimljiva 
svjetskoj javnosti«. Potpuno u istom stilu je i vrijest o protest¬ 
noj ostavci riječkoga dominikanca, Stanka Vukoje. 

Eto, bude li po željama i očekivanjima »Glasa Koncila«, 
čeka nas kontestatorstvo na čitavoj liniji i pastoralno eksperi¬ 
mentiranje, pa i hazar diran je na veliko. Ono na primjer sa ma¬ 
lim župskim zajednicama, od kojih će svaka imati svoga sve¬ 
ćenika, prava je fantastika: u otvorenoj protimbi i sa najsta¬ 
rijom crkvenom praksom, ali zato direktan uvod u napuštanje 
svećeničkog celibata u principu. Izgleda, da se samo zbog toga 
toliko i forsira. Plodovi tih novih teorija počinju se već opaža¬ 
ti i na terenu. Kažu, da je nedavno jedna djevojka pročitala 


kontestatorsku izjavu pri samoj crkvenoj funkciji, uz proslavu 
Marijanske godine, u lice jednome Nadbiskupu, a neki zagrebač¬ 
ki svećenici da su u crkvi, s oltara, polemizirali s okružnicom 
svoga Ordinarija i vraćali mu, protestativno i demonstrativno, 
neispunjene upitne arke Biskupske Konferencije, baš kaošto 
se je po nekim zagrebačkim crkvama čitala i »deklaracija mla- 
, dih«. A ipak je i odviše jasno, da nema gore pogibli za pravu 
koncilsku obnovu od ovoga unošenja duha anarhije i revolu¬ 
cije u Crkvu i paušalnog obračunavanja sa svim njezinim ured¬ 
bama i tradicijama: duha, kojemu su, nažalost, danas,i u nas 
i po drugom katoličkoim svijetu, glavni inicijatori i nositelji 
neuravnoteženi i nesređeni, a ambiciozni svećenici. 

što da se radi? »Glas Koncila« 

Situaciju, eto, s »Glasom Koncila« znamo. Ali sad joj valja 
i ozbiljno pogledati u oči; valja prema njoj zauzeti i stanoviš¬ 
te. A mislimo, da ono može biti samo jedno. Mi, koji se ne sla¬ 
žemo s ovakovim njegovim kurzom, ne možemo, i nećemo, da¬ 
lje s njim surađivati. Njegov postupak nije lojalan. Izigrao je, 
zauvijek, providencijalnu šansu, da bude opće glasilo hrvatskih 
katolika i organ, koji govori, makar i neslužbeno ili polusluž¬ 
beno, u ime katoličke Crkve u Hrvatskoj. Ovakav, kakav je da¬ 
nas, on može govoriti samo u ime jedne skupine katolika: ne 
može u ime sviju nas. I ne može se više na nas sve naslanjati. 
Ne može više reflektirati ni na potporu Episkopata, ni na soli¬ 
darnost svih hrvatskih katolika. Mora mu se oduzeti legitima¬ 
cija, koja mu je bila dana lim, što ga, još i danas, izdaje zagre¬ 
bački »Duhovni stol« Valja ga prisiliti, ili da se preorijentira, ili 
da se povuče na poziciju glasila jedne grupe: »progresističkc« 
i deklarirano Ijevičarske u Crkvi. I da to sam izjavi. I da to 
pokaže i promjenom imena i izdavača. Svećenike i katolike, 
koji drukčije misle, valja osloboditi svih, i materijalnih i mo¬ 
ralnih, obveza prema njemu. Velika fikcija, da je naš katolici¬ 
zam jedinstven i da on govori preko »Glasa Koncila«, valja da 
definitivno pane. Odriješiti valja ruke onima, koji se s njim ne 
slažu i koji njegovo djelovanje smatraju negativnim i destruk¬ 
tivnim. Nećemo da nas vodi, — svijesno ili nesvijesno, namjer¬ 
no ili nenamjerno, — modernističkim i proturimskim putem. 
A hoće li onda taj drugi dio naše katoličke javnosti pokrenuti 
nov organ, prorimski i protukontestatorski, — »Glas Koncila« 
i sam pomišlja na tu eventualnost i pravi o tom kombinacije, 

pa i insinuacije, desinformacije, mistifikacije (21. II. 1971., br. 
4.; 21. III. 1971., br. 6.; 18. IV. 1971., br. 8.), — nije, razumije se, 
naše određivati, i ako bi to, po našemu mišljenju, bilo potreb¬ 
no, pa makar, za početak, i u skromnijem obliku, i s manjom 
nakladom: glavno je da se on iskreno nasloni na Crkvu i, do¬ 
sljedno, zastupa pravu liniju. Svakako: slobodu akcije valja pri¬ 
znati svim katoličkim skupinama, u granicama crkvene disci¬ 
pline. Nitko ih ne može siliti, — pa ni dužiti, — da podržavaju 
jedan organ, koji se ne obazire na njihova uvjerenja, vrijeđa 
njihove stavove, propagira ono, što oni smatraju zabludom i 
desorijentacijom, a šteti vjerskom životu, katoličkoj stvari, mo¬ 
ralnom ugledu Crkve. 

Smijemo li biti konkretni? Teoretski su moguće tri, prak¬ 
tično samo dvije, mogućnosti. Jedna je od tri, da list izmijeni 
pravac pisanja i da se odsada pridržava načelnih direktiva, koje 
bi mu, kao i drugim katoličkim glasilima, davali biskupi: bolje: 
kao općem katoličkom glasilu, zbor biskupa, Biskupske konfe¬ 
rencije, uz solidarnost čitave naše svećeničke i katoličke javno¬ 
sti: bez ikakvih ofenzivnih ispada i bez pokušavanja, da našemu 
katolicizmu nameće čija bilo partikularna shvaćanja, pa i shva¬ 
ćanja jednoga dijela naših teoloških profesora; najviše onih mla¬ 
đih. Ako oni već hoće da zastupaju takve ideje, neka to čine 
u svojim stručnim glasilima i na svoju osobnu moralnu odgo¬ 
vornost, a ne u jednom glasilu namijenjenu najširim katolič¬ 
kim krugovima i sa neskrivenim pretenzijama, da je ono, što 
oni kažu ili pišu, autentična interpretacija kršćanske misli i 
crkvene, odnosno koncilske, nauke: mjerodavna i za hijerar¬ 
hiju, i za svećenstvo, i za vjeimike. Samo ta mogućnost kao da 
unaprijed otpada: ne bi je dosadašnji urednici i ideolozi lista 
prihvatili. Previše samosvijesno vjeruju u svoju misiju, inspira¬ 
ciju i karizme. Drže, da oni, koji ih ne razumiju, — koje »ne 
zanimaju (njihova) mišljenja i dokazi« i koji »žele zaglušiti 
svaki glas, koji im ne ide u prilog«, a »svoj stav brane vjerno¬ 
šću nelcm vječnim načelima«, — počinjaju svetogrđe i grijeh 
protiv Duha Svetoga (»Tko se protivi Duhu Svetom?«; »Gl. 
Konc.«, 2. V. 1971., br. 9.). Jedan od njihovih sumišljenika, — 
župnik iz Lučkog, Viktor Vincek, ■— i formalno se je, unaprijed, 
ogradio protiv same mogućnosti bilo kakve »komisije za cen¬ 
zuru tiska«, vrlo energično i ogorčeno- (»Gl. Konc.«, 16. V. 1971., 
br. 10.), i stao odlučno na stranu dosadašnjeg načina pisanja 
i dosadašnjih urednika: po njemu bi list tim izgubio sav ugled 

i utjecaj. Ostaju dakle, po svemu izgleda, samo dvije realne 
mogućnosti. Ili treba listu, — kojemu je još uvijek vlasnik i 
izdavač zagrebački »Duhovni stol«, — izmijeniti glavne uredni¬ 
ke i predati ga u ruke ljudima, koji bi pružali pune garancije 
za njegovu crkvenost i za ozbiljan način njegova uređivanja, a 
od sadašnjih suradnika zadržali samo one, koji bi bili voljni 
lojalno izvršavati opće načelne direktive Crkve; ili treba osta¬ 
viti, ■— ako biskupi smatraju to oportunim, —• sadašnjem ured¬ 
ničkom konzorciju »Glasa Koncila« slobodu, da i dalje izdaje 
list po svome ukusu, ali sa promijenjenim imenom, bez ikak¬ 
vih, direktnih ili indirektnih, veza sa službenom Crkvom i uz 
punu svoju odgovornost, moralnu i materijalnu. Onako neka¬ 
ko, kako to čine i njihovi »progresistički« sumišljenici po za¬ 
padnim katoličkim zemljama; dakako i oni kojiput manje lo¬ 
jalno: iskorišćujući, pa i zlorabeći, poluslužbene edicije Crkve 
ili crkvenih redova i upotrebi ju j ući materijalne izvore službene 
Crkve i njezinih institucija. Redakcije, u koje su se uvukli ii 
katedre, za koje su zasjeli), paravan su im i busija za njihovu 
razornu zakulisnu aktivnost. Pa tko onda, od našega svećen¬ 
stva i od naše katoličke javnosti, bude htio da pomaže takav 
organ i da se s njim solidarizira, slobodno mu bilo. Ne će to, 
barem, više dolaziti u ruke našemu svećenstvu i našim vjernič¬ 
kim masama kao poruka Crkve i ne će se financirati udovič¬ 
kim prinosima i milostinjom pobožnih vjernika, ni crkvenim 
fondovima. Imat ćemo, svi, čiste račune, i moći ćemo govoriti 
sa jednakih pozicija. Situacija će biti sa svake strane lojalna. 

»Kršćanska Sadašnjost«, »Kana«, »Effatha«, »Aksa« 

Dosada smo, u ovom članku, govorili, uglavnom, samo o 
»Glasu Koncila«. Nijesmo govorili o »Kršćanskoj sadašnjosti« i 
njezinim edicijama. Ni o »Kani« i »Effathi«. Ni o agenciji 
»AKSA«. Učinili smo to zato, što je »Glas Koncila« bio uvijek 
direktno povezan s Crkvom i što ima najviše utjecaja na širo¬ 
ke krugove svećenika i vjernika. Za »Kršćansku Sadašnjost« i 
njezine druge edicije vrijedi to u puno manjoj mjeri. » Sveske « 
malo tko i čita. Izgleda, i da su nerentabilni. Njihove deficite 
pokrivaju samo obilati financijski suficiti liturgijskih izdanja, 
što ih je dobila u ruke »Kršćanska Sadašnjost«, pa im ona od¬ 
ređuje i nakladu i cijenu: po općem mišljenju i previsoku. 
»Effatha« također nema veće naklade. Redovnice općenito od¬ 
bija njezina izrazito »progresistička« i »otvorena« intonacija. A 
obigravanje oko muških redova, — da je i oni prihvate kao 

svoje, opće, redovničko; glasilo, — nije dosada pokazalo^ uspje¬ 
ha. Ne će ga, mi se nadamo, ni pokazati. Bila bi i odviše veli¬ 
ka anomalija, da jednoj izrazito crkvenoj i duhovnoj organiza¬ 
ciji bude glasilo u rukama jednqga nakladničkog poduzeća, ko¬ 
je je po svojoj naravi lajičko, pa nema prema Crkvi nikakve 
direktne odgovornosti. I da se naše redovništvo organizacijski, 
direktno veže sa jednom ideološkom skupinom u našemu ka 
toličkom životu. A »Kanu«, dakako, mogu izdavati ljudi oko 
»Kršćanske Sadašnjosti«: samo opet na svoju odgovornost i na 
svoj rizik, ali bez naturivanja ljudima kroz crkvu i sa oltara; 
ljudi će je toliko kupovati i čitati, koliko ih bude zadovoljavala. 

»AKSA« je, dakako, posebno poglavlje. Je li tko grupi oko 
»Kršćanske Sadašnjosti« dao od crkvene strane privolu, da ona 
bira i agencijski publilcuje vijesti iz života naše Crkve, pa 
katkada i s komentarom, — ne znamo. Ali znamo, da je tak¬ 
va agencija očito nešto, na čemu je čitava naša Crkva nepo¬ 
sredno zainteresirana i što stoga nikako ne smije nositi parti- 
kularistički karakter, ni biti ovisno o ocjeni, sudu, pa i cenzuri, 
samo jedne skupine u katoličkom životu. Takva agencija, —- 
barem koliko bi nastupala s odobrenjem i blagoslovom crkvenih 
vlasti i informativno predstavljala, prezentirala, našu Crkvu 
očima međunarodne, katoličke i nekatoličke, javnosti, — mo¬ 
rala bi, po našemu mišljenju, biti samostalna institucija, u 
režiji Crkve i direktno podređena i odgovorna službenom nje¬ 
zinu predstavništvu, Biskupskoj konferenciji. Ne treba nam 
novih, hrvatskih, »Informations Catholiques Internationales«, 
koje bi mogle naš katolički život nositi u svijet u krivom ogle¬ 
dalu i biti više izvor desinformacija nego informocija o našoj 
Crkvi, i za nas u domovini, i za katoličku javnost u inozem¬ 
stvu. Što je sigurno, sigurno je. 

Liturgijska izdanja 

A zapravo to vrijedi i za liturgijska izdanja. Možda i »a 
fortori«. Nije im mjesta u »privatnim« rukama jedne partikula- 
rističke skupine, pa ni ugovorno. Ako išta, liturgija je stvar, 
koja mora ostati potpuno u rukama Crkve i za koju je ona, u 
svemu, direktno odgovorna. Oduvijek je tako bilo u tradiciji 
Crkve. Sve liturgijske knjige izdavala je ona u vlastitoj režiji: 
drugi izdavači bili su, u stvari, pa i doslovno, samo pretiski- 
vači. A pogotovu je tiskanje liturgijskih knjiga delikatna stvar 
danas, kada mnogi, — više nezvani, nego zvani, — nemilice u 

liturgiju kušaju unijeti svoj lični ukus i s njom po svojoj vo¬ 
lji eksperimentirati. Tragove toga, po općem mišljenju, nose 
i naše, nove, hrvatske liturgijske knjige, barem sa jezične i sti- 
lističke strane: ljudi oko »Kršćanske Sadašnjosti«, koji ih pre¬ 
vode i redigiraju, naturaju, preko njih, kojiput i vrlo upac- 
no i nametljivo, — našoj svećeničkoj javnosti svoje estetske 
i lingvističke koncepcije, pa i »idiome«. A u najnovijem »pa¬ 
storalnom izdanju«, — i inače vrlo nepreglednu i istrganu, - 
»Mise i čitanja Blažene Djevice Marije«, koje je, očito, u cje¬ 
lini naš originalni liturgijski produkt, — i to povezan s jednim 
vrlo praktičnim elementom našega crkveno-kršćanskog života, 
sa Marijanskim kongresom, — sve su »molitve vjernika« sastav¬ 
ljene očevidno više po ekleziološko-socijalnim inspiracijama^ mi¬ 
slilaca i ideologa oko »Glasa Koncila« i »Kršćanske Sadašnjo¬ 
sti« nego u tradicionalnom crkvenom stilu, sa predominantnom 
notom duhovnosti i nadnaravnsti. Malo je u njima vapaja za 
posvećenjem, za očuvanjem pravovjerja u našemu narodu, za 
vjernošću Crkvi i Petru, — a pogotovu za ljubavlju prema nji¬ 
ma: dužnost ljubavi rezervirali su ljudi oko »Glasa Koncila« 
»teolozima« i »novinarima«; treba li, da i za to citiramo broj 
i datum »Glasa Koncila«?, — a puno je u njima aluzija na 
nove »crkvene zapovijedi« i »savremene dužnosti« vjernika, po 
formulama iz novoga »koncilskog« (zapravo »progresistickog«) 
rječnika, i otvorenih lekcija crkvenim starješinama. Spominju 
se u njima, s predilekcijom, oni »koji vide teškoće i nedostat¬ 
ke u svojoj sredini: da ne ostanu nijemi i bespomoćni, vec da 
poput Marije pomognu drugima spoznati što m je činili; moli 
se »za hijerarhiju Crkve, za Papu i biskupe: da budu pozom, 
na potrebe današnjih ljudi i sačuvaju posvemašnju vjeru u 
Krista i njegovu riječ«; moli se i »za one koji strepe pred bu¬ 
dućnošću Crkve u našem narodu, koji se boje za sutrašnjicu 
svoga roda: da preispituju svoje postupke —«; i »za sve krscan 
ske Crkve: da zajednički surađuju i svijetu daju svjedočanstvo 
novoga svijeta koji je s Kristom započeo«; i »za naše biskupe: 
da budu sve više otvoreni budućnosti, odvažili u provođenju 
saborskih smjernica —«; i za današnju Crkvu koja se našla u 
novim prilikama i pred novim zahtjevima: da ne polaže svoje 
pouzdanje u nanose vremena, već da danas spremno odgovori 
Bogu koji je zove da donese spasenje ovome svijetu«; i »za 
nja i pokore; za dar vjere i pobožnosti našemu puku, euharis- 
Papu, biskupe i svećenike koji su pozvani da pronose riječ spa- 

senja: — da se ne zatvaraju jedino u okvire koje su im nam ii 
vjekovi, već da se odvažno i pouzdano otvore Duhu poticatelju 
i voditelju«; i »za mlade koji postavljaju u pitanje današnji svi¬ 
jet — i koji su zabrinuti zbog sigurnosti starijeg naraštaja: da 
im ne namećemo svoje poglede i svoju sigurnost, već da im po¬ 
mognemo da se danas otvore Bogu te da u prilikama današnje¬ 
ga života Boga traže i uvijek ga iznova pronalaze«; i »za nas 
koji promatramo ovog svibnja lik Marije: da se, poput Marije, 
ne bojimo uvijek postavljati pitanje »kako će to biti«, —; »za 
Papu, biskupe i svećenike: da ne prestanu nikada Boga tra¬ 
žiti i drugima pomagati da ga pronalaze u braći«; i »za Crkvu 
Kristovu; i za rimskoga biskupa, koji Crkvi predsjeda; za sve 
biskupe, koji su na čelu mjesnih Crkava: — da bi sve učinili 
da zakoni i povijesne uhodnosti ne spriječe razvoj života kome 
je Bog izvor«; i »za mlade koji vole život: da se otvaraju živo¬ 
tu i zalažu, da izgrađuju svijet i čine ga ljepšim —«; i »za da¬ 
našnju mladež i za sve koji traže nove putove: da se poput Ma¬ 
rije otvaraju daru Božjega Duha i sami budu darovatelji svoje 
braće«; i »za Crkvu Kristovu, za Papu koji joj u ljubavi pred¬ 
sjeda; za biskupe koj su stavljeni u službu mjesnim Crkvama —; 
da u Mariji vide posvemašnje ostvarenje povezanosti s Kris¬ 
tom —«; i »za Papu, biskupe i svećenike koji su predvodnici na¬ 
roda novoga saveza: da budu osjetljivi za današnje poticaje Bo¬ 
lje —; da ispituju znakove vremena i uoče ih kao izraz Božje 
vo’je da svoj narod danas povede naprijed«. Mi iskreno kažemo, 
nama se ovakove molitve ne čine ni dobrima ni ukusnima: ma¬ 
njka im nadnaravna i sakralna unkcija. Naš je dojam, da ova- 
kovih molitava za službu Božju ne bi ispisala nijedna biskup¬ 
ska komisija, a još bi ih manje ispisala Kongregacija za obre¬ 
de; iz njih govore i »mole« govornici iz »Okrugloga stola«. Za¬ 
to možda u njima ni nema nigdje zaziva, da bi se teološki pro¬ 
fesori držali nauke i direktiva Crkve, i ako Papa to svakom, 
prilikom ističe i za to moli i daje moliti, a ni zaziva za kato¬ 
ličke pisce, da »ne skreću s linije Crkve i vjere nego da pišu 
u skladu sa smjernicama Pape i biskupa«, kako to stoji u pasto¬ 
ralnoj poslanici nadbiskupa Kuharića na ovogodišnji dan štam¬ 
pe. Svakako mi ne bismo željeli, da se ovakve »molitve vjerni¬ 
ka« recitiraju na našim ovogodišnjim Marijanskim zborovanji- 
ina, a najmanje pred Gospom u Bistrici. Neka nam naši bi¬ 
skupi sami sastave molitve iz srca i iz duše pobožnih Marijinih 
štovatelja i na vječne nakane kršćanstva: za darove Otkuplje¬ 
nja i pokore; za dar vjere i pobožnosti našemu puku, euharis- 


tijske, ispovjedne i Marijanske prije svega; za prosvje lijen je 
Duha Svetoga i dalekovidnost Svetomu Ocu, našim biskupima i 
biskupima čitava svijeta; za mir i red u Crkvi Božjoj; za bla¬ 
goslov i sreću našoj domovini; za čistoću i apostolsku revnost 
našim svećenicima; za svetost i dobar duh po našim samosta¬ 
nima, muškim i ženskim; za brojna i dobra duhovna zvanja; 
za strah Božji i slogu u našim kršćanskim obiteljima; za do¬ 
bar odgoj, za moral i idealizam, naše omladine; za našu kato¬ 
ličku inteligenciju i naše lajičke apostole; za obraćanje psova¬ 
ča i pijanaca u našemu narodu; za sveto ujedinjenje; za misi¬ 
je; za pravdu i mir među narodima, i t. d. Ništa neka ne bude 
u, njima nategnuto i tendenciozno! A možda je baš to i najbo¬ 
lja ilustracija potrebi, da se izdavanje liturgijskih knjiga defi¬ 
nitivno prenese u režiju Crkve (biskupske liturgijske komisije), 
a ne da one, — mnogi tomu prigovaraju, — postaju »Kršćan¬ 
skoj Sadašnjosti« glavnim financijskim zaleđem za kojekakve 
akcije, što su Crkvi puno više od štete nego od koristi. I na 
taj način valjalo bi se, odlučno, oduprijeti pokušajima, da bilo 
tko oko sebe stvara monopol katoličke štampe, onako kao, na 
primjer, »Vie Catholique« u Francuskoj. S te strane treba samo 
pohvaliti i splitsku »Crkvu u svijetu« i makarsku »Službu Bo- 
ž'u«, što su »a limine« otklonili slatke pozive »Kršćanske Sa¬ 
dašnjosti«, da se s njom povežu. A i »Veritas« se je, čini se, zad¬ 
njih mjeseci iskopao »iz bratskog zagrljaja«. Komu su usta 
puna slobode i pune »objektivne informacije« u Crkvi, re bi 
smio nikada biti monopolista. I ne bi se smio protiviti, da se 
za »Okruglm stolom«, pa i u »Glasu Koncila«, čuje i drugo 
z ono (»Gl. Konc.«, 22. XI., br. 23.). Mi, uostalom, ne ćemo 
njim nikada pozvoniti. Ako bismo već tražili tribinu za deba¬ 
tu, ne bismo je tražili ni za »Okruglim stolovima« sionskib 
mudraca, ni u »Glasu Koncila«. Tražili bismo je na terenu, 
koji je auktoritativan i objektivan. 

»Diximus et salvavimus aniniam nostram« 

Tim završujemo. Mislili smo, da smo u savjesti dužni pro- 
1 govoriti pred najširom svećeničkom i katoličkom javnošću i 

1 iznijeti pred nju svoje mišljenje o, kod nas danas svakako 
skrajnje aktualnom, problemu: »Fenomen Glasa Koncila«. Mi¬ 
šljenje, koje i mnogi drugi dijele. A svi, koji vole Crkvu Božju, 
peka sude! Pred Bogom i pred Križem! 

»Diximus et salvavimus animam nostram!« 

U Dubrovniku, koncem svibnja 1971. 

Dr. Čedomil Čekada 

DODATAK 

I kroz zadnja tri mjeseca izašlo je u »Glasu Koncila« ' mno¬ 
go toga, čemu se, po našemu mišljenju, i može i mora ozbiljno! 
prigovoriti. Pogotovu, kad znamo, da je to bilo vrijeme obilje¬ 
ženo neposrednim pripravama na Marijanski Kongres u Hrvat¬ 
skoj i da je u to vrijeme došlo i sa auktoritativne crkvene stra¬ 
ne do apela na katoličku štampu, da se čuva ekscesa, senzacio- 
nalizma, pretjeranog kriticizma prema crkvenim tradicijama i 
auktoritetu. I »Glas Koncila« donio je, u broju 13., od 27. lip¬ 
nja o. g., vijest o »Pismu Biskupske konferencije uredništvima 
katoličkih izdanja« (od 23. IV. 1971.), doduše u slobodnoj obra¬ 
di, bez tekstovnog citiranja, ali ipak s nekoliko značajnih pasu¬ 
sa, koji se, svakako, u prvom redu, odnose baš na »Glas Kon¬ 
cila« i edicije »Kršćanske Sadašnjosti«. »Biskupi misle (!) da bi 
mjesto kritike dosadašnjih »struktura« i iznošenja negativnosti 
katoličkog života trebalo u tisku nuditi pametnu zamjenu i ori¬ 
jentaciju prema uspjehu. Od urednika biskupi očekuju da uz 
prikaze negativnih pojava u Crkvi dodaju »svoj pozitivni, apo¬ 
stolski i katolički komentar«. A donio je, u broju 16. od 15i 
VIII. o. g., u članku: »Kongres o katoličkom tisku u znaku na¬ 
petosti borbe za pravo slobodne informacije«, i nekoliko izva¬ 
daka iz pisma Papina državnog tajnika, kardinala J. Villot-a 
tomu 9. kongresu »Katoličke međunarodne tiskovne unije«, me¬ 
đu njima i onaj, gdje Kardinal konstatira, da će se »problem 
zdravih javnih mnijenja moći — u Crkvi ispravno riješiti sa¬ 
mo ako se, s jedne strane, idejna gibanja vitalno integriraju s 
doktrinalnim naučavanjem i s praktičnim smjernicama hijerar¬ 
hije, i ako su, s druge strane, ona stvarno kadra dosljedno pri¬ 
donositi autentičnom rastu života naroda Božjega«, i gdje »dalje 

kardinal naglašuje »nužnost eventualnog izbora vijesti u sva¬ 
kom slučaju nužnost ispravne prezentacije; nužnost davanja ve¬ 
ćega mjesta pozitivnim, konstruktivnim vijestima, — onomu što 
je u skladu s krepošću, onomu što je primjerno i edifikatoirno«. 

I »Okrugli stolovi« sa svećenicima u provinciji, što ih je, »Glas 
Koncila«, kroz to vrijeme, nekoliko, aranžirao, — u Varaždinu 
(br. 11.), u Karlovcu (br. 12.), u Imotskom (br. 13.), — svi su 
se, osim varaždinskog, kritički izjasnili o njegovu pisanju i sig¬ 
nalizirali na veću ozbiljnost oprez u izboru i tretiranju materi¬ 
jala. A na sastanku zagrebačkog nadbiskupa Kuharića sa sveće¬ 
nicima (90) varaždinske regije digao se je iz redova klera i for¬ 
malan zahtjev, »da se postavi komisija koja bi vršila ulogu cen¬ 
zora našega tiska i nastojala da ništa ne bude objavljeno u če¬ 
mu se ne bi svi slagali«, a sam je Nadbiskup rekao; da »kao 
negativu u dijelu štampe smatra evociranje pojedinih skandala, 
a kojiput (i) informiranje koje ujedno nije i formiranje« i da 
je on »osobno već izrazio redakcijama svoje mišljenje o načinu, 
na koji se opisuju neka zbivanja u Crkvi« (»Gl. Konc. od 13. VI. 
1971., br. 12.; »Zagrebački nadbiskup na sastanku svećenika va¬ 
raždinske regije«). No uza sva ta upozorenja, apele, direktive, 
»Glas Koncila« nastavlja i dalje da piše i »informira« na svoj 
stari način. Evo primjera! 

U broju 11., od 30. V. 1971.: na dva mjesta ustupa mjesto 
polemici sa formulacijama »Svećeničke ankete«, što su ie ras¬ 
pisah biskupi, i notira, kako neki svećenici nijesu htjeli na 
nju ni odgovoriti (izvještaj sa »Okruglog stola« u Varaždinu, 
pcd naslovom: »Narod ne podnosi svećenika diktatora, a pri¬ 
hvaća svećenika suradnika«; vijest: »Nezadovoljstvo svećenič¬ 
kom anketom«). 

U broju 12., od 13. VI. 1971.: ponovo, bez ikakve rezer¬ 
ve i s očitom simpatijom, reproducira, u članku: »Treba li 
Crkvi temeljni zakon?«, izjave i stanovišta sa sastanka 
talijanskih »progresista« u Firenzi (na inicijativu časopisa 
»Lettere 71«), što ga je pokrenuo poznati katolički kontestator 1 
i novinar Raniero La Valle: na primjer onu izjavu napuljskog 
profesora Borisa Ulianich-a, daj »na dnu toga (vatikanskog) Na¬ 
crta (»temeljnog crkvenog zakona«) ima mnogo hereza« i da on 
»iskrivljuje globalnu stvarnost Crkve«, ih onu prof. Giuseppe-a 
Alberiga, da on »znači čas velike napetosti između sadašnjega 
pontifikata i Koncila, u smjeru »nostalgičke restauracije« pret- 

koncilske eklesiologije i centralizatorske prakse Pija X. i Pija 
XII.«, ili onu, kako on predstavlja neposrednu pogibao, »da ka¬ 
nonski zakon — postane oruđe otuđene, dehumanizirane vlcisti 
nad savjestima — (i) željezni zastor koji će Crkvu blokirati u 
oblicima staroga kršćanskog svijeta i spriječiti joj prijelaz u 
novi, budući tip kršćanstva«, i ako bi, po La Valle-u, »zadaća 
Crkve morala biti naviještanje relativnosti svakoga zakona U 
odnosu na Kristovo spasenje«. U informativnoj notici: »Za eman¬ 
cipaciju žene u Crkvi« čitamo, kako je plenarno zasjedanje ka¬ 
nadske biskupske!: konferencije u Ottavi, na prijedlog tamošnje¬ 
ga katoličkog ženskog pokreta, sa 64 protiv jednoga glasa, za¬ 
ključilo, da na jesenašnjoj Biskupskoj sinodi u Rimu predloži, 
da se u Crkvi »pravno izjednače žene sa muškarcima«, te da se 
izbrišu »sve ograde kanonskog prava prema ženama«, pa da se 
»konkretno raspravi kako bi se ženama omogućio pristup k crk¬ 
venim službama«. A to je isto pitanje (»otvaranja svećeničke 
službe za žene«), po »Glasu Koncila«, više puta nabacio i kardi¬ 
nal Suenens, u svojim predavanjima u Kanadi. Feljton: »Katom 
71. — Naš »Cvit prosija u zemlji našoj« prikazuje tok kultur¬ 
ne priredbe mladih zagrebačkih katolika u dvorani »Marko Kri¬ 
ževčanin«, sa točkama iz područja duhovne glazbe i poezije, pa 
bilježi, među ostalim, i kako su »mlade baletne umjetnice toga 
(zagrebačkog) ansambla, bosonoge i u raznobojnim Prozirnim 
haljinama, plesale na orguljsku glazbu J. S. Bacha (i na tekst 
»Pjesme nad pjesmama«), pa »sugestivnošću i produhovljenoscu 
svojih pokreta, idealiziranošću svoje tjelesnosti, izazvale bu¬ 
ran i srdačan aplauz«. »Značio je (taj nastup) svojevrsnu sen¬ 
zaciju i bio za neke možda šokantan«. Bilješka, prenesena iz 
»Akse«: »Zagrebački svećenici o dokumentu »Ministerijalno sve- 
ćeništvo«, saopćuje nam, kako je (neimenovana) »grupa župni¬ 
ka i kapelana, koja se je 1. lipnja sastala kod župnika župe sv. 
Nikole Tavelića, frontalno ustala protiv rimskog Nacrta o sve- 
ćeništvu, a posebno mu zamjera, što »mimoilazi teologiju sakra¬ 
menta reda (?), što se drži kultnog modela svećenika, sto igno¬ 
rira situaciju svećenika kao građanina«, što »pravi zbrku pripi¬ 
sujući samo svećenicima ono što je baština svih k stenu«, e 
što crovori« o sekularizaciji kao izrazu one teologije koja se je 
ctkinula od Biblije i patristike, a koju je Koncil mimoišao«. Elcs- 
cerpira se opširno i interview Dr.a Vladimira Truhlaia rimskom 
dopisniku »Vjesnika u srijedu«, povodom polemike oko njego¬ 
ve knjige: »Katolicizam u procesu produbljivanja«, pod značaj¬ 


nim naslovom (u »Glasu Koncila«): »Truhlar: »Nemir je svakoj 
našoj nacionalnoj Crkvi potreban«. U rubrici: »Naši razgovori« 
na široko se, na dva i po stupca u petitu, razglaba problem: 
»Karizma celibata i karizma svećeničkog zvanja« (na upit neko¬ 
ga anonimnog studenta »Rilcarda«), u svrhu »da se skine pate- 
tička vika s tih pitanja i onemogući umjetno njihovo dramati- 
ziranje«, pa se članak završava utješno-pobudnom konstataci¬ 
jom: »Može se predvidjeti da će papa najprije za pojedine kra¬ 
jeve dati mogućnost, — kao što je Pavao VI. već izričito sta¬ 
vio u izgled — da oženjeni mogu primiti svećeništvo, a kakav 
će biti dalji razvitak, ovisi o kršćanskoj zrelosti svega Božjega 
naroda, koja će omogućiti da svi dobro vide što je bitno a što 
nebitno«. 

U broju 13., od 21. VI. 1971.: komentira »Glas Koncila« »Nov 
naputak za podučavanje vjeronauka« Kongregacije za kler, koji 
je, 17. VI. 1971., prikazao javnosti kardinal Wright, njezin pre¬ 
fekt. Komentar ne može da sakrije nelagodnost i razočaranje 
pred tim rimskim dokumentom, a to stoga, što on slijedi » kon¬ 
kretne postavke tradicionalne kateheze formirane rimskom teo¬ 
logijom« (počinjanje sa stvorenjem svijeta i anđela, monoigeni- 
zam, tridentinske definicije mise, transupstancijacija) i otklanja 
»neke suvremene prinove u katehetskom radu s djecom, na pri¬ 
mjer »dopustivost prve pričesti bez ispovijedi«, a »naglašuje i 
trajnu valjanost nekih starih tipičnih katoličkih formula, na pri¬ 
mjer da »katoličku nauku vjernici imaju prihvatiti u onom smi¬ 
slu u kojemu ju je Crkva shvaćala i shvaća«, a za Crkvu se kaže, 
da je »bitno hijerarhijsko društvo — narod vođen od pastira 
sjedinjenih s Vrhovnim Prvosvećenikom i pod njim«. U naputku 
se kaže, i da se savjest »mora podložiti Učiteljstvu Crkve, na ko¬ 
je spada zadaća da s auktoritetom izlaže cijeli naravni zakon, u 
skladu s objektivnim moralnim redom«, a on »potvrđuje i tra¬ 
dicionalnu katoličku nauku o potpunosti poklada vjere, punini 
sakramenata i ministerijalnih služba isključivo u Katoličkoj Cr¬ 
kvi«. Prikaz toka i rezultata plenarne sjednice talijanskog Epi¬ 
skopata (14. VI. 1971.): »Biskupi o problemima svećenstva« spo¬ 
minje najprije rezultate lanjske službene ankete, po kojima bi 
samo »veoma malen broj« upitanih svećenika zadržavao, u stvari 
celibata, »stav staroga katoličkog rigorizma«, dok » široka većina « 
želi reformu kleričkog statusa u smislu prepuštanja celibata 
slobodnu izboru (?), a onda privatne (i djelomične) ankete sve¬ 
den ika-progresiste Silvana Burgalassi-ja, po kojoj je samo 40 po- 

sto svećenika sklono fakultativnom celibatu. Informativna bilješka: 
»Nov dolcumenat« o vraćanju u laički stalež«« usrećuje nas po¬ 
datkom iz »II Regno«, da je po službenim crkvenim podacima, 
»od g. 1963. do 1968., (iz Rima) zatražilo dispenzu od celibata 
7137 svećenika, ali, po novijim tiskovnim podacima, svećenika 
koji su u posljednjih osam godina napustili svećeničku službu 
bilo bi 25 tisuća«. U članku: »Hoće li Papa prije u Poljsku ili 
u Hrvatsku« » Glas Koncila« ponovo se spotiče o poljske »kato¬ 
ličke opservante« (60 posto pučanstva — najveći broj u Evropi), 
»koji redovito opslužuju zapovijedi Božje i crkvene, ili barem 
to nastoje, nerijetko dapače više crkvene nego Božje«, i o kar¬ 
dinala Wyszynskoga i poljsku Crkvu, u kojoj da se »još živi 
kao da Koncila nije ni bilo«, a »dobar dio episkopata sa kardina¬ 
lom prvostolnikom na čelu voli tu pretkoncilsku klimu«. U član- 
čiću: »Što govore nedjeljne propovijedi« »Glas Koncila« citira 
rezultate istraživanja »grupe sociologa i psihologa s katoličkog 
zavoda »Agostino Gemelli«« u Milanu o kvaliteti blagdanskih pro¬ 
povijedi u milanskim crkvama. Prigovara se propovijedima, da, 
i u koliko tretiraju religiozne stvari, čine to »u jednoj dimenziji 
tuđoj stvarnom životu i brigama današnjih ljudi«. »Teme žive 
aktualnosti, kao bračni život, spolni odnosi, sukobi u svijetu ra¬ 
da i škole, - rijetko su i površno prikazivane, i u svakom 

slučaju na način uvelike suprotan danas prihvaćenim idejama 
i vrednotama«, člančić: »Prosvjed protiv šutnje Crkve« registri¬ 
ra, bez ikakve pokude, akciju »pet skupina francuskih katoličkih 
ljevičara«, koji su bili odlučili zaposjesti, 13. lipnja, parišku ka¬ 
tedralu Naše Gospe, u znak prosvjeda »protiv šutnje Crkve pred 
jačanjem fašističke opasnosti«. A »konkretni povod toj odluci 
bila je osuda što ju 1 je u svibnju izrekao francuski civilni sud 
protiv 13 »novih ljevičara«, koji su, prosvjedujući protiv policije, 
bili zaposjeli baziliku Srca Isusova na Montmartre-u«. U notici: 
»Protiv dolaženja u crkvu u nećudorednoj odjeći«, u kojoj se bi¬ 
lježi akcija kardinala-arhiprezbitera sv. Petra, Marelle, za dosljed¬ 
nu primjenu zabrane ulaza u crkvu ženama u mini-suknjama, 
»Glas Koncila« zaključuje svoj izvještaj »pobudnom« primjed¬ 
bom: »A nastaje pitanje po kojoj logici papa može primiti hipi- 
-djevojke i u »vrućim hlačicama«, a onda isto tako odjevene dje¬ 
vojke ne bi smjele pristupiti u Petrovu baziliku«. Notica, pod 
karakterističnim naslovom: »Izlaz iz psihologije geta« pozitivno 
reklamira novu njemačku knjigu: »Katolički tisak u Europi. 


Međunarodni pregled«, u kojoj se pozdravlja činjenica, da je 
»katolički tisak napustio psihologiju geta, počeo se slobodno 
i kritički postavljati prema problemima što zaokupljaju javno 
mnijenje, i postao je stvarnim i živim izrazom teoloških struja 
u pokoncilskoj Crkvi«. Stanje u Jugoslaviji prikazao je, u toj 
knjizi, »V. Pavlinić, glavni urednik Glasa Koncila«. 

U broju 14., od 11. VII. 1971.: opet sve vrvi od »poslastica« 
za ljubitelje i simpatizere kontestacije u Crkvi. Uvodnik: »Zo- 
renje zajedničke svijesti« još jednom, otvoreno, uzima pod svoje 
siječanjski zagrebački »Svećenički tečaj« i trudi se da dokaže, 
kako »Nacrt zajedničkih prijedloga svećenstva Jugoslavije za Si¬ 
nodu biskupa«, donesen, opet u slobodnoj obradi, u istom broju 
lista, a prihvaćen na sastanku predstavnika naših »svećeničkih 
vijeća« s biskupima u Zagrebu (22. — 24. VI. 1971.), po sadržaju 
i nije bio drugo nego »sažetak glavnih rezolucija svećeničkog 
tjedna u siječnju«, a biskupe poučava, kako je »nezamislivo da 
bi biskupi odlučivali suprotno onome što spoznaju kao zrelo i 
promišljeno uvjerenje mnoštva svojih svećenika«. Učileljštvu je 
Crkve zadaća »ozakonjivati - postignuća crkvene prakse i. kr¬ 

čiti nove putove u skladu s težnjama koje Duh budi u najširim 
slojevima vjernika i svećenika. Učiteljstvo nije samo dužno imati 
povjerenja u vjeru i svijest široke Crkve, nego ono nema drugoga 
puta ni načina da izvrši svoj specifični zadatak, da postvari ovla¬ 
štenja koja mu po Božjoj volji pripadaju«. Prikaz »Apostolske 
egzortacije o obnovi redovničkog života«, opet pod značajnim na¬ 
slovom: »Redovništvo za današnje vrijeme«, »Glas Koncila« garni¬ 
rao je, u svim glavnim točkama, svojim vlastitim komentarima i 
tumačenjima. Kod točke o redovničkoj čistoći veli, kako »neki ko¬ 
mentatori smatraju da se to izlaganje o vrijednosti posvećene či¬ 
stoće odnosi i na klerički celibat uopće, i da ta egzorta nije slu¬ 
čajno objavljena upravo dva mjeseca pred početak zasjedanja bi¬ 
skupske Sinode koja će raspravljati i o kleričkom statusu, i da je 
iluzorno očekivati bilo kakvu radikalniju reformu celibatarnog za¬ 
kona za trajanja sadašnjeg pontifikata«. —Bože, kolike li štete, ali 
i tolike li nade, da ni Pavao VI. ne će vjekovati! — Kod točke o 
siromaštvu primjećuje »Glas Koncila«, kako izlaganje vatikanskog 
konzultora Ferrari Toniolo, da redovi moraju »upravljati materi¬ 
jalnim dobrima bez kapitalizacije to jest ne poslovati tekovno, ne 
sticati višak vrijednosti i ne investirati ga u osnovna sredstva«, 
»nije zadovoljilo novinara, jer je to načelo u današnjim socijal- 

no-ekonomskim sustavima zapravo utopistično«. Kod točke o po¬ 
sluhu »Glasu Koncila« izgleda, da je osobito važno ono mjesto, 
gdje Papa insistira, da redovi moraju ostati vjerni »duhu«, a 
ne slovu pravila svojih utemeljitelja: Papa »tim pogoduje pozi¬ 
tivnu rješenju teškoga pitanja današnjega redovničkog života: 
kako ostati vjeran duhu utemeljitelja, a ne biti samo »kopija« 
duhovnosti jednoga prošloga vremena, nego čovjek svoga vreme¬ 
na«. U tom se broju komemorira, posebnom bilješkom i s očitim 
priznanjem, i 25-godišnji »Jubilej poljskog katoličkog tjednika«: 
»Tygodnik Powszechny«, koji je osnovan g. 1946. kao list, koji 
je »htio biti svjedok Kristov u novom poljskom društvu kakvo 
se počelo oblikovati poslije rata«, pa je, po mišljenju »Glasa 
Koncila«, »taj list jedan — — od najboljih poljskih izvora in¬ 
formacija o današnjim gibanjima i traženjima u Crkvi i svijetu«. 
U dugačkom članku (2 stupca petitom): »Premještaj oca Agos- 
tina« prepričava se na široko daljna kontestatorska aktivnost 
franjevca Agostina Zerbinati-ja, koji, u znak protesta i solidar- 
nasti sa Isolottom, nije dao, da se djeca iz njegove župe kriz¬ 
maju u Origeni, a u propovijedi je izjavljivao, da se »vrhovi« 
Crkve toliko nervoziraju zato, što u njegovoj župi »počinje jed¬ 
na živa Crkva, gdje puk govori, gdje nema hijerarhija, jer Krist 
nije govorio o hijerarhijama osim kao o služenju«, a kad je bio od 
crkvenih i redovničkih vlasti premješten, njegova je »zajedni¬ 
ca« odbila njegov premještaj kao »čin autoritarizma i represije«, 
a on je rekao, nije li to, što ga miču, »nemoralno prema zajed¬ 
nici«. S naslovom »Vandalizam pod krinkom teologije« objeloda¬ 
njen je u tom broju i početak pisma kojim Dr. V. Truhlar ob¬ 
računava sa svojim kritičarem iz đakovačkog »Vjesnika«, o. Jo¬ 
sipom Weissgerberom D. I., a izašlo je, čitavo, u biltenu »Akse«. 
Orkestar u ovom broju upotpunjuje naš »ženski teolog« iz Za¬ 
dra, prof. Marija Grgić, članica »Suradnica Krista Kralja«, pi¬ 
smom Uredništvu, pod naslovom: »Osnovni zakon Crkve«, gdje, 
na način u najmanju ruku prepotentan, — a nije joj to prvi 
put, — polemizira s tim, rimskim, »Nacrtom« i izlazi sa tezom, 
— očito pozajmljenom sa Zapada, — da Crkva ne može imati 
drugog osnovnog zakona osim Isusova Evanđelja: može imati 
samo svoja »pravila ponašanja u svojem zajedništvu, koja se 
vrlo brzo mogu izmijeniti, prema potrebi vremena i mjesta«. 

»Tako bi sada u pomlađenoj Crkvi trebalo dogovorno urediti 
kako će mjesna Crkva izabrati svoga biskupa ili pojedine manje 
zajednice svojeg predstojnika prezbitera, ili kako se sad zove: 
ministerijalnog svećenika«. A Papu bi trebalo da biraju biskupi: 
»on je prvi među jednakima«. Prikazana su još u tom broju: 
»Najnovija teološka gledanja na svećeništvo« iz teksta Dr.a T. 
Šagi-Bunića u »Svjedočenjima« »Kršćanske sadašnjosti«, sa ka¬ 
rakterističnim podnaslovima: »Služiteljska funkcija, ne domi¬ 
nantna«, »Svećenik jedini Krist«, Svećenik — nadkršćanin«, i s 
pitanjima: »šta je prvotnije u cjelini kršćanske vjere, zajednica 
vjernika ili njezini funkcionari, biskupi, prezbiteri?« i »je li sve¬ 
ćenik neki nadkršćann ili je u redu onoga biti — kršćanin jed¬ 
nak sa svim drugim kršćanima, a ima samo neku stanovitu fun¬ 
kciju u tome da pomogne drugima i sebi u ostvarivanju toga 
biti — kršćanin?« »Svećenički značaj biskupske i svećeničke slu¬ 
žbe jest u tome da se kroz njih uprisutnjuje Kristovo služenje 
navješćivanjem evanđeoske poruke, sakupljanjem i vođenjem 
kršćanske zajednice i euharistijskom celebracijom« (a sakramerr 
ti, a ispovijed?). Na kraju u tom je broju izašao i izvještaj: »Te- 
ološko-pastoralni tečaj za mlade franjevce« (na Humcu, u Her¬ 
cegovini), a na njemu je, među drugima predavao i tajnik »Cen¬ 
tra Kršćanske Sadašnjosti« iz Zagreba Julije Sulić, a prihva¬ 
ćene su, uz ostalo, i rezolucije, da su uzroci nagomilanih pro¬ 
blema u Hercegovini »u nepoštivanju Evanđelja i duha Drugo¬ 
ga vatikanskog koncila« i da je za Crkvu potrebno »ukidanje 
klasnih odnosa i praktično priznanje jednakosti, koja se temelji 
na istom krštenju i istom svećeništvu«. Zabrana Biskupskog or¬ 
dinarijata u Mostaru, da se do daljega ne osnivaju župska vije¬ 
ća, označena je na tečaju kao protukoncilska, a zatraženo je 
i uklanjanje generalnog vikara Dr. a Marka Perića s odgovornih 
položaja na Ordinarijatu. 

U broju 15., od 25. VII. 1971.: »Glas Koncila«, u uvodniku: 
»Dobra vijest iz Zadra«, konstatuje među ostalim, s velikim za¬ 
dovoljstvom, kako su na »Katehetskoj ljetnoj školi« u Zadru 
(6. — 16. VII. 1971.) »pljesak pobirale najšav remeni je teološke 
misli, za koje bi se pred ciglih tri ili četiri godine ljude sumnji¬ 
čilo kao krivovjerce ili barem kao sumnjive u vjeri«, kako i »is¬ 
pod nekih crvenih kapica bujaju suvremeni pogledi na proble¬ 
me« i kako se »neslužbeno nameću za mnoge još sasvim nevje¬ 
rojatna rješenja«. Tečaj je »dokazao, da se naša Crkva miče, 

da su u njoj pokrenuta nezaustavljiva gibanja i zbivanja, da je 
ostvarenje mnogih naoko nevjerojatnih rješenja samo pitanje 
vremena. I pitanje sve odvažnijeg organiziranja ovakvih skupo¬ 
va, sve slobodnijeg govorenja, sve većega povjerenja između sve¬ 
ćenika, biskupa i teologa«. U opširnom (trostupačnom) članku: 
»U početku tajni nacrt (Osnovnog zakona Crkve) postao pre¬ 
dmetom široke diskusije« »Glas Koncila« obilato citira sve nje¬ 
gove protivnike, a osobito one »progresističke«: časopis »II Re- 
gno«, njegova ideologa Giancarla Zizolu, kardinala Suenensa. 
Piše tu među ostalim: »Glavna zamjerka tome tekstu bila je 
vraćanje na ekleziologiju (nauku o Crkvi) formiranu prije Dru¬ 
goga vatikanskog koncila: Crkva je tu - prikazana kao pira¬ 

midalno, hijerarhijsko, juridički uređeno društvo, dok je zane¬ 
marena nauka II. vatikanskog koncila o Crkvi kao narodu Bož¬ 
jem u hodu, a obilno navođenje tekstova toga Koncila u zakon¬ 
skom Nacrtu zapravo je — — samo alibi za odstup od sadrža¬ 
ja tih koncilskih tekstova«. »Ako se tolikim katolicima hoće pri- 
štedjeti nužnost da se stave u trajno protivljenje po savjesti 
tome zakonu, onda taj zakon treba napustiti«. »Izbjegnut (će 
tim biti) teološki »državni udar«, kojim je jedan sektor Rimske 
kurije nastojao potajno nametnuti cijeloj Crkvi jedan pretkon- 
cilski nacrt crkvenog ustava«. Ponovo se, u ovom broju, »Glas 
Koncila« vraća i na slučaj svoje stare simpatije »fra Agostina«. 
U članku (od 2 stupca): »Odlazi li ili ostaje fra Agostino?« izvje¬ 
šćuje nas, da »u Oregini već nastaje »novi Isolotto««. Njegova 
se »zajednica« sastala na zbor i na njemu se odlučila za pro¬ 
testni »euharistijski post«: u nedjelju ne će ići na misu novome 
župniku. Radikalni su osporavatelji pretegli. Ćule su se na zbo¬ 
ru i izjave: »Crkva siromašnih hoće da se prizna njezina raz¬ 
ličitost od institucionalne crkvice«. Mjesto mise održali su »moli¬ 
tveni zbor«, a jedan je njihov simpatizer, kažnjen od crkvene 
vlasti, don Gallo, izjavio, da je sastajanje jedne katoličke zaje¬ 
dnice iz ljubavi i u ljubavi već misa«. I Isolotto je. Bog zna koji 
put, opet došao na red, u članku: »Završen proces« smetačima 
bogoslužja««. I u Isolottu je održan zbor zajednice, na kojemu 
su govorili kontestatorski svećenici, među njima i jedan sus¬ 
pendirani, koji je »vjenčao« dvojicu svećenika i bez indulta o 
njihovu svođenju na lajički stalež, a zatim je »zajednica« spri¬ 
ječila Nadbiskupova izaslanika da misi (5. I. 1969.). Sada se sku¬ 
pljaju na »zborove« na jednoj livadi, a misu im služe, pod sun¬ 
cobranom, na stolu, razni svećenici-prijatelji iz drugih biskupija. 


Vrlo je u tom broju značajan i članak: »Raspušteno uredni¬ 
štvo«, u kojemu se »Glas Koncila« otvoreno solidarizira sa časo¬ 
pisom »II Regno«, jednim od najuglednijih katoličkih listova u 
Evropi«, koji je obustavila crkvena vlast. Po »Glasu Koncila« 
»Ii Regno« nije prvi glas katoličke obnove koji zamire u Italiji«. 
Prestao je izlaziti i progresistički list »Questitalia« u Mlecima, 
a na izdisaju su i »Settegiorni« i »Rocca«. Vijest o tom zaklju¬ 
čuje »Glas Koncila« citatom novinara Fabrizija De Sanctis u 
»Corriere della sera«: »Ono, što pobuđuje gorčinu mnogih kato¬ 
lika, pa i onih koji se ne slažu s linijom »Regna«, ali iskreno 

vole demokratske slobode,-jest to da takve ograničavajuće 

odluke dolaze pod jednim pontifikatom koji je bio veličan zbog 
slobode priznate kulturi, i da dolaze sutradan poslije dokumena¬ 
ta kao što je onaj o društvenom izvješćavanju«. U bilješci: »Žen¬ 
sko svećeništvo?« citira se izjava kardinala Suenensa u Kanadi, 
»da bi sada već moglo biti vrijeme za pripust lena svećenič¬ 
kom ređenju, čim bi se oborio tradicionalni utjecaj sv. Pavla 
koji je ženama dodjeljivao đrugotno mjesto«. A onda se dodaje: 
»Kardinal Suenens rekao je još da bi trebalo rediti za svećenike 
oženjene ljude, i da bi o eventualnoj uspostavi oženjenoga klera 
imale odlučivati biskupske konferencije, a ne isključivo i izrav¬ 
no Vatikan«. U istom broju tiskan je izvještaj — prikaz zasje¬ 
danja: »Katehetske ljetne škole u Zadru«, 6. — 16. VII. 1971. U uvo¬ 
dnom predavanju tajnik Katehetskog vijeća, I. Cvitanović, iznio 
je, među drugim, i ovu »duhovitu« misao: »Čini se da naši bi¬ 
skupi nisu dobre vođe, jer nemaju dovoljno nečistu savjest«. 
»Treba riskirati, treba se nadati u beznađu, treba raditi makar 
to bilo i pogrešno. Grijeh nerada je grijeh protiv života«. Za pre¬ 
davanje Josipa Kolanovića o »Liturgiji kao katehezi« stoji, da 
je »pobudilo posebnu pažnju i izazvalo neobično živo i složno 
odobravanje«. U posebnu članku, pod naslovom: »Duh 
stvara neprilike u Crkvi«, otisnuto je, »prema magnetofonskom 
zapisniku, predavanje profesora o. B. Dude o »Bibliji i katehe¬ 
zi«, »jedno zapaženo, zanimljivo predavanje«. Duda je u njemu, 
po »Glasu Koncila«, »propjevao i protužio kao prorok, kako 
se to njemu već događa kad ga obuzme uzbudljivo nadahnuće. 
Bilo je to pomalo izazivački — možda bi se smjelo, pavlovski, 
reći »iz vjere u vjeru« — da bi slušatelji, izazvani u svojoj vje¬ 
ri, domislili zbilju«. U predavanju se nalaze i ovi pasusi: »Jedina 
riječ Božja zauvijek rečena jest Druga Osoba. Ali i ona, čim 

je izgovorena u povijesti utjelovljenjem, morala je govoriti 
mnoge riječi. I tko u svakoj od tih riječi želi naći cijelu riječ, 
već je na krivom putu. Iz mnogih riječi treba naći Sina Božje¬ 
ga« — »Tko svoju riječ odmah identificira s Riječju, čini sve¬ 
togrđe«. »Riječ Božja je njegova gesta. On se kroz gestu ob¬ 
javljuje kao Bog koji hoće svijet. Zato je naš Bog nezamisliv 
bez svijeta«. »Dakle slika o Bogu strašno je problematična. Crk¬ 
va zemaljska do danas nije potpuno razumjela Boga, istom 
će u vječnosti razumjeti Boga Biblije«. »Katehizacija kao i teolo¬ 
gija, kao i crkveno učiteljstvo, mora se trajno ispravljati, iz¬ 
nova obogaćivati Biblijom«. »Bog nam je svima zadatak. Cikva 
Boga još nije dosta spoznala, on još nije dosta propovijedan, 
zemaljska ga Crkva nikada neće domisliti. — Treba sve posta¬ 
viti tako da ostane otvoreno za sutrašnji trenutak razmišljanja 
Crkve«. »O Crkvi, o crkvenom učiteljstvu postoje elementarni, 
analfabetizmi. Pogotovo u sadašnjoj raspravi oko autoriteta«. 
»Lasno bi bilo (Papu) slušati samo kad je nezabludiv! To je 
dvaput u sto godina«. »Njegova je prva služba da okuplja Crkvu 
Božju«. »A neki bi mu htjeli utisnuti u ruke toljagu da lupi sve. 
Osim njih. Tako je i s biskupima. Tko misli da im služi tako 
da im utiskuje u ruke toljage, neka njega prvoga udare po 
glavi, pa ce u Crkvi biti više mira i ljubavi«. »Učiteljstvo se de¬ 
finira iz Crkve, a ne Crkva iz učiteljstva. Crkva je vjernica Bo¬ 
žja« Ove zadnje riječi jedine su, iz čitava članka, debelo podvu¬ 
čene; očito kao vodeća misao predavanja. »Sazrijevanju 
učiteljstva« pomažu teolozi ali i »svaki vjernik koji se otvaia 
Božjoj riječi«. »Crkva u kojoj nema gužve nije prava Crkva 
jer Crkva je Bog i ljudi, a gdje su ljudi, tu je i gužva, a Dua 
je onaj koji daje da se gužva nadvlada«. »Treba prihvatili i 
razvitak, progresivnost objave«. »Glasu Koncila« sve se te. teze 
i aforizmi čine, bez daljega, prihvatljivi. A nama se čini, da 
tu ima dosta i neprecizno formuliranih tvrdnji, pa i teološke 
fantastike: pjesnički jezik nije najpogodniji za dogmatiku, a 
najmanje pred praktičnim katehetama i sestrama-katehistkmja- 
ma. U književnom prikazu: »Nova knjiga Jeana Claudea Bar- 
rau-a: »Tko je Bog?« ima također te teološke fantastike. Citi¬ 
raju se iz nje pasusi: »Više od polovine kršćana ne vjeruje u 
pravoga Boga«. »Bog, kojega je »zakupila« Cikva, bog-Jupitei 
(bog-tiranin, pomalo sadista, bog-žandar, »Dobri Bog«) je mrtav. 
Konačno ćemo upoznati pravoga Boga«. Današnja je Crkva kao 
velik ledenjak ispod kojega (još) uvijek teče živa voda, struja 

nrave vjere. »Uvjeren sam, da se ledenjak topi. Drugi vatikanski 
koncil već mu je rastopio velik dio. Krajem 20. stoljeća doci 
će do preporoda vjerskoga života«. A za takve, se fraze odušev¬ 
ljava recenzent knjige u »Glasu Koncila«. I njega muci misao: 
»Ako je to tako, zašto se Crkva ne uznemiri, zašto ne stane od¬ 
lučnije postavljati vjernicima pitanje prave misli o Bogu, za¬ 
što dopušta da se njezine crkve upotrebljavaju kao poganski 
hramovi, a njezini sakramenti kao čarolije?« 

U broju 16., od 15. VIII. 1971.: nije se također uredništvo 
»Glasa Koncila« moglo svladati, pa da barem, u broju, koji je 
bio posvećen Marijanskom kongresu, odustane od reklamuanja 
svojih »progresističkih« stavova. U uvodniku: »Da se ne uspava¬ 
mo« pledira »Glas Koncila« za katoličku slogu iza Marijanskog 
kongresa: »Bilo bi tragično da bilo tko među nama — bilo 
iz redova onih koji se smatraju naprednima, bilo iz redova 
onih koji su zabrinuti za čuvanje tradicije — pokusa iskori¬ 
stiti ove kongrese za stjecanje poena u nelojalnoj borbi 
nj a. Bio bi nož u leđa jedinstvu koje se izražava i utvrđuje na 
ovim kongresima«. A kako tu slogu, napose u katoličkoj štam¬ 
pi, praktično shvaća »Glas Koncila«, pokazao je najbolje svo¬ 
jim komentarom listu kardinala Villota, — citirali smo ga , 
— učesnicima luxemburškoga kongresa »Katoličke međunaiod- 
ne tiskovne unije«, u svom prikazu pod naslovom: »Kongres 
o katoličkom tisku u znaku napetosti borbe za pravo slobodne 
informacije«. Opširno iznosi, »Glas Koncila«, sve kritike na ra¬ 
čun Kardinalova stanovišta. »Kardinalovo isticanje tih »nužno¬ 
sti« osobito se neugodno dojmilo sudionika kongresa: iskusni 
novinari, oni su u tome vidjeli neku vrstu zahtjeva za vraća¬ 
njem na stari trijumfalistiČki ton katoličkoga tiska, na šutnju 
o stvarnim problemima Crkve, na stil »režimske štampe^ kakav 
ioš i sad postoji u profanim totalitarnim režimima i kakav je 
donedavna ? postojao ? i u Crkvi, stil koji otuđuje stelja od 
stvarnih zbivanja, koji paralizira duh javnosti u tupom. konfor¬ 
mizmu«, .Problem je u tome da velik dio katoličkih novinara, 
i to onih najspremnijih, najsolidnije formiran*, profes.onatao 
najboljih, u posljednje vrijeme sve više i sve teze osjeća kobno 
sužavanje prostora slobode na crkvenom prostoru, i opadanje 
zanimanja javnosti za zbivanja u Crkvi — zbivanja za koja se 
od katoličkih novinara sve više zahtijeva da ih prikazuju konfor¬ 
mistički, »edifikatorno«, to jest otuđeno od stvarnih problema 

Crkve, u jednom preživjelom stilu«. A za odnos prema crkve¬ 
nom auktoritetu značajan je, u tom broju, osobito članak: » Pro¬ 
svjedno povlačenje misionara« (»Bijelih otaca« iz Mozambika), 
jer da se »crkvena hijerarhija prešutno solidarizira s kolonija¬ 
lizmom«. Dvadeset i dva misionara te misijske Družbe posla¬ 
la su, u srpnju 1970., i pismo Biskupskoj konferenciji Angole, 
u kojemu su se založili »za preustrojbu misionarskog djelova¬ 
nja, za osnutak misijskih zajednica komunitarnog tipa, koje 
bi živjele isključivo od svoga rada, a ne bi imale juridički zna¬ 
čaj tradicionalnih župa«. A bilo je još takvih »kontestatorskih« 
akcija i inicijativa među misionarima, očito kao odjele konte¬ 
statorskih gibanja u zapadnoj Evropi. Svih 7 portugalskih bi¬ 
skupa u Mozambiku izjavilo je, u vezi s tom »bunom«, da od¬ 
luku o povlačenju »ne smatraju nadahnutom evanđeoskim du¬ 
hom, nego misle, da je donesena pod pritiskom nekih grupa«. 

I prisustvovanje francuskog »progresističkog« teologa i novina¬ 
ra Rene Laurentina Marijanskom kongresu u Zagrebu odmah 
je »Glas Koncila«, valjda u interesu »katoličke sloge« i lojal¬ 
nosti, iskoristio, da ga, kao svoga sumišljenika i učitelja, učini 
advokatom svojih pogleda o slobodi katoličke) štampe, o zabra¬ 
ni »II Regno«, o klevetanju katoličkih novinara, o »vjerskoj in¬ 
formaciji pokrivenoj plaštem auktoriteta«, o »dresuri« i »otu¬ 
đenju«, o tomu, kako »načela, koja je Koncil navijestio, nisu 
provedena u život«, pa je »ljudima svega dosta«, o »grupama 
studenata, koji zajednički razmišljaju o temama Sinode«, pod 
imenom »Operacija Sinoda«, o biranju crkvenih službenika, a 
protiv Nacrta osnovnog crkvenog zakona: sve to u intervievvu, 
pod mottom: »Vjera nije konzerva«. Čovjek ipak dobiva dojam, 
da Laurentin dosta toga kaže više pod sugestijom svojih sugo¬ 
vornika, nego spontano, a kao Francuz i izražava se finije i tak- 
tičnije od svojih sumišljenika kod nas. Jedva da i on smatra 
»fair« ovu inicijativu »Glasa Koncila« u situaciji svoga gosto¬ 
vanja na jednom Marijanskom kongresu. A još je manje, po 
našemu mišljenju, bilo »fair« izlagati kardinala Suenensa, koji 
je tih dana kod nas boravio u službenom svojstvu stalnog pred¬ 
sjednika Marijanskih kongresa, pa baš u jubilarnom broju do¬ 
nijeti njegov interview od 17. VII. o. g. američkoj katoličkoj 
agenciji: »»National Catholic News Service«, pod naslovom: 
»Kardinal Suenens o Osnovnom crkvenom zakonu« i sa podna¬ 
slovom: »Legalizacija Evanđelja, koja se protivi cijeloj crkve¬ 
noj tradiciji. Smrt ekumenizma. Reakcija: jačanje struje ko¬ 


ja se protivi Crkvi kao instituciji«, i ako je taj »interview« bio. 
kritiziran od »Osservatore Romano«, uz konstataciju, da se je 
za rimski Nacrt izjasnila većina komisije za reviziju; i ako je 
i sam kardinal Suenens, svijestan delikatnosti svoga položaja, 
u Zagrebu o svemu tome šutio. U stilu je polemike i kontesta- 
torstva i članak: »Uzbuđenje oko obustave »Regna«, koji ko¬ 
mentira protest, što ga je sto osoba, — »katolika i nekatolika, 
svećenika i laika, vjernika i agnostika«, — uputilo, protiv te 
obustave, Papi, kardinalu državnom tajniku Villotu i predsjed¬ 
niku talijanske biskupske konferencije, kardinalu Pomi, jer da 
ta zabrana očituje »težnje usmjerene pritiskivanju zahtjeva slo¬ 
bode što proizlazi iz Evanđelja« i da »iznad svega — protuslo¬ 
vi zvanju Crkve da bude mjesto slobode, i dakle prijeći navi- 
ještanje spasenja što ga svijet ima pravo od nje očekivah radi 
oslobođenja čovjeka«. A »II Regno« je zabranjen, — točnije, 
otkazano je nekojim njegovim dosadašnjim urednicima, — »zbog 
neslaganja crkvenih vlasti s njegovim pisanjem«. 


Eto, ni u kongresnom broju nije se »Glas Koncila« htio 
da odrekne koptestacije i kontestatora. Njegove su simpatije 
uvijek na njihovoj strani. Samo nama se crni, da to njegovo 
pisanje, baš kao i pisanje njegova dvojnika: »II Regno«, nije 
ništa drugo nego »Popuštanje profanom mentalitetu vremena«, 
o kojemu 8 ” e Pavao VI. govorio u svojoj izjavi na .generalno, 
audijenciji u Castel Gandolfo, 4. VIII. 1971., a koju je, jednom 
sretnom ironijom sudbine, donio i »Glas Koncila« bas u ovom 
svome, kongresnom, broju. »Vjera (se) ne može«, rekao je Papa, 
»izmišljati ni manipulirati«. Nitko ne može željeti »novosti u 
Crkvi ako ta novost znači izdaju norme vjere«. »Novost novo¬ 
sti radi ne bi bila opravdana, osobito ako popuštamo nekim na¬ 
pastima karakterističnim za naše vrijeme, kao napasti ukidnja 
svakoga obzira prema tradiciji, prema povijesti, prema isku¬ 
stvu preko kojega je Evanđelje došlo do nas«. Težnje za nekak 
vom drugačijom Crkvom, različitom od ove i ovakve koja sada 
postoji, nisu »gotovo nikada ni nove ni oslobađajuce«, nego su 
to »popuštanja profanom mentalitetu vremena, kojemu bi se 
htjelo asimilirati Crkvu, s namjerom, možda dobrom, da je 
uključi u modemi život«'. Ali tako se dolazi do toga da se 
Crkva »lišava svoje božanske, ljudske i autentične izvornosti, i 
da joj se na lice utiskuju one sociološke i svjetovne značajke 
koje smo. kad su se odnosile na druge povijesne časove, ne be?. 

ironiie korili kao »konstantinske«, neohelenisti&ke, feudalne, ne 
'izvorno crkvene.. Tko želi dati .karizmatičkoj uzgibanosti naro¬ 
da Boljem jednu autonomnu i pretelitu funkciju «, taj ne si j 
taboS dL se takva funkcija mora poimati ,u koristi za crk¬ 
venu zajednicu, a ne u raspadanju njezina numstenjalnog 
na edie se sve mora činiti prikladno i uredno«. . . 

1 ’ Vako je! S toga polaznog stanovišta uvijek smo i mi kri¬ 
tizirali katoličku kontestaciju i katoličko ljevicarstvo. I »Glas 
Koncila«. I »Kršćansku Sadašnjost«. Živio Papa! »Fiat applicatio.« 

Sarajevo, 20. VIII. 1971. 

Dr. čedomil Celcada 

»ex professo« S ovorl T t ^ m ^L 1 1 n1 .” izdanu knjigu: »Seksualne studi- 
jS 51 ! tola'je SffiBU*isablama i medu is.ab.ulim = 

Od istoga se pisca mogu još dobiti knjige: 


»Crkva — svećeništvo — svećenici«, 

1. dio, 218 str. — 6 n. d, 

»Crkva — svećeništvo — svećenici«, 

2. dio, 370 str. — 6 n. d, 

»Kuća na kamenu«, 201 str. — 12 n. d 

»G:spodin govori«, propovijedi 
na riječi Isusove iz Evanđelja, 

1. dio, 243 str. — 12 n. d, 

Knjiga: »Gospodin govori« naručuje se na adresu: 
Prvostolni Kaptol Vrhbosanski; 71000 — Sarajevo, Ra- 
dojke Lakić 7.; prve tri na adresu: Don Stjepan Batino- 
vić; 79413 — BRŠTANTCA (Hercegovina). S dva priloga! 






